Story: Joodh EP31 - One Online\nޖޫދް - 31\nއެއް ތިރީސްވަނަ ބައި\nއެނދުގައި އޮތް ކުޑަ ދަރިފުޅަށް ބަލަހައްޓައިގެން އޮތް ރިކްޒާ ދެލޮލުގެ އަރިމަތިން ކަރުނައެއް ފައިބައިގެން ދިޔައެވެ. އެދަރިފުޅުގެ މޫނުމަތިން ދަރިފުޅުގެ ބައްޕަގެ ސިފަ އޭނާއަށް ފާހަގަވަމުން ދިޔައެވެ. އެހިނދު އޭނާ ހިތުގައި އިންތިހާއަށް ރިއްސައިގަތެވެ. އެއް އެކުވެރިޔަކު އަނެއް އެކުވެރިޔަކަށް ދުވަހަކުވެސް ނުދޭނެ ދެރައެއް އޭނާއަށް އަންބަރަށް ދެވިއްޖެއެވެ. ކައިރީގައި އޮތް ފޯނު ނަގާފައި ކޮންޓެކްޓް ލިސްޓުން އަންބަރްގެ ނަން ހޯދާލިއެވެ. މިހުރިހާ ދުވަހު އޭނާ އިނީ އަންބަރްގެ ފޯނު ނަންބަރު ބްލޮކް ކޮށްފައެވެ. އެހެންނަމަވެސް މިހާރު ހަގީގަތާ ކުރިމަތިލައި ދިރިއުޅުން ބަދަލުކުރަންވީ ވަގުތު ޖެހިއްޖެއެވެ.\nކޮޓަރީގެ ދޮރުހުޅުވާލި އަޑަށް ރިކްޒާ ބަލައިލިއެވެ. ސީނާ ވަދެގެން އާދެއެވެ. ހަރުކަށިކަމާއި ޒީލަގަދަކަމުން އަބަދުވެސް ފުފިފައި ހުންނަ ސީނާގެ ފުށުން މިފަހަރު ރިކްޒާއަށް ފެނުނީ މަޑުމޮޅީކަމާއި ހިމޭންކަމެވެ. އެ މޫނު މަތީގައި އެއްވެސް ދިރުމެއްނެތެވެ. ރިކްޒާ ހެޑްބޯޑުގައި ލެގިނލިއެވެ. ސީނާ އިށީނީ ރިކްޒާގެ މަގަތުންނެވެ. އޭނާގެ އަތުތެރޭގައި ހުރި އާވިއަރަމުން ދިޔަ ނޫޑްލްސް ސޫޕްތަށިން ސަމްސަލުން ރިކްޒާއަށް ކާންދޭން ފެށިއެވެ. ރިކްޒާއަށް އިހުސާސްވީ ލަދުވެތި ކަމެކެވެ. ބަހެއްވެސް ނުކިޔާ އިނދެ ރިކްޒާ ކައި ނިމުމުން ކާންދިން ތަށިތައް ހިފައިގެން އޭނާ ނުކުމެއްޖެއެވެ. ފުން ނޭވައެއްލާފައި ރިކްޒާ ފޯނު ނެގިއެވެ. ދަރިފުޅުގެ ބައްޕައަށް ދަރިފުޅު ދުނިޔެއަށް އައިކަން އެނގެން ޖެހޭނެއެވެ. ރިކްޒާ ނަމްބަރަކަށް ގުޅާލާފައި ކަންފަތުގައި ފޯނު ޖެހިއެވެ.\nފިރިހެން އަޑެއް ކަންފަތުގައ ޖެހުމާއެކު ރިކްޒާއަށް ދެލޯ މަރާލައި ބާރުކޮށްލެވުނެވެ. އެ ފާފައަށް އަރައިގަނެވުނު ދުވަސް ލޯމަތީގައި ތަމްސީލުވެލިއެވެ. އެފަދަ ނުބައި ފާފައަކަށް އެ ފިރިހެނާ އާއެކުގައި އޭނާއަށް އަރައިގަނެވުނީ އެއްގޮތަކަށްވެސް އެ ފިރިހެނާ ދެކެ ލޯބިވެގެނެއް ނޫނެވެ. ހާލަތުގެ ފައިދާ އެ ފިރިހެނާ ނެގީއެވެ. އިންކާރު ކުރެވުނު ނަމައޭ މިހާރު އޭނާގެ ހިތަށް އެރިއެވެ. ދުވަހަކުވެސް ފިރިހެނަކާ ކައިރި ނުވާ މިންވަރަށް ކައިރިވާން އެއްބަސްވީ ރުހުމުގައެވެ. ޝައިތާނާގެ ބަހަށް ހެއްލެވުނީއެވެ.\n"ދަރިފުޅު ދުނިޔެއަށް އައިސްފި" ރިކްޒާ ބުންޏެވެ.\n"ހެހެހެ... ތިހެން ނުކިޔާ. އަހަރެންގެ ދަރިއެއް ދުނިޔޭގެ އެއްވެސް ތަނެއްގައި ނުހުންނާނެ" އިވިގެން ދިޔަ އެ ބަސްތަކާއެކު ރިކްޒާ ކަންފަތާ ފޯނު ދުރުކޮށްލައިފިއެވެ. ދަރިއަކު ބަފަޔަކާ ނުލައި ދުނިޔެއަށް ގިނަވާތީ އޭނާ ދެރަވެ ހިތުގައި ޖެހުނެވެ. ދަރިފުޅާ އެ ދަރިފުޅުގެ ބައްޕަ ހަވާލުނުވީތީ އޭގެ ރުޅިވެރިކަން ކުށެއް ނެތް އެ މައުސޫމު ފުރާނައަށް ބާލާކަށް އެއްބަހެއް ނުވެވުނެވެ. ދަރިއަކު އުފަންވިކަން އެނގުމުން އެއީ ކޮންކަހަލަ ކުއްޖެއްތޯ ވެސް ބަލައިނުލިއެވެ. ކޮންކަހަލަ ނުބައި ނުލަފާ ފިރިހެނެއް ހެއްޔެވެ؟\nސްކޫލު ގޭޓުން ޖިޔާ އެތެރެއަށް ވަނުމާއެކު ގެއަށް ދިޔުމަށް ނީލަމް ހިނގައިގަތެވެ. ފަހަތުން މީހަކު އަންނަހެން ހީވެގެން އެނބުރުނުއިރު އައްމާރު އަރާ ހަމަވެއްޖެއެވެ. ނީލަމް ކަންބޮޑުވިއެވެ. އައްމާރަށް ފިލައިގެން އުޅެން އޭނާ ކުރާ އެއްވެސް ކަމެއް ކާމިޔާބެއް ނުވެއެވެ. ނީލަމްއާ އެއް ހަމައެއްގައި ހުރެ ހިނގާފައި ދިޔަސް ކުރިން އައްމާރު ހުރީ ބަހެއް ނުކިޔާށެވެ.\n"އައްމާރު ކީއްވެތަ ތިހެން ތިއުޅެނީ؟" އެންމެފަހުން ނީލަމް އެހިއެވެ. އެހެންނަމަވެސް އޭނާގެ ހިނގުމުގެ ސްޕީޑަށް ބަދަލެއް ނާދެއެވެ.\n"ތަންކޮޅެއް މަޑުން ހިނގާފާނަންތަ. އަހަރެން ވަރުބަލިވެއްޖެ" ނީލަމް ކުރި ސުވާލުގެ ޖަވާބު ދިނުމެއްނެތި އައްމާރު ބުންޏެވެ.\n"އެހެންވިއްޔާ އަނބުރާލާފައި ގެއަށް ދޭ" ނީލަމް ބުންޏެވެ.\n"އުނހު. މި ރޭހުގައި ނީލަމްއާ އެއްހަމައެއްގައި ހިފަހައްޓާލާނަން" އައްމާރު ބުންޏެވެ. "ފަހު ނޭވާ އާއެކު ވެއްޓެންދެން"\nއައްމާރު ބުނި ދެ މާނަ އެކުލެވޭ ޖުމްލައާއެކު ނީލަމްގެ ފިޔަވަޅުތަކަށް ކުޑަ ލަސްކަމެއް އައެވެ. ވަރަށް ރަނގަޅަށް އައްމާރު މާނަކުރި ގޮތް ނީލަމްއަށް ފަހުމްވިއެވެ.\n"ހަގީގަތުގައިވެސް ތިއީ އައްމާރު ބޭނުންވާ ގޮތް ނަމަ އަހަރެން ކުރާ ސުވާލަކަށް ޖަވާބުދީފާނަންތަ؟" ނީލަމް އެހިއެވެ. އައްމާރު ވަގުތުން ބޯ ޖަހާލިއެވެ.\n"އަހަރެންނާ އިނދެގެން ގޮވައިގެން ތިއާއިލާ ތެރެއަށް ނުގެންދެވިގެންތަ ތިއުޅެނީ؟ އައްމާރަށް ނުފެނޭތަ އެމީހުން އަހަރެންނަށް ހެދި ގޮތް. އަހަރެންނާ ދިމާލަށް ކިއި އެއްޗެހި އަޑެއް ނީވޭތަ؟ އަހަރެން ރުއި ރުއިން ނުދެކެންތަ؟ އެހުރިހާ ކަމެއް އެނގިހުރެ އައްމާރު އަހަރެންނާ އިންނަން ބޭނުންވެގެން ތިއުޅެނީ ކީއްވެތަ؟ އައްމާރުގެ މައްޗަށް އާއިލާގެ ނުފޫޒު އޮތްވަރު އަހަރެންނަށް އެނގޭ" ނީލަމް ވާހަކަދެއްކިއެވެ. އެވަރަށް ވެސް ނީލަމް ވާހަކަދައްކާލީތީ އައްމާރު ހިތްހަމަޖެހުނެވެ.\n"އަހަރެން ތިހުރިހާ ސުވާލުގެ ޖަވާބުދީފާނަން. އެކަމަކު މިތަނުގައި ނުދެވޭނެ. އަންހެނެއްގެ ފަހަތުން ހުއްޓުމެއްނެތި ފިރިހެނަކު ހިނގާތީ ހާދަ މީހުނެއް އެބަ ބަލައޭ. އަހަރެމެން ދެމީހުންނަކީވެސް މިރަށަށް ބީރައްޓެހި ބައެއް. ނީލަމްއާ ވާހަކަދައްކާލަން އަހަރެންނާ ތިގެއިން ބައްދަލުކޮށްފާނަންތަ؟' އައްމާރު ބުންޏެވެ.\n"އިށީނދޭ" އައްމާރަށް އިށީންނަންވީ ގޮނޑި ދައްކާފައި ނީލަމް އެތެރެއަށް ދިޔައެވެ. ކޮޓަރީގައި އުޅުނު ޒަހާ ކައިރީގައި ބުނެލާފައި އޭނާ އަލުން އައިސް އައްމާރު ކައިރީގައި ހުއްޓުނެވެ.\n"ސައި ބޮއެގެންތަ ތިއުޅެނީ؟" ނީލަމް އެހިއެވެ.\n"ތިކަމާ އަދި ނޫޅެވޭ. ޔޫނުސް ހޭނުލާތީ. ޖޫދު ރަށުގައި ނެތީމަ އެނގޭ ނީލަމް ކަން ޖިޔާ ގޮވައިގެން ސްކޫލު ކައިރިއަށް ދާނީ. އެހެންވެ އެތަނަށް ދިޔައީ ނީލަމްއާ ބައްދަލުކުރަން" އައްމާރު ވާހަކަދެއްކިއެވެ.\n"އާދޭ ސައިބޯން" އެހެން ބުނެފައި ނީލަމް ހިނގައިގަތެވެ. ފަހަތުން ދާން ތެދުވި އައްމާރަށް ހެވުނެވެ. ހުވަފެނެއް ކަމަށް ހީކޮށް އެއް އަތުން އަނެއް އަތުގައި ވިކައިވެސްލިއެވެ.\nއައްމާރަށް ތަށި ކައިރިކޮށްދީފައި ނީލަމް ދިޔައީ ޒަހާ ބަލައެވެ. މޭޒު ކައިރީގައި ތިބީ ތިން މީހުން އެކަންޏެވެ. އެކަކު އަނެކަކަށް ބަލައިލާފައި ހީލުން ފިޔަވާ އިތުރު ކަމެއް ސައިމޭޒުގައި ނުހިނގައެވެ.\n"އިބާ މިހާރު ކިހިނެއް؟" އައްމާރު އެހިއެވެ.\n"ރަނގަޅު ވަމުން އަންނަ ކަމަށް ޑޮކްޓަރުން ބުނަނީ. އެއްކޮށް ރަނގަޅުވާން އަދި ނަގާނެތާ ދުވަސް" ޒަހާ ބުންޏެވެ.\nސަޔަށްފަހު ޒަހާ ދާން އުޅުމުން ނީލަމް ކަންބޮޑުވިއެވެ. ވާހަކަދައްކަން އެކަނި އިންނަން އޭނާ ބޭނުމެއްނުވިއެވެ. އެއީ ރަނގަޅު ގޮތެއްވެސް ނޫނެވެ. ޒަހާއަށް ނީލަމް ބަދަލުކޮށްލި ނަޒަރުންވެސް ޒަހާ އެކަން ދެނެގަތެވެ.\n"ޒަހާއްތަ ސޯފާ ގޮނޑި ކައިރީ މީނީ. ދެކުދިން ވާހަކަދައްކާލާ. މީނީ ފެންނަ ހިސާބުގަ" ޒަހާ ބުންޏެވެ.\n"ނީލަމް ހާދަ ބިރުން ތިއުޅެނީ. އަހަރެން މިއުޅެނީ ދައްކައިގެން ނުވާނޭ ވާހަކަތަކެއް ދައްކާކަށް ނޫން. ނީލަމް ކުރި ސުވާލުތަކުގެ ޖަވާބުދޭން" އައްމާރު ބުންޏެވެ. ނީލަމް އިށީނީ އައްމާރާ ޖެހިގެން އެއްގޮނޑި ދޫކޮށްފައެވެ.\n"ނީލަމް ކުރި ސުވާލުތަކަށް ޖަވާބުދިނުމުގެ ކުރިން އަހަރެން ސުވާލެއްކޮށްލަންތަ؟" އައްމާރު އެހިއެވެ. ނީލަމް ބޯޖަހާލިއެވެ.\n"ނީލަމް ކީއްވެތަ އަހަރެންދެކެ ތިހާ ނަފުރަތުކުރަނީ؟ އެދުވަސްކޮޅުގައި އަހަރެން ކަންތައްކުރި ގޮތް ރަނގަޅެއް ނޫންކަން އަހަރެންނަށް އެނގޭ. އެކަމަކު ފަހުން އަހަރެން ހުއްޓާލީމެއްނު" އައްމާރު ވާހަކަދެއްކިއެވެ.\n"އަހަރެން އެއްވެސް މީހެއްދެކެ ނަފުރަތެއް ނުކުރަން. އެހެންމީހުން އަހަރެންނަށް ނަފުރަތު ކުރަނީ އަހަރެންނަކީ ނިކަމެއްޗަކަށް ވީތީ. އަހަރެން އަތުގައި ފައިސާ އާއި މުދާ ނެތީމަ ހުރިހާ މީހުންވެސް ހީކުރަނީ އަހަރެން ބޭނުންވެގެން އުޅެނީ އެ ކަމަށް. އެކަމަކު އަހަރެންނަކީ ފައިސާ އާއި މުދަލަށް ދަހިވެތިވާނެ މީހެއް ނޫން. އެއީ އަހަރެންގެ ދިރިއުޅުމުގައި މުހިންމު އެއްޗެއްވެސް ނޫން. އަހަރެން ހަމައެކަނި ބޭނުންވީ އަހަރެންގެ ފިރިމީހާއާއެކު އުފާވެރި ހަޔާތެއް. އެ ނަސީބު އަހަރެންގެ ތަގުދީރުގައި ނެތީތީ އަހަރެންނަށް ނުލިބުނު. ދެން ތިބުނީ އައްމާރުދެކެ ނަފުރަތުކުރާ ކަމަށް. އަހަރެން އައްމާރާ ގުޅިއްޖެނަމަ އަނެއްކާވެސް އެމީހުންނަށް ހީވާނީ އަހަރެން ފައިސާ ބޭނުންވެގެން އުޅެނީ ކަމަށް" ނީލަމް ވާހަކަދެއްކިއެވެ. އޭނާގެ ހިތުގައިވި ހުރިހާ އެއްޗެއް އެއްވެސް އުނދަގުލަކާނުލައި އައްމާރާ ހިއްސާކުރެވިއްޖެއެވެ.\n"އަހަރެން އެފުރުސަތު އެމީހުންނަށް ނުދީފިއްޔާ" އައްމާރު އެހިއެވެ.\n"ތިއީ ވާނެ ކަމެއްނޫން. މިހާރު ތިއުޅެނީ އައްމާރުގެ ހިތުގައި އެދުމެއް އޮތީތީ އެކަން ހާސިލުކުރަން. އެހެންވެ ތިގޮތަށް ތިބުނެވުނީ" ނީލަމް ބުންޏެވެ.\n"އަހަރެން އެކަން ސާބިތުކޮށްދޭނަން. ތިބުނާ ފައިސާ އާއި މުދަލާ ލިބިހުރެވެސް އެހުރިހާ އެއްޗެއް ދޫކޮށްލައިގެން އަހަރެން މިހުރީ" އައްމާރު ބުންޏެވެ. "ހަމައެކަނި ނީލަމަށްޓަކައި"\nއެހެން ބުނުމާއެކު ނީލަމް އަށް ދެލޯ މަރާ ބާރުކޮށްލެވިއްޖެއެވެ. ދެލޮލުން ކަރުނަ ހިލުވާލިއެވެ.\n"އަހަރެންނާ މެދު ތި އާއިލާ އިން ދެކޭގޮތް އެގޭއިރުވެސް އައްމާރު އަހަރެންނާ އިންނަން ބޭނުންވަނީ ކީއްވެ؟ ތަނެއްގައި ހުރި ނިކަމެތި އަންހެނަކަށްޓަކައި އައްމާރު ތިހާވަރުން ތިއުޅެނީ ކީއްވެ؟ އަހަރެންނަށް ވުރެ މާ ރަނގަޅު މާ ރީތި ތަނަވަސް ކުދިން އެބައުޅޭ. މިރަށުގައިވެސް އެބައުޅޭ. އެހުރިހާ ކުދިން"\n"ތިބުނާ ހުރިހާ ކުދިން ހުއްޓާ އަހަރެންގެ ހިތް ނީލަމްއަށް ދެވުނީ" އައްމާރު ބުންޏެވެ. "އަހަރެންގެ ދުލުން މިހެން ބުނާ އަޑު އަހާހިތުން އުޅޭހެން ހީވާތީ މިބުނަނީ. އަހަރެން ނީލަމް ދެކެ ވަރަށް ލޯބިވޭ. އަހަރެން ނީލަމް ބޭނުން" ދެރަވެފައި އިނަސް މިފަހަރު ނީލަމްއަށް ހެވުނެވެ. އައްމާރަށް އެކަން ފާހަގަވެދާނެތީ އޭނާ މޫނު އައްމާރާ ދުރަށް އަނބުރާލިއެވެ.\nކޮޓަރިއަކަށް އަންބަރް ގެންދެވުނުއިރު ކައިރީގައި ތިބީ ސުމައްޔާ އާއި ހާތިމްއެވެ. ހާދިސާ ހިނގިތާ ތޭވީސް ދުވަސް ފަހުން އަންބަރް ހޭއެރީ މީގެ އެއްދުވަސް ކުރިންނެވެ. ދެލޯ ހުޅުވާލި ވަގުތު ޑޮކްޓަރުން އޭނާ އާ ވާހަކަދައްކަން މަސައްކަތް ކުރިއެވެ. އެހެންނަމަވެސް އަންބަރް ވާހަކަނުދެއްކިއެވެ. ބައެއްފަހަރު ލޮލުގެ އަރިމަތިން ކަރުނައެއް ފައިބައިގެން ދެއެވެ.\n"ނަރުހުން އަންބަރްގެ ކަންތައްތައް ކުރަން ވަން ވަގުތު ސުމައްޔާ އާއި ހާތިމް ބޭރަށް ނުކުތެވެ. އަންބަރަށް ބޭނުންވާނޭ އެއްޗެހި ހިފައިގެން އައި ޖޫދަށް އާދެވުނީ އެވަގުތުގައެވެ.\n"މަންމަމެން ފްރެޝްވެލައިގެން އަންނަންވީނުން" ގޮނޑި މަތީގައި ކޮތަޅުތައް ބަހައްޓާފައި ޖޫދު ބުންޏެވެ.\n"ކީއްވެތަ އިބާ ވާހަކަނުދައްކަނީ. ޑޮކްޓަރުން ބުނީ ކީކޭ. ދަރިފުޅު ހުރީމެއްނު ވަރަށް ގިނައިރު ޑޮކްޓަރުންނާ ވާހަކަދައްކަން" ސުމައްޔާ އެހިއެވެ.\n"އަންބަރްގެ އެއްވެސް ކަމެއް ގޯހެއްނޫން. ﷲ ގެ އިރާދަފުޅުން މަރުގެ ތުންފަތްމަތިން އިބާއަށް އެވަނީ ސަލާމަތްވެފަ" ޖޫދު ބުންޏެވެ.\n"ދެން އެއްވެސް މީހަކާ ވާހަކަނުދައްކަނީ ކީއްވެ؟ ގޮވާލީމަ ބަލައިވެސްނުލާ" ސުމައްޔާ ބުންޏެވެ.\n"ޑޮކްޓަރުން ބުނީ ވެދާނެ ޔޯ އެއްވެސް މީހަކާ ވާހަކަދައްކަން ބޭނުންނުވާތީ އަންބަރް ވާހަކަނުދައްކަނީ ކަމަށް. ނޫނީ ވެދާނެޔޯ އަދިވެސް އެ ހާދިސާގެ ބިރުވެރިކަން އޭނާގެ ސިކުނޑިއަށް އުނދަގޫ ކުރަނީ ކަމަށްވެސް. މިކޮޅުން ދޫކޮށްލުމުގެ ކުރިން ސައިކޭޓްރިސްޓެއް އަންނާނެޔޯ ބަލަން" ޖޫދު ބުންޏެވެ.\nދުވަހުގެ ހަވީރު ވަގުތެވެ. ނިދިފައޮ އޮތް އަންބަރަށް ބަލަހައްޓައިގެން ކައިރީގައި ޖޫދު އިނެވެ. މޫނުމަތިން ވަރުބަލިގޮތެއް ފާޅުވާން ހުރިއިރު ކަރުގައި ދަބަހުގެ ވާގަނޑު އޮޅުނު ނިޝާން ފަނޑުކޮށް އޭނާގެ ދޮން ކަރުން ފާޅުވާން ހުއްޓެވެ. ކުރިއަށް ވުރެ ހިކިކަމަށް ދެއްކިޔަސް އޭނާގެ ރީތިކަމަށް ބަލަދެއް އައިސްފައި ނުވެއެވެ. އަންބަރަށް ހޭވެރިކަމެއް އައިފަހުން ޖޫދު ފެނުނީ އެންމެ ފަހަރަކުއެވެ. އަންބަރް ހިތްހަމަނުޖެހިގެން އެއްޗެއް ބުނެފާނެތީ މަޑުކުރާކަށް ޖޫދަށް ނުކެރެއެވެ.\nރަނގަޅަށް ނިދި ނުލިބޭތާ އެތައް ދުވަހެއް ވެފައި ވުމުން ޖޫދުގެ ދެލޯމެރުނީ ކިހިނެއް ކަމެއް އޭނައަށް ނޭނގެއެވެ. ހޭލެވުނީ ޖީބުގައި އޮތް ފޯނު ވައިބްރޭޓްވާން ފެށުމުންނެވެ. ފޯނު ނަގާފައި ބަލައިލިއިރު ފޯނަށް އަރާފައި އިނީ ޒަހާއެވެ. އަންބަރަށް އުނދަގުވެދާނެތީ ޖޫދު މަޑުކޮށްލީ ކުޑަދޮރު ކައިރީގައެވެ.\n"ނިދިފަ އޮތީ" ޖޫދު ބުންޏެވެ. ވާހަކަދައްކަން ހުރެފައި އޭނާ އަންބަރަށް ބަލައިލިއެވެ. އަންބަރް ހޭލާ އޮތްކަން އޭނާއަށް އެނގުމުން ފޯނު ކުރުކޮށްލާފައި ޖީބަށް ލިއެވެ.\n"ކިހިނެއް މިހާރު؟" މަޑުމަޑުން ޖޫދު އެހިއެވެ. އަންބަރް ޖަވާބެއް ނުދިނެވެ.\n"ކުރުނބާ ފެން ފޮދެއް ބޯންވީނުން" ޖޫދު އެހިއެވެ. އަންބަރް ޖަވާބެއް ނުދިނެވެ. ޖޫދު ކަންބޮޑުވިއެވެ. ޖަވާބެއް ނުދެނީސް އަންބަރް ބޭނުންވާ ކަމެއް ނޭނގޭނޭ ހިތަށް އެރިއެވެ. ޖޫދު އަލުން ގޮނޑީގައި އިށީނދެފައި ސުމައްޔާގެ ނަންބަރަށް ގުޅިއެވެ. އަންބަރް ހޭލާ އޮތް ވާހަކަ ބުންޏެވެ.\n"ފަހަރެއްގައި މަންމަ ނޫނީ ބައްޕަ އަހަނިކޮށް އޭނަ ބޭނުންވާ ކަމެއްގެ ވާހަކަ ބުނެފާނެ" ޖޫދު ބުންޏެވެ. އެވާހަކަތައް އަހަން އޮތް އަންބަރްގެ ހިކިފައިވާ ދެތުންފަތަށް ކުޑަ ލޮޅުމެއް އެރިއެވެ. ލޮލުން ކަރުނައެއް ވެއްޓުނެވެ. އޭނާ އެއްޗެއް ބުނަން އުޅޭ ކަހަލަ ގޮތަކަށް ދެފަރާތަށް ކަޅި ހަރަކާތްކޮށްލިއެވެ.\nމާގިނަ އިރެއް ނުވަނީސް ސުމައްޔާ އާއި ހާތިމް އެތެރެއަށް ވަދެއްޖެއެވެ. އަތުގައި އޮތް ކޮތަޅު މޭޒު މަތީގައި ބާއްވާފައި ސުމައްޔާ އައިސް އިށީނީ އަންބަރް ކައިރީގައި ހުރި ގޮނޑީގައެވެ. އަންބަރްގެ އަތުގައި އޭނާ ފިރުމަމުން ދިޔައީ ހިނިތުންވެލައިގެން އިނދެއެވެ.\n"ދަރިފުޅު،" ހާތިމް އަންބަރްގެ ފައި ކައިރީގައި ހުއްޓި ގޮވާލިއެވެ.\n"ބައްޕާ، އެބަ އަންނަން އަޅުގަނޑު" ޖޫދު ނުކުތެވެ. މުހިންމު ކަމެއް ނޫނަސް އޭނާ ހުރުމުން އަންބަރަށް އުނދަގުވެދާނޭ ހީވީއެވެ. އޭނާ ނުކުމެ މަޑުކޮށްލައިގެން އިނީ ބޭރު ގޮނޑިބަރީގައެވެ. ދެއަތްތިލައިގެ ތެރޭގައި މޫނު ފޮރުވައިގެން އިންއިރު އަންބަރާ ގުޅިގެން އެތައް ވާހަކަތަކެއް އޭނާގެ ހިތަށް އަރާ ފައިބަމުން ދިޔައެވެ. ފުރަތަމަ ފަހަރަށް އަންބަރާ މެދު އޭނާގެ ހިތުގައި ޝަކުވާ އުފެދެން އުޅުނެވެ. އަންބަރަކީ އަނބިމީހާއަށް ވީއިރު އަނބިމީހާއަށް ދިމާވި ހިތްދަތި ހާދިސާއާ ގުޅިގެން އަނބިމީހާ ކައިރިން އަހައިގެން އޮޅުންފިލުވަންޖެހޭ އެތައް ކަމެއް އެބަހުއްޓެވެ. އެއިން އެއްވެސް ސުވާލެއް ނުކުރެވި ދުވަސްތައް ފާއިތުވަމުން ދާތީ އޭނާއަށް އުނދަގުވަމުން ދިޔައެވެ. އަންބަރް އޭނާއަށް ރަހުމަތްތެރިއެއްގެ ގޮތަށް ދެކުނަސް އެއީ ވަރަށް ބޮޑު ވަރެކެވެ.\n"ދަރިފުޅު ކިހިނެއްތަ؟ އެއްވެސް ތަނަކަށް ތަދުވޭތަ؟" ހާތިމް އަންބަރްގެ ބޮލުގައި ފިރުމަމުން ދިޔައެވެ. އެއްވެސް ސުވާލަކަށް އަންބަރް ޖަވާބެއް ނުދިނެވެ.\n"މަންމަ މިއައީ އިބާއަށް އެންމެ މީރު ސޭންޑްވިޗް ހިފައިގެން. ހިނގާބަލަ އެއްޗެއް ކާލަން" ސުމައްޔާ ބުންޏެވެ. އަންބަރްގެ ބޯދަށަށް އަތްލައްވާލުމާއެކު ވަރަށް ފަސޭހައިން ތެދުވެ ލެގިލައިފިއެވެ. ކޮތަޅުގައި އޮތް ސޭންޑްވިޗް ހިފައިގެން އައިސް އެތިކޮޅު ކޮޅުން އަންބަރު އަނގައަށް ލަވަމުން ދިޔައެވެ. އިރުކޮޅަކުން ފުރިޖުގައި ހުރި ޖޫސްޕެކެޓުން ތައްޓަށް ޖޫސް އަޅައިގެން އައިސް ހާތިމް އަންބަރްގެ އަނގައިގައި ޖެއްސިއެވެ. މައިންބަފައިން އޭނާދެކެ ވާލޯބި އިހުސާސްވުމާއެކު އަންބަރްގެ ދެލޮލުން ކަރުނަ އޮހޮރިގަނެއްޖެއެވެ. އެއްވެސް މީހެއްގެ ލޯބި ހައްގުވާވަރުގެ މީހެއް ނޫނޭ ހިތް ބުނަން ފަށައިފިއެވެ. ސޭންޑްވިޗްކޮޅާއެކު އަންބަރްގެ އަނގައާ ދިމާލަށް އައި ސުމައްޔާގެ އަތް ދުރުކޮށްލި ގޮތަށް ދެކަކު ގެނެސް ކައިރިކޮށްލާފައި ބޯއަޅައިފިއެވެ. ދެން ގިސްލާފައި ރޯން ފަށައިފިއެވެ. ސުމައްޔާ ހާތިމްގެ މޫނަށް ބަލައިލީ މާޔޫސްވެފައެވެ. އަންބަރްގެ ހިތުގައި އެއްވެސް މީހަކާ ހިއްސާނުކުރާ ޝަކުވާތަކެއް ހުރެގެން ނޫނީ އެގޮތަށް ރޮއެ ނަހަދާނެކަން ސުމައްޔާއަށް އެނގެއެވެ. އަންބަރަކީ އެއްވެސް އިރެއްގައި މާގިނައިން ރޮއެ އުޅޭ ކުއްޖެއް ނޫނެވެ. ކިތަންމެ ބޮޑު އަނިޔާއެއް ލިބުނަސް އަންބަރް ރޮއެ ނަހަދައެވެ.\n"ދަރިފުޅު..،" ދެފަރާތުން ވެއްޓިފައިވާ އަންބަރްގެ އިސްތަށިގަނޑުގައި ފިރުމަމުން ސުމައްޔާ ގޮވާލިއެވެ. "މިއީ އިބާގެ މަންމަ އާ ބައްޕައެއްނު. އިބާގެ ހިތުގައި އޮތް އެއްޗެއް މަންމަ ކައިރީގައި ބުނެބަލަ. ދަރިފުޅު ތިއުޅެނީ މަންމަ ހިތުގައިޖައްސައި މަރާލަންތަ؟" އިސާހިތަކު ސުމައްޔާއަށް ރޮވިއްޖެއެވެ. މަންމަގެ އަޑު ކުރެހިގެން ދިޔަކަން އިހުސާސްވުމާއެކު އަންބަރްގެ ރުއިމުގެ އަޑު ބާރުވެއްޖެއެވެ. އެވަގުތު ބޭރުގައި ހުރި ޖޫދު އައިސް ދޮރުހުޅުވާލައިފިއެވެ. ކަކުލުގައި ބޯ އަޅައިގެން އިން އަންބަރް ރޮނީކަން އެނގުމާއެކު ޖޫދަށް އެދިމާލަށް ފިޔަވަޅެއް އެޅިއްޖެއެވެ. އެހެންނަމަވެސް އޭނާ މަޑުޖެހުނީ އަންބަރް ބޯހިއްލާލަން އުޅޭ ކަހަލަ ގޮތަކަށް ހަރަކާތްކޮށްލުމުންނެވެ. އޭނާ އަންބަރަށް ނުފެންނާނެހެން ނިވާވެގެން ހުއްޓެވެ. އަނބިމީހާ ރުއްސަން ދާން ބޭނުންވިޔަސް އެކަން ކުރެވޭކަށް ނެތެވެ.\n"އިބާ މަންމަމެންނާ ވާހަކަދައްކައިގެން ނޫނީ ކިހިނެއް އެއްވެސް ކަމެއް ހައްލު ލިބޭނީ" ސުމައްޔާ ބުންޏެވެ. ކައިރީގައި ހުރި ޓިޝޫ ފޮށިން ޓިޝޫއެއް ދަމައިގަނެފައި އޭނާ އަންބަރްގެ މޫނާއި ނޭފަތް ސާފުކޮށްދިނެވެ.\n"މަ.....މަންމާ...." އަންބަރް ގޮވާލިއެވެ. އެހިނދު ސުމައްޔާއަށް ހިނިތުންވެވުނެވެ. ކުރިއާ ހިލާފަށް އަންބަރްގެ އަޑަށް ބަދަލެއް އައިސްފައިވާކަން ފާހަގަވިއެވެ. ގިނަ ދުވަސްތަކެއް ވަންދެން ކަރުތެރެއަށް ހޮޅިއެއް ގުޅާފައި އޮތުމުން ކަމަށްވެސް ވެދާނެއެވެ.\n"ފެންފޮދެއް" އަންބަރް ބުންޏެވެ. އެވަގުތު ހާތިމް އަތުގައި ހުރި ޖޫސްތަށި ކަބަޑުމަތީގައި ބަހައްޓާފައި ފެން އަޅައިގެން އައިސް އަންބަރަށް ދީފިއެވެ. ނިވައިވެގެން ހުރި ޖޫދު ކުޑަކުޑަކޮށް ބޯދިއްކޮށްލާފައި އަންބަރަށް ބަލައިލިއެވެ. އަންބަރް ހަމަޖެހިލައިގެން އިންތަން ފެނުމުން އޭނާގެ ހިތަށް ހަމަޖެހުން ލިބުނެވެ.\n"މަންމާ، މިއީ ކޮންތަނެއް؟"\n"ސާބަހޭ. އައިމަން ގޮވައިގެން އަހަރެން މިއުޅެނީ އެހެން ދުނިޔެއެއްގައި އެއް ނޫނޭ" ކޮޓަރި ތެރޭގައި ހުރި އައިމަންގެ އަތުގައި ހިފައިގެން ކުރިއަށްދިޔަ އަލިޝްބާ ބުންޏެވެ. ކަޅު ކުލައިގެ ފޮތިކަޅުން އައިމަންގެ ދެލޯ ބަނދެފައި ހުއްޓެވެ. އަލިޝްބާ ކުރަން އުޅޭ ކަމެއް ނޭނގޭތީ އައިމަން ހުރީ ހިތް އަވަސްވެފައެވެ.\n"ކީއްތިކުރަނީ" ބޮލުގައި ތޮތްޕެއް އަޅައިފިކަން އެނގުމާއެކު އައިމަން ބުނެލިއެވެ. އަލިޝްބާ ލުއިލުއިކޮށް ހީލި އަޑު އިވުނެވެ. ހިތުގައި އުފެދުނު ސުވާލުގެ ޖަވާބު ނުލިބިގެން އުޅެނިކޮށް ލޮލުގައި އައިނެއްވެސް ފޮތިގަނޑު މަތިން އަޅުވައިފިއެވެ.\n"އާނ މިހާރު ރީއްޗޭ" ދުރުގައި ހުރި އައިމަންއަށް ބަލައިލަމުން އަލިޝްބާ ބުންޏެވެ. އަލިޝްބާ ކުރަންއުޅޭ ކަމެއް ނޭނގޭތީ އައިމަން ހުރީ މަޖާވެފައެވެ. އެކުޅިވަރާ އޭނާ ގަޔާވެއްޖެއެވެ.\n"އަހަރެން ބުނީމަ އަމިއްލައަށް ފޮތިގަނޑު ނައްޓާލާނީ" އަލިޝްބާ ބުންޏެވެ. ދެން އޭނާ އައިމަންއާ ދުރަށް ޖެހެމުން ގޮސް ހުއްޓުނީ އަލިމަންއާ ދުރުގައެވެ. ކުރިމަތީގައި ހުރި ލޯގަނޑަށް ދެމީހުންވެސް އަރާ ގޮތަށެވެ. އެއަށްފަހު އޭނާ ދުވަހަށް ހާއްސަކޮށްގެން ހަދާފައި އޮތް ކުޝަން ބާލީސް ނެގިއެވެ. ރަތްކުލައިގެ އޮމާން މަހުމާ ފޮތި ބޭނުންކޮށްގެން ތައްޔާރުކޮށްފައި އޮތް ކުޝަންގެ މެދުގައި އިނގިރޭސި ބަހުން ދެ ލަފްޒެއް ހުއްޓެވެ. ރަންކުލައިގެ ވޫލުން ވިޔެފައިވާ ދެ ލަފްޒު އަލިޝްބާ ކިޔާލިއެވެ. އެހިނދު އޭނާގެ ތުންފަތަށް ހިނިތުންވުމެއް ވެރިވިއެވެ.\n"އޯކޭ ދެން ނައްޓާލާ" އަލިޝްބާ ބުންޏެވެ. ވަރަށް ފަސޭހައިން އައިމަން ފޮތިގަނޑު ނައްޓާލައިފިއެވެ. ބޮލުގައި އިން ތޮތްޕާއި ލޮލުގައި އިން އަވި އައިނު ފެނުމުން އައިމަން ހީލައިފިއެވެ.\n"މިއީ ކޮންކަމެއް ލިބާ. މި އެއްޗެހި ދޭންތަ ތިވަރު ތިކުރީ" ލޮލުގައި އިން އަވި އައިނު ނަގަމުން އައިމަން ބުންޏެވެ. އަލިޝްބާގެ ބަނޑާ ހަމައިން ހިފަހައްޓައިގެން ހުރި ކުޝަން އައިމަންއަށް ފެނުނީ ލޯގަނޑުންނެވެ. އޭނާ ލޯގަނޑާ މޫނު ކައިރިކޮށްލާފައި ރަނގަޅަށް ބަލައިލިއެވެ. ފެނުނު އެއްޗެއް ގަބޫލުނުކުރެވިފައި އޭނާ އަވަސް އަވަހަށް ފަހަތަށް އެނބުރި ބަލައިލިއެވެ.\n"ހެލޯ ޑެޑީ..." ރަކިވެފައި އައިމަން މޫނުގައި އަތްއެޅުމުން އަލިޝްބާއަށް ހެވުނެވެ.\nއިރުކޮޅަކުން އޭނާ އަލިޝްބާ ކައިރީގައި ކުޑަކަކޫ މައްޗަށް އިށީނދެފައި ކުޝަންގައި ދެއަތުން ހިފާލިއެވެ. އުފަލުން އޭނާގެ ދެލޮލުން ކަރުނަ ނީރާލައިފިއެވެ. އަތްކުރު ޓީޝާޓްކޮޅަކާއެކު ކުރު ސޯޓްކޮޅެއް ލައިގެން ހުރި އަލިޝްބާ ނުވިސްނާ ހުއްޓާ ދެއަތް މައްޗަށް އަނބިމީހާ އުފުލާލައިފިއެވެ.


Dia Mirza ge honeymoon raajjeygai - Hali News\nދިޔާ މިރުޒާގެ ހަނީމޫނު ދިވެހިރާއްޖޭގައި\n30 March 2021, 17:06\nދިއާ މިރުޒާ އޭނާގެ ހަނީމޫނުގައި ހޭދަކުރާ ދުވަސްތަކުގެ ފޮޓޯތައް މީސް މީޑިއާގައި ހިއްސާ ކޮށްފިއެވެ. އޭނާގެ ހަނީމޫނުގައި ފިރިމީހައާއި އަދި ދޮން ދަރިފުޅާއެކު ހޭދަކުރަނީ ދިވެހިރާއްޖޭގެ ރިސޯޓެއް ކަމުގައިވާ މަނަފަރު މާލްޑިވްސް ގައެވެ.\nދިޔާ ހިއްސާ ކުރި ފޮޓޯއެއްގައި ލިޔެފައި ވަނީ މި ޗުއްޓީގައި ދިވެހިރާއްޖޭގައި އެމީހުން ވަރަށް ޚާއްޞަ ހަނދާންތަކެއް ރައްކާ ކުރާކަމެށެވެ.\nމީގެ އިތުރަށް ދިޔާ ހިއްސާ ކުރި ވީޑިއޯއެއްގައި އެމީހުން ކޯމަސް ބަލަން ތިބި މަންޒަރު ދައްކައެވެ. އޭގައި ލިޔެފައިވަނީ އުފަލުންގޮސް ބުނާނެއެއްޗެއްވެސް ނޭގުނު ކަމަށެވެ. މީގެ އިތުރަށް ދިޔާ ލިޔެފައި ވަނީ ކޯމަސް އައިންތައް ބެލުމުގައި އެމީހުން ގަޑިއެއްގެ އިރަށްވުރެ ގިނަ ވަގުތު ހޭދަ ކުރިކަމަށެވެ. އަދި މި ގުދުރަތީ ރީތި އުފެއްދެވުން ސިފަ ކުރާނެ ބަހެއް ނޭނގޭކަމަށެވެ. އަދިވެސް އިތުރަށް އޭނާ ލިޔެފައިވަނީ މި ޖާދޫއެއްފަދަ އިންޑިއާކަނޑުގެ ހަމަހިމޭން ކަމުގެ ސަބަބުން އެމީހުންގެ ޗުއްޓީއަށް އިތުރު އަރާމާއި ހިތްހަމަ ޖެހުން ގެނެސްދޭ ކަމަށެވެ.\nދިއާ ހިއްސާކުރި އެއް ފޮޓޯ އަކީ ފިރިމީހާ ވެބާހް އާއެކު ނަގައިފައިވާ ސެލްފީ އެކެވެ. މި ފޮޓޯގެ ފުރަގަހުން ރިސޯޓްގެ މޫދު ސާފުކޮށް ފެނެއެވެ. ދެވަނަ ފޮޓޯ ނަގާފައިވަނީ ގޮނޑު ދޮށުގައި ވެބާހް ގެ އަންހެން ދަރިފުޅު ސަމައިރާ އާއެކުގައެވެ. މީގެ އިތުރަށް ސަމައިރާ އާއެކު މޫދުގައި ނަގާފައިވާ ފޮޓޯއެއްވެސް އޭނާ ހިއްސާކޮށްފައިވެއެވެ.\nދިޔާ މިރުޒާ ވެބާހު ރެޚީ އާއި ކައިވެނި ކުރީ ފެބުރުވަރީ 15 ގައި މުންބާއީގައެވެ. ދިޔާ އަކީ 1990 ގެ އަހރުތަކުގައި ބޮލީވްޑާއި ގުޅުނު ފަންނާނެކެވެ.


ހިސްޕިޑް ބީޓްލް (ކުދި މަޑި) ފެތުރުން ހުއްޓުވުމާ ގުޅޭ\n1999 ވަނަ އަހަރު ރާއްޖެއަށް ތައާރަފުވި ކޮކަނަޓް ހިސްޕިޑް ބީޓްލް، ރާއްޖޭގެ ގިނަ އަތޮޅުތަކެއްގައި ހަލުވިކަމާއެކު ފެތުރެމުން ދާތީވެ ރާއްޖޭގެ ގިނަ ސަރަހައްދުތަކެއްގެ ރުއްތަކަށް ދަނީ ގެއްލުންވަމުންނެވެ. މިމަޑި ޢާއްމުކޮށް ގެއްލުންދެނީ ޅަރުކާއި ބޮޑެތި ރުކުގެ ނުފޮޅޭ ބޮންތިއަށެވެ. މަޑީގެ ކާނާއަކީ ބޮންތި ކަމުގައިވާތީ ބޮންތީގެ ޅަފަންވަތްތައް ކެއުމުގެ ސަބަބުން ރުކުގެ ބޮންތި ހިކި، ރުކުގެ ކުރިގަނޑުގެ މަލަމަތި މުށި ކުލައަށް ބަދަލުވެއެވެ. މިގޮތަށް ކުރިގަނޑުގެ ފަންތައް ހިކުމުގެ ސަބަބުން ރުއްތަކުގެ މަތިވަރު ގެއްލި ރުކުން ކުރުންބާ އާއި ކާށި ލިބޭ މިންވަރު ވަރަށް ބޮޑަށް މަދުވެއެވެ. އަދި ރުކުގެ ބޮންތީގައި މަޑި ގިނައިން އާލާވަމުން ދިޔުމުގެ ސަބަބުން ފަންތައް ފީވެއެވެ. އަދި މަޑި އަށަގަތުމުގެ ސަބަބަން ފީވެފައިވާ ބައިތަކުގައި ބެކްޓީރިއާ، ފަންގަސް ފަދަ އެހެނިހެން ޖަރާސީމު އަށަގަނެ، ރުކުގެ ކުރިގަނޑު ކުނިވެ، ފާވެގެން ރުއް މަރުވުމަށް މަގުފަހިވެއެވެ. މިމަޑިއަކީ އެހާ ދުރަށް އުދުހެވޭ މަޑިއަކަށް ނުވާތީ، މަޑި ފެތެރޭ މައިގަނޑު ގޮތަކީ މަޑި އުޅޭ ރުކާއި، ރުކުގެ ބައިތައް އެއް ރަށުން އަނެއް ރަށަށް ގެންދިއުމެވެ. ވުމާއެކު، މިމަޑި ރާޢްޖޭގައި ފެތުރުން ކޮންޓްރޯލް ކުރުމުގެ ގޮތުން މަޑިއުޅޭ ރަށްރަށުން މަޑި ނޫޅޭ ސަރަހައްދުތަކަށް ރުކާއި، ރުކުގެ ބައިތައް ނުގެންދިއުމަކީ މުހިންމު ކަމެކެވެ.\nމިމަޑި މިހާތަނަށް ފެތުރުފައިވާ ކަމަށް މި މިނިސްޓްރީއަށް ފާހަގަ ކުރެވިފައިވަނީ ހއ، ހދ، ނ، ރ، ބ، ޅ، ކ، އއ، އދ، ފ، ދ، ތ، ލ ގެ ބައެއް ރަށްރަށުންނެވެ. އެހެންކަމުން މިއަތޮޅުތަކުގެ މަޑި އުޅޭރަށްރަށުން، ރުކާއި ރުކުގެ ފަން އެހެން ރަށްތަކަށް ނުގެންދިއުމަށާއި، މަޑި އުޅޭ ރުކުގެ އެއްވެސް ބައެއް އެއްލައިލަން ޖެހިއްޖެ ޙާލަތެއްގައި އެބައެއް އަންދާލައިގެން ނައްތާލުމަށް މިމިނިސްޓްރީން އިލްތިމާސް ކުރަމެވެ.\nމީގެ އިތުރުން، އެއްވެސް ރަށެއްގައި މިމަޑި އުޅޭކަމުގެ އެއްވެސް ޢަލާމާތެއް ރުކަކުން ފެނިއްޖެނަމަ ނުވަތަ މިމަޑި އުޅޭކަމަށް ޝައްކު ކުރެވިއްޖެނަމަ އެކަން ވީއެންމެ އަވަހަކަށް މިނިސްޓްރީއަށް އަންގަވައިދެއްވުން އެދެމެވެ. އިތުރު މަޢުލޫމާތު ހޯދުމަށް ގުޅާނީ މިމިނިސްޓްރީގެ ނަންބަރު 3339209 ފޯނަށެވެ.


Nas Anehkkaaves Raajje Ah - Vaguthu\nނަސް އަނެއްކާވެސް ރާއްޖެއަށް\nމަޝްހޫރު ލޮގަރ އެއްކަމަށްވާ ނުސައިރު ޔާސީން (ނަސް ޑެއިލީ) އަނެއްކާވެސް ރާއްޖެ އަތުވެއްޖެއެވެ.\nއޭނާ ރާއްޖެ އައިސް މިހާރު ޗުއްޓީ ހޭދަކުރަމުން ދަނީ ރިސޯޓްތަކުގައެވެ. އޭނާ ރާއްޖެ އައިސްފައި ވަނީ ވީޑިއޯ ހެދުން ހުއްޓާލުމަށްފަހުއެވެ.\nނަސް މިފަހަރުވެސް ރާއްޖެ އައިސްފައި ވަނީ ލޯބިވެރިޔާއާއިއެކުގައެވެ. ދެ މީހުން އެކުގައި ނަގާފައިވާ ފޮޓޯތައް މިހާރު މީސް މީޑިއާއަށް ދަނީ ލަމުންނެވެ.\nIn the last week, I have done absolutely nothing. In my old life, I would have made7videos. I miss the old life of hard work and non-stop stress. I felt more alive. But my girlfriend says the body needs to relax or else you’ll crash. It’s not sustainable. Maybe she’s right. So now I’m relaxing. Enjoying the crazy wonders of this nature. I’ll be back soon! But until then, don’t feel bad for me. Because this place is heavenly.\nA post shared by Nas Daily (@nasdaily) on Jan 13, 2019 at 3:42am PST\nނަސް އެންމެ ފުރަތަމަ ރާއްޖެ އައިސްފައި ވަނީ، މިދިޔަ އަހަރުގެ މެދެއްހާ ހިސާބުގައެވެ. އޭނާ އެއިރު ރާއްޖެ އައިސް ރާއްޖޭގެ ހާލަތު ކަމަށް ބުނެ އާއްމު ކުރި ވީޑިއޯ އަކާ ގުޅިގެން ގިނަ ބައެއްގެ ސަމާލުކަން އޭނާއަށް ހުއްޓުނުއިރު، އޭނާ ދެކެ ނަފްރަތު ކުރާ އެތައް ދިވެހިންނެއްވެސް އެބަތިއްވެެވެ.\nއޭނާ ރާއްޖޭގައި އައިސް ހެދި ވީޑިއޯއިން ދައްކައިދެނީ ބުރުގާ އަޅާ އަންހެން ކުއްޖަކު ބުރުގާ ނަގަން ބޭނުންވެ، އެކަމަކު މުޖުތަމަޢު އެކަމަށް ހުރަސް އަޅާތީ އެކަން ކުރަން ނުކެރިގެން އުޅޭ ވާހަކައެވެ.\nނަސްއަކީ ކުރިން ޤައުމުތަކަށް ޒިޔާރަތްކޮށް ކޮންމެ ދުވަހަކު އެއް މިނެޓްގެ ވީޑިއޯއެއް ހަދާ އޭނާގެ ފޭސްބުކް ޕޭޖްގައި އާއްމު ކުރަމުން އައި މީހެކެވެ. އޭނާއަކީ ޕަލަސްތީން ދަރިކޮޅަކަށް އުފަން އިސްރާއީލުގައި ދިރިއުޅެމުން އަންނަ މީހެކެވެ.\nޖެނުއަރީ 14, 2019 19:49\nތިޔަ ޔަހޫދީއަށް ވާގިދޭ ބަޔަކު މިބިމުގަ އެބަތިބި.. ސޯ ކޮއްމެއެއްޗެއް ކިޔާފަވެސް އައިސް އުޅެންވީ..\nޖެނުއަރީ 14, 2019 20:47\nކަލެ އަކައް ނޭންގޭނެ\nޖެނުއަރީ 14, 2019 21:26\nފޭކު ވީޑިއޯ ގަނޑެއް ހެދީމަވެސް އަނެއްކާ މީނައަށް ވިސާ ދިނީދޯ ؟؟؟\nޖެނުއަރީ 14, 2019 22:31\nއެންމެ މީހަކުލާ ވީޑިއޯކޮޅަކާހެދި3ލައްކަ މީހުންގެ އަގީދާ ބުރައިގެން ދާންވީ ކީއްވެ؟\nޖެނުއަރީ 14, 2019 23:23\nލޮލް! މުސްލިމުންނޯ. ހަމަ ދެފުއް ކެހެރީން.\nޖެނުއަރީ 15, 2019 08:14\nދެނޯ؟ އައިއްސަ ހިގައިދާނެނު.\nޖެނުއަރީ 15, 2019 11:00\nޖެނުއަރީ 15, 2019 11:58\nތީ ހަމަ ޔަހޫދީ އެއް ! ނޯ އިންޓްރެސް....


Australia gai baaruge beynun kohgen meehaku hayyaru kuru...\nއޮސްޓްރޭލިއާގައި ބާރުގެ ބޭނުން ކޮށްގެން މީހަކު ހައްޔަރު ކުރި މައްސާލަގައި ފުލުހަކު ސަސްޕެންޑްކޮށްފި\nހައްޔަރު ކުރީ އުމުރުން 31 އަހަރުގެ ފިރިހެނެއް\nއޭނާ ވަނީ ކޯމާގައި\nއެމީހާގެ ބޮލުގައި ޖަހާ ވަނީ ވައްޓާލާފައި\nކ. މާލެ | 16 ސެޕްޓެންބަރ 2020 | ބުދަ 05:39 | 2,160\nވައިރަލް ވަމުންދާ ވީޑިއޯގެ ސްކްރީންޝޮޓެއް - ބީބީސީ\nއޮސްޓްރޭލިއާގެ މީހަކު ހައްޔަރު ކުރުމަށް އުސޫލާ ހިލާފުވުމުވުން ފުލަހަކު ސަސްޕެންޑް ކޮށްފިއެވެ.\nމި ހާދިސާ ހިނގީ މެލްބަރން ސިޓީގައި އުމުރުން 31 އަހަރުގެ ފިރިހެނަކު ހައްޔަރު ކުރުމަށް އުޅުމުގެ ތެރޭގައެވެ. އެގޮތުން ވިކްޓޯރިއާ ފުލުހުން ވަނީ އުސޫލާ ހިލާފަށް ފުލުހުންގެ ކާރުން އެ މީހާގައި ޖެއްސުމުގެ އިތުރުން ބޮލުގައި ޖަހާ ވައްޓާލާފައިވާ ކަމަށެވެ.\nބޭރުގެ މީޑިއާތަކުގައި ރިޕޯޓު ކޮށްފައިވާ ގޮތުގައި އެމީހާގެ ހާލު ސީރިއެސްވެ މިހާރު ފަރުވާ ދެމުންދާއިރު އެމީހާ މިހާރު ވަނީ ކޯމާގައެވެ.\nއެމީހާ ހައްޔަރު ކުރުމުގައި ފުލުހުން އަމަލު ކޮށްފައިވާ ގޮތް ފެންނަ ވީޑިއޯއެއް އާއިލާގެ ފަރާތުން ސޯޝަލް މީޑިއާ އަށް ވަނީ ދޫކޮށްލާފައެވެ. އަދި ވިޑިއޯ ވައިރަލްވެ ގިނަ ބައެއް ފާޑު ކިއުންތައް ވިކްޓޯރިއާ ފުލުހުންނަށް ވަނީ އަމާޒުވެފައެވެ. އަދި އާންމުންގެ ގިނަ ބަޔަކު ގެންދަނީ އެ ފުލުސް މީހާ އަށް ހައްގު އަދަބު ދޭން ޖެހޭނެ ކަމަށާއި، އަނިޔާ ލިބުނު މީހާ އިންސާފު ހޯދައި ދިނުމަށް ގޮވާލަމުންނެވެ.\nއާދިއްތަ ދުވަހު ހިނގި މި ހާދިސާއާ ގުޅިގެން އާއިލާގެ ފަރާތުން ވަނީ މިނިވަން ތަހުގީގެއް ހިންގައި ދިނުމަށް ވެސް އެދިފައެވެ.\nމި ހާދިސާއާ ގުޅިގެން ވިކްޓޯރިއާ ފުލުހުން ބުނީ އެގޮތަށް އަމަލު ކުރި ފުލުސް މީހާ މިހާރު ސަސްޕެންޑްކޮށްފައިވާ ކަމަށާއި، އިންޓަރނަލް ޔުނިޓުން މައްސަލަ ތަހުގީގު ކުރަމުންދާ ކަމަށެވެ.\nކޮވިޑް-19އާ ގުޅިގެން މެލްބަރން ސިޓީގައި ވަނީ ހަރުކަށި ފިޔަވަޅުތަކެއް އަޅާފައެވެ. އެގޮތުން ފާއިތުވެ ދެ މަސް ދުވަހު އެ ސިޓީ ވަނީ ލޮކްޑައުން ކޮށްފައިވާއިރު، ޕަބްލިކް ހެލްތް އޯޑަރގެ ދަށުން ފުލުހުންނަށް ވަކި ބާރުތަކެއް ވެސް ދީފައެވެ.\nއެގޮތުން އުސޫލާ ހިލާފުވާ މީހުން ޖޫރިމަނާ ކުރުމާއި، ހައްޔަރު ކުރުމުގެ ބާރު ދީފައިވެއެވެ. ނަމަވެސް އާދިއްތަ ދުވަހު ހައްޔަރު ކުރި މީ ހާއަކީ އުސޫލާ ހިލާފުވެގެން ހައްޔަރު ކުރި މީހެއް ކަމަށް ނުބެލެވޭ ކަމަށާއި، އެމީހާ އަކީ ނަފްސާނީ ބައްޔަށް ފަރުވާ ހޯދަމުންދާ މީހެއް ކަމަށް މީޑިއާތަކުގައި ރިޕޯޓު ކޮށްފައިވެއެވެ.\nނަމަވެސް ފުލުހުން ބުނެފައިވަނީ އެމީހާއާ ފުލުހުންގެ އަމުރަށް ނުކިޔަމަންތެރިކަން ދައްކާ ފުލުހުންނަށް ހަމަލާ ދިނުމަށް މަސައްކަތް ކޮށްފައިވާ ކަމަށެވެ.


ޑރ. މުހައްމަދު އިބްރާހިމް އާއި އަލީ ރަޝީދު ސުޕްރީމް ކޯޓުގެ ފަނޑިޔާރުކަމަށް - DhiDaily\nޑރ. މުހައްމަދު އިބްރާހިމް އާއި އަލީ ރަޝީދު ސުޕްރީމް ކޯޓުގެ ފަނޑިޔާރުކަމަށް\nސުޕްރީމް ކޯޓުގެ ފަނޑިޔާރު ކަމަށް އައްޔަން ކުރެއްވުމަށް ރައީސުލްޖުމްހޫރިއްޔާ އިބްރާހިމް މުހައްމަދު ސޯލިހު ރައްޔިތުންގެ މަޖިލީހަށް ފޮނުއްވެވި، ޑރ. މުހައްމަދު އިބްރާހީމް އާއި އަލީ ރަޝީދު ހުސެއިން ފަނޑިޔާރުކަމަށް އައްޔަން ކުރުމަށް ރައްޔިތުންގެ މަޖިލީހުން ފާސްކޮށްފިއެވެ.\nސުޕްރީމް ކޯޓުގެ ފަނޑިޔާރު ކަމުގެ ބެންޗުގައި ހުސްކޮށް އޮތް ދެ މަގާމުގެ ތެރެއިން އެއް މަގާމަށް ގާޒީ އަލީ ރަޝީދު އައްޔަން ކުރަން ފާސްކުރީ 55 މެންބަރުންގެ އިއްތިފާގުންނެވެ. އަދި ހަމަ އެ ކޯޓަށް ގާނޫނީ ވަކީލް ޑރ. މުހައްމަދު އިބްރާހިމް އައްޔަން ކުރުމަށް ރުހުން ދޭން ފާސްކުރީ 63 މެންބަރުންގެ އިއްތިފާގުންނެވެ. ރުހުން ދޭން ނުފެންނަ ކަމަށް މެންބަރަކު ވޯޓެއް ނުދެއްވައެވެ.\nގާޒީ އަލީ ރަޝީދާއި ޑރ. މުހައްމަދު އިބްރާހިމް އައްޔަން ކުރުމާ ގުޅޭ ގޮތުން ޖުޑިޝަލް ސާވިސް ކޮމިޝަން (ޖޭއެސްސީ) ގެ ލަފައަކަށް ރައީސް އިބްރާހިމް މުހައްމަދު ސޯލިހް އެދިވަޑައިގަތުމުން އެ ކޮމިޝަނުން ވެސް ލަފާ ދިނީ އެ ދެ ބޭފުޅުން އައްޔަން ކުރުމަށެވެ.\nޖޭއެސްސީގެ ލަފާ އެ ގޮތަށް ލިބިވަޑައިގަތުމުން، ސުޕްރީމް ކޯޓަށް އެ ދެ ބޭފުޅުން އައްޔަން ކުރަން ރައްޔިތުންގެ މަޖިލީހަށް ރައީސް ފޮނުއްވީ މިދިޔަ މިހުގެ 19 ވަނަ ދުވަހުގައެވެ. އެ މައްސަލަ ދިރާސާ ކުރަން މަޖިލީހުގެ ޖުޑިޝަރީ ކޮމިޓީއަށް މިދިޔަ ހޯމަ ދުވަހު ފޮނުވިއެވެ. ހޯމަ ދުވަހު ކޮމިޓީ ބައްދަލުވުމެއް ބާއްވައި، ދެ ބޭފުޅުންނަށް ރުހުން ދޭން ފާސްކޮށް ތަޅުމަށް ފޮނުވިއެވެ.\nހަތް ފަނޑިޔާރުން ތިއްބަވަން ޖެހޭ ސުޕްރީމް ކޯޓުގައި ދެން ތިއްބެވީ، އުއްތަމަ ފަނޑިޔާރު މުއުތަސިމް އަދުނާނާއި، ފަނޑިޔާރު އައިޝާ ޝުޖޫން މުހައްމަދާއި، ފަނޑިޔާރު ޑރ. އަޒްމިރަލްދާ ޒާހިރާއި، ފަނޑިޔާރު މަހާޒް އަލީ ޒަހިރު، އަދި ފަނޑިޔާރު ހުސްނުއްސުއޫދެވެ.


Noorul-islam.NET :: ޝައްވާލު މަހުގެ ހަރޯދައިގެ މާތްކަން Tweetޝައްވާލު މަހުގެ ހަރޯދައިގެ މާތްކަންCategory » މުޖުތަމަޢު ތާރީޚް: 18 އޯގަސްޓް 2012\tލިޔުއްވީ : މުޙައްމަދު އަނީލް (ނޫރުލްއިސްލާމްގެ އެޑިޓަރ)\nލޮބުވެތި މުސްލިމު އަޚާއެވެ. ލޮބުވެތި މުސްލިމު އުޚްތާއެވެ.<?xml:namespace prefix = o ns = "urn:schemas-microsoft-com:office:office" />\nހެޔޮކަންތަކުގެ މަތީގައި ދެމިހުރުމަކީ ކޮންމެ މުސްލިމެއްގެ ކިބައިން ނުހަނުބޮޑަށް އެދެވިގެންވާ ކަމެކެވެ. އޭނާގެ ނަފްސު ޠާހިރުކޮށް، އޭނާގެ އާޚިރަތް ބާއްޖަވެރިކޮށް، އޭނާ ހައްދަވާ ގެންގުޅުއްވާ އިލާހުގެ ރުހިވޮޑިގަތުން ހޯދުމަށްޓަކައެވެ.\nމިގޮތުން ރޯދައަކީ ހިތްތަކުގައި ޖަހާ ދަބަރު ފިލުވާލާ މުހިއްމު އަޅުކަމެކެވެ. ހިތްތަކުގެ ބަލިތަކުން ޝިފާލިއްބައިދޭ ބޭހެކެވެ. އެހެންކަމުން ރަމަޟާން މަސް ލެއްވިގެންވަނީ ހިތްތަކުގެ ކޮންސަލްޓޭޝަން ހައްދަން ލިބޭ މުހިއްމު މޫސުމެއްކަމުގައެވެ. އަދި ހިތްތަކަށް ލިބޭ ޠަހާރަތެއް ކަމުގައެވެ.\nރަސޫލުﷲ صَلَّى اللَّهُ عَلَيْهِ وَسَلَّمَ ޙަދީޘުކުރެއްވިއެވެ. �مَنْ صَامَ رَمَضَانَ ثُمَّ أَتْبَعَهُ سِتاًّ مِنْ شَوَّال كَانَ كَصِيَامِ الدَّهْرِ� [رواه مسلم وغيره]\nމިބަސްފުޅުގެ މާނައީ 'ރަމަޟާން މަހުގެ ރޯދައަށް ފަހު ޝައްވާލު މަހުން ހަ ރޯދަ ހިފައިފީ މީހާ މުޅި އަހަރުގެ ރޯދަ ހިފި ފަދަ އެވެ.'\nالإمام النووي رحمه الله ވިދާޅުވިއެވެ.\nޢިލްމުވެރިން ވިދާޅުވިއެވެ. މުޅި އަހަރުގެ ރޯދަ ހިފި ކަމުގައި ވަނީ، އެއީ ހަމަކަށަވަރުން ހެޔޮކަމެއް ވަނީ އޭގެ 10 ގުނަ ފަދައިންނެވެ. ފަހެ ރަމަޟާން މަހަކީ 10 މަސް ފަދައެވެ.6ދުވަހަކީ ދެމަސް ފަދައެވެ."\nއޭގެ މާނައަކީ؛ ކޮންމެ ހެޔޮކަމެއް އެއީ އޭގެ 10 ގުނަ ފަދައިން ސަވާބާއި ދަރުމަ ލިބޭނެ ކަމެކެވެ. އެގޮތުން މުޅި ރަމަޟާންމަހުގެ ރޯދަ ހިފުމުން އޭގެ 10 ގުނަ ސަވާބާއި ދަރުމަ ލިބިގެން ދެއެވެ. އެއީ 10 މަސް ދުވަހެވެ.6ރޯދަ ހިފުމުން އެއީ 60 ރޯދަ ހިފި ފަދައެވެ. އެއީ ދެމަސް ދުވަހެވެ. އެހެން ކަމުން މުޅި އަހަރުގެ ރޯދަ ހިފުމާއި އެއްފަދަ ކަމަށް ލޮބުވެތި ނަބިއްޔާ ޞައްލަﷲ ޢަލައިހި ވަސައްލަމް އެވަނީ އިރުޝާދު ދެއްވާފައެވެ.\nލޮބުވެތި އަޚުންނާއި އުޚްތުންނޭވެ. މި މަތިވެރި ބޮޑު ދަރުމައިން އަމިއްލަ ނަފްސާއި ގާތްތިމާގެ މީހުންނާއި އެކުވެރިން މަޙްރޫމު ނުކުރައްވާށެވެ. އަމިއްލައަށް މި6ރޯދަ ހިއްޕަވާށެވެ. އަދި އެހެންމީހުންނަށްވެސް މީގެ މާތްކަމާއި މަތިވެރިކަން ބަޔާންކޮށްދެއްވާށެވެ.\nހަނދުމަ ކުރައްވާށެވެ. ހެޔޮ ކަމަކަށް މަގުދައްކައިފި މީހާއަށް އެ ހެޔޮކަމެއް ކުރާ މީހާއަށް ލިބޭ މިންވަރަށް ސަވާބާއިދަރުމަ ލިބޭނެއެވެ. އެއީ އެ ޢަމަލު ކުރާމީހާގެ ސަވާބާއި ދަރުމައިން އެއްވެސް މިންވަރެއް އުނި ނުވާ ޙާލުގައެވެ. މިއީ ނަބަވީ ދޫފުޅުން އަޅުގަނޑުމެންނަށް ދެއްވާފައިވާ އުފާވެރި ޚަބަރެކެވެ.\nތިޔަބޭފުޅާގެ އީމެއިލްގެ ހުރިހާ ކޮންޓެކްޓްސް އަށް އީމެއިލް ކުރައްވާށެވެ. ފޯނުގެ ފޯންބުކްގެ ހުރިހާ ކޮންޓެކްޓްސް އަށް އެމްއެމްއެސް ފޮނުއްވާށެވެ. ފޭސްބުކްގެ ވޯލްގައި ލިޔުއްވާށެވެ.\nﷲ ސުބްޙާނަހޫ ވަތަޢާލާ އަޅުގަނޑުމެން އެންމެންނަށް ހެޔޮކަންތައް ކުރުމުގެ ތައުފީޤް ދެއްވާށި! އާމީން.


Dollar vikkaa kamah bune faisaa nagaa, hiyaanaaitherivaa...\nފައިސާ ނަގާ، ޚިޔާނާތްތެރިވާ މައްސަލަ\nމަކަރާއި ހީލަތުން ފައިސާ އަތުލަމުންދާ މީހުން ހަރަކާތްތެރިވަނީ ސޯޝަލް މީޑިއާގެ އެކި ޕްލެޓްފޯމްތަކުގަ\nއޮތޮރައިޒްޑް މަނީ ޗޭންޖަރސް މެދުވެރިވެގެން ނޫނީ މިފަދަ މުއާމަލާތްތައް ނުހިންގުމަށް އިލްތިމާސްކޮށްފައިވޭ\nކ. މާލެ | 13 ޖުލައި 2020 | ހޯމަ 15:47 | 3,584\nމަކަރާއި ހީލަތުން ފައިސާ އަތުލަމުންދާ މީހުން ހަރަކާތްތެރިވަނީ ސޯޝަލް މީޑިއާގެ އެކި ޕްލެޓްފޯމްތަކުގަ - މުހައްމަދު ޝަރުހާން\nޔޫއެސް ޑޮލަރު ހޯދަދޭނެ ކަމަށް ބުނެ މަކަރާއި ހީލަތުން ގިނަ އަދަދުތަކުން މީހުން އަތުން ފައިސާ ނެގުމަށް ފަހު އެ ފައިސާއަށް ޚިޔާނާތްތެރިވާ މައްސަލަތައް ފަހަކަށް އައިސް ހުށަހެޅޭލެއް އިތުރުވެފައިވާ ކަމަށް މޯލްޑިވްސް ޕޮލިސް ސަރވިސްއިން ބުނެފިއެވެ.\nފުލުހުން ބުނެފައިވަނީ ޑޮލަރު ހޯދަ ދޭނެ ކަމަށް ބުނެ މަކަރާއި ހީލަތުން ފައިސާ އަތުލަމުންދާ މީހުން ހަރަކާތްތެރިވަނީ ސޯޝަލް މީޑިއާގެ އެކި ޕްލެޓްފޯމްތަކުގައި ކަމަށެވެ.\nއެގޮތުން ވައިބަރގެ ކޮމިއުނިޓީ ގްރޫޕްތައް މެދުވެރިކޮށް ޑޮލަރު ވިއްކާކަމަށް އިޝްތިހާރުކޮށް ފައިސާ އަތުލަމުންދާކަން ފާހަގަކުރެވިފައިވާ ކަމަށެވެ.\nއެހެންކަމުން މިފަދަ ކުށުގެ ޝިކާރައަކަށް ވުމުން ރައްކާތެރިވުމަށްޓަކައި އޮތޮރައިޒްޑް މަނީ ޗޭންޖަރސް މެދުވެރިވެގެން ނޫނީ މިފަދަ މުއާމަލާތްތައް ނުހިންގުމަށް މޯލްޑިވްސް ޕޮލިސް ސަރވިސްއިން އިލްތިމާސްކުރާކަމަށެވެ.\nކޮވިޑުގެ ހާލަތާއި ގުޅިގެން، ބައެއް ވިޔަފާރިވެރިންނަށާއި އާންމުންނަށް ބޭނުންވާ ޑޮލަރު ނުލިބޭ ކަމުގެ އަޑުތައް ވަނީ ގަދަވެފައެވެ. މިކަމާއި ގުޅިގެން މޯލްޑިވްސް މަނިޓަރީ އޮތޯރިޓީން ބުނެފައިވަނީ، ރާއްޖޭގެ ބާޒާރަށް ބޭނުންވާ ވަރަށް ޑޮލަރު ލިބޭނެ ކަމަށެވެ. އެމްއެމްއޭއިން މިހެން ބުނި ނަމަވެސް، ކަޅު ބާޒާރުގައި ޑޮލަރުގެ އަގުތައް ހުރީ 20ރ. އާއި 18ރ. އާ ދޭތެރޭގައި ކަމަށް ވަނީ މައުލޫމާތު ލިބިފައެވެ.


BML Rewards Loyalty Program tha'aaraf kohfi\n27 އޮކްޓޫބަރ 2021\nބޭންކް އޮފް މޯލްޑިވްސް (ބީއެމްއެލް) އިން މިއަދު ކްރެޑިޓް ކާޑު ކަސްޓަމަރުންނަށް އަމާޒުކޮށް ” ބީއެމްއެލް ރިވޯޑްސް” ގެ ނަމުގައި އެކްސްކްލޫސިވް ލޯޔަލްޓީ ޕްރޮގްރާމެއް އިފްތިތާހުކޮށްފިއެވެ.\nމިއީ ދުނިޔޭގެ 55 ގައުމެއްގައި މިހާރުވެސް ލޯޔަލްޓީ ޕްރޮގްރާމް ހިންގަމުންދާ ގިފްޓް އާ ގުޅިގެން ބޭންކް އޮފް މޯލްޑިވްސްއިން ރާއްޖޭގައި މުޅިން އަލަށް ތައާރަފްކުރި ޕްރޮގްރާމެކެވެ.\nބީއެމްއެލް ރިވޯޑްސް މެދުވެރިކޮށް ކަސްޓަމަރުންނަށް ކްރެޑިޓް ކާޑު ބޭނުންކޮށްގެން ކުރާ ވިޔަފާރިތަކަށް ރިވޯޑް ޕޮއިންޓްސް ލިބޭނެއެވެ. މިގޮަތަށް ލިބޭ ޕޮއިންޓް ރިޑީމް ކޮށްގެން 900 އަށް ވުރެ ގިނަ އެއާލައިނާއި، 650،000 ހޮޓެލާއި، ކާރު ކުއްޔަށް ނެގުމުގެ އިތުރުން އެމޭޒަން، އެޕްސްޓޯރ، އައިޓިއުންސް، ގޫގުލް ޕްލޭ، ޕްލޭސްޓޭޝަން ފަދަ ފާހަގަކޮށްލެވޭ އިތުރު ބްރޭންޑްތަކުގެ ގިފްޓް ކާޑުވެސް ގަތުމުގެ ފުރުސަތު ލިބޭނެއެވެ.\nބޭންކް އޮފް މޯލްޑިވްސްގެ އެމެރިކަން އެކްސްޕްރެސް، ވިސާ އަދި މާސްޓަރކާޑު ގެ ކްރެޑިޓް ކާޑު ބޭނުންކުރާ އަމިއްލަ ފަރުދުންނަށް މި ޕްރޮގްރާމަށް ރަޖިސްޓްރީ ކުރެވޭނެއެވެ.\nމިކަމާ ގުޅޭ ގޮތުން ބީއެމްއެލް ސީއީއޯ އަދި މެނޭޖިންގ ޑައިރެކްޓަރ ޓިމް ސޯޔަރ ވިދާޅުވީ ރާއްޖޭގައި ފުރަތަމަ ފަހަރަށް ތައާރަފް ކުރެވޭ އެންމެ ފުރިހަމަ ލޯޔަލްޓީ ޕްރޮގްރާމް ތައާރަފް ކުރެވޭކަމީ ލިބޭ އުފަލެއް ކަމަށެވެ. އަދި މި ޕްރޮގްރާމް މެދުވެރިކޮށް ކާޑު ކަސްޓަމަރުންނަށް ދުނިޔޭގެ ފެންވަރުގައި ދެމުން އަންނަ ހިދުމަތްތަކުގެ އިތުރުން ކްރެޑިޓް ކާޑުން ލިބޭ ގިނަގުނަ ފައިދާ ކަސްޓަމަރުންނަށް ލިބިގެންދާނެ ކަމަށް ވެސް އޭނާ ވިދާޅުވި އެވެ.\n“ކްރެޑިޓް ކާޑަކީ ރާއްޖެއާއި ދުނިޔޭގެ ކޮންމެ ތަނެއްގައި ވެސް ފަސޭހަކަމާއި ރައްކާތެރިކަމާއެކު ވިޔަފާރި ކުރަން ބޭނުން ކުރެވޭނެ ކާޑެއް. ފާއިތުވި ދުވަސްތަކުގައި މި ލޯޔަލްޓީ ޕްރޮގްރާމް ކަސްޓަމަރުންނާ ހަމަޔަށް ގެނެސްދިނުމަށް މި ފާއިތުވި ދުވަސްތަކުގައި އަޅުގަނޑުމެން ވަރަށް ބުރަކޮށް މަސައްކަތް ކުރިން. އަދި އަޅުގަނޑު އެދެނީ ވީހާވެސް ގިނަ ކަސްޓަމަރުން ބީއެމްއެލް ރިވޯޑްސްގެ ފައިދާ ހޯދަމުން ދިޔުން.”\n300،000 އަށް ވުރެ ގިނަ ކަސްޓަމަރުންނާއި 7،000 އަށް ވުރެ ގިނަ މާރޗެންޓުންނާއެކު ބޭންކް އޮފް މޯލްޑިވްސް އަކީ ރާއްޖޭގައި އެންމެ ފުޅާދާއިރާއެއްގައި ކާޑު ދޫކުރުމާއި ކާޑުގެ ހިދުމަތް ބަލައިގަންނަ ބޭންކެވެ. މީގެ އިތުރުން ބޭންކް އޮފް މޯލްޑިވްސް އަކީ ރާއްޖޭގައި އެމެރިކަން އެކްސްޕްރެސް ކާޑު ދޫކުރުމާއި ބަލައިގަންނަ ހަމައެކަނި ބޭންކެވެ. އަދި ވިސާ އަދި މާސްޓަރކާޑުގެ ޕްރިންސިޕަލް މެންބަރެއްވެސްމެއެވެ.


Khuthubaa: Baithulmagdhis Ge Massala Islaamee Ummathuge Gazijyaa Akah Nuvaanvee Sababeh Nei ޚުތުބާ: ބައިތުލްމަޤްދިސްގެ މައްސަލަ އިސްލާމީ އުންމަތުގެ ޤަޟިއްޔާއަކަށް ނުވާންވީ ސަބަބެއް ނެތް – Huvadhoo News Khuthubaa: Baithulmagdhis Ge Massala Islaamee Ummathuge Gazijyaa Akah Nuvaanvee Sababeh Nei Huvadhoo News\nޚުތުބާ: ބައިތުލްމަޤްދިސްގެ މައްސަލަ އިސްލާމީ އުންމަތުގެ ޤަޟިއްޔާއަކަށް ނުވާންވީ ސަބަބެއް ނެތް\nމަސްޖިދުލް އަޤްސާގެ މަންޒަރެއް- ފޮޓޯ: މުސްލިމް ހޭންޑްސް\nބައިތުލް މަޤްދިސްއަކީ މުޤައްދަސް ބިމެއް ކަން މިއަދުގެ ހުކުރު ޚުތުބާގައި ވަނީ ހަނދުމަކޮށްދެއްވާފައެވެ. ޚުތުބާގައި ބުނެފައިވާގޮތުން، ބައިތުލްމަޤްދިސްގެ މައްސަލަ އިސްލާމީ އުންމަތުގެ ޤަޟިއްޔާއަކަށް ނުވާނޭ އެއްވެސް ގޮތެއް ނެތެވެ.\nބައިތުލް މަޤްދިސްއަކީ މާތް ﷲ އެތައް ގޮތަކުން މާތް ކުރައްވައި، އެތާނގެ ވަށައިގެން ބަރަކާތްލައްވާފައިވާ މަތިވެރި މާތް ބިމެކެވެ.\nއެކަލާނގެ ހުސްޠާޙިރުވަންތަކަމާއެވެ! އެކަލާނގެއީ މަސްޖިދުލްހަރާމުން، އަލްމަސްޖިދުލް އަޤްޞާއަށް އެކަލާނގެ އަޅާ، ރޭގަނޑުން ބައެއްގައި ގެންދެވި ރަސްކަލާނގެއެވެ. އެއީ އެތާނގެ ވަށައިގެން ތިމަން ރަސްކަލާނގެ ބަރަކާތްލެއްވި ތަނެވެ!\nބައިތުލްމަޤްދިސަކީ މުސްލިމުންގެ ހިތްތަކުގައި، އެތަނުގެ މާތްކަމާއި މަތިވެރިކަން ބިންވަޅުނެގިފައިވާ، ވަރަށް މާތް މަތިވެރި މުޤައްދަސް ބިމެކެވެ. އެއީ މަސްޖިދުލް ޙަރާމްއަށް ފަހު، ދެވަނައަށް ބިނާ ކުރެވުނު މިސްކިތެވެ.\nލޮބުވެތި ނަބިއްޔާ صلى الله عليه وسلم އަރިހުން އަބޫޛައްރުގެފާނު ސުވާލު ދެންނެވިއެވެ. ބިންމަތީގައި އެންމެ ފުރަތަމަ ބިނާ ކުރެވުނީ ކޮން މިސްކިތެއްތޯއެވެ؟ އެހިނދު ނަބިއްޔާ صلى الله عليه وسلم ޙަދީޘް ކުރައްވާފައިވަނީ އެއީ މަސްޖިދުލްޙަރާމް ކަމުގައެވެ. ދެން ކޮން މިސްކިތެއްތޯއޭ ދެންނެވުމުން ޖަވާބުގައި އެކަލޭގެފާނު ޙަދީޘްފުޅު ކުރެއްވީ، މަސްޖިދުލްޢަޤްޞާ ކަމުގައެވެ.\nމާތް ﷲ ގެ ތައުޙީދު އެންމެ ފުރަތަމަ ދެނެގަނެ ފެށިގެން އައި ރަށަކީ މާތްވެގެންވާ މައްކާއެވެ. ދެވަނަ ރަށަކީ ޤުދުސެވެ. އިމާމު ބުޚާރީއާއި އިމާމު މުސްލިމް ރިވާކުރެއްވި ޙަދީޘެއްގައި ބަޔާންކުރައްވާފައިވާ ގޮތުގައި، އަލްމަޖިދުލް އަޤްސާ ބިނާ ކުރެވުނީ އާދަމް އަލައިހިއްސަލާމްގެ ޒަމާނުގައެވެ. އަލްމަސްޖިދުލް ޙަރާމް ބިނާކުރުމަށްފަހު، އޭގެ 40 އަހަރު ފަހުން، މަސްޖިދުލް އަޤްސާ ބިނާކުރެވުނެވެ. މިބަސްފުޅުން ﷲ ގެ ރިސާލަތާ، މި ދެ ރަށާ ދެމެދުގައިވާ ގުޅުން ވަރަށް ރަނގަޅަށް އެނގެއެވެ.\nބަރަކާތްތެރި މުޤައްދަސް ބިމުގެ މައްސަލަ އިސްލާމީ އުންމަތުގެ ޤަޟިއްޔާއަކަށް ނުވާނެ އެއްވެސް ސަބަބެއް ނެތެވެ. މަސްޖިދުލް އަޤްސާއަކީ މުސްލިމުންގެ ފުރަތަމަ ޤިބްލައެވެ. އެއީ މުސްލިމުންގެ އެންމެ ހުރުމަތްތެރި މިސްކިތުގެ ތެރޭގައި ހިމެނޭ އެއް މިސްކިތްވެސް މެއެވެ. އެއީ ދުރު ދަތުރުކޮށް ބުރަ އުފުލައިގެން ވެސް އެ މިސްކިތަށް ދިޔުމަށް އަންގަވާފައިވާ ތިން މިސްކިތުގެ ތެރޭގައި ހިމެނޭ އެއް މިސްކިތެވެ.\nމިފަދަ މުޤައްދަސް ބިމަކަށް ކާފިރުން އަރައި، އެ ބިން ފޭރިގެންފިނަމަ، އެބިމުގެ އަހުލުވެރިން ތަޙައްމަލު ކުރަމުންދާ، ހިތްދަތިކަމާއި، ދަތި އުދަނގޫތަކަށް އިޖާބަދީ، އެހީތެރިކަމުގެ އަތެއް ފޯރުކޮށްދޭން ޖެހޭނެއެވެ. އެބިން ކާފިރުންގެ އަތްދަށުން ސަލާމަތްކުރުމަށް މުސްލިމު އުއްމަތަށް ކުރެވެން އޮތް ހުރިހާކަމެއް ކުރަންޖެހެއެވެ.


Bali Mayeh belumugai, kulunaai oagaatherikamaai loabi\nޖެނީ އާއި އޭނާގެ މަންމަ، ޖެނީގެ މުޅި ދުވަސް ހޭދަވަނީ މަންމަގެ ހިދުމަތުގައި--\nބަލި މަންމައެއް ބެލުމުގައި، ކުލުނާއި އޯގާތެރިކަމާއި ލޯބި\nއޭނާގެ ހުރިހާ ވަގުތެއް ކަހަލައިން ހުސްކޮށްފައިވަނީ ބަލި މަންމައަށްޓަކަ އެވެ. ނިދުމާއި ކެއުމާއި އެހެނިހެން ގިނަ ކަންކަން ކުރަނީވެސް މަންމަ ފެންނަ ހިސާބުގައި ހުރެގެންނެވެ. މުޅި ދުވަސްވެސް ދަނީ މަންމަގެ ހިދުމަތުގައި އެއްވެސް ފޫހިކަމެއް ނެތެވެ. ލޮތްބާއި ކުލުނާއި އޯގާތެރިކަމާއެކު ހުރީ މަންމަގެ ހިދުމަތުގައި ހިނިތުންވުމުގައި އެވެ.\n38 އަހަރުގެ ޖެނިފާ އިބުރާހިމްގެ މަންމަ، ކުޅުދުއްފުށީ، މައްސާގުގެ އައިޝަތު ހަސަން (76އ) ސްޓްރޯކެއް ޖެހި ދާންމަތިވި އެވެ. 2017 ވަނަ އަހަރުން ފެށިގެން މިއަދާ ހަމައަށްވެސް އޭނާގެ މުޅި ދިރިއުޅުން ހުސްކޮށްފައި ވަނީ މަންމައަށް ހިދުމަތް ކުރުމުގައި އެވެ. މަންމަ ބަލިވި ފުރަތަމަ ދުވަސްކޮޅަކީ ޖެނީފާއަށް ކުރިމަތިވި ވަރަށް ހިތްދަތި ދުވަސްތަކެކެވެ. އެކަމަކު އާއިލާގެ މަސްލަހަތު ހިމެނޭތީވެ އެ ވާހަކަތައް ހިއްސާކުރަން ބޭނުމެއް ނުވި އެވެ. ޖެނީފާގެ ދުވަސް ފެށެނީވެސް މަންމަގެ ހިދުމަތުންނެވެ. ދުވަސް ނިމެނީވެސް އެހެންނެވެ.\n"އެންމެ ކުރިންވެސް ހުރޭ ދުވަސްވީ މީހުންނަށް ހާއްސަ ގޮތެއް. މަންމަ ބަލިނުވާއިރުވެސް ދުވަސްވީ މީހުންނަށް އެހީތެރިވެދީ އުޅެން."\nމަންމަ ބަލިވިތާ ފުރަތަމަ ދުވަސްކޮޅުގައި ރަނގަޅުކުރުމަށް ޖެނީ ވަރަށް މަސައްކަތްކުރި އެވެ. ޔޫޓިއުބުން ބަލައިގެން ކަސްރަތުކުރަން ދަސްކޮށް، މަންމަ އަށް ފިޒިޔޮދީވެސް ހެދި އެވެ. މޫދަށް ގެންގޮސްގެން ކަސްރަތުކޮށްދީ ވަރަށް ގިނަ މަސައްކަތުން ކުރިއެރުންތަކެއް ލިބުނެވެ. އެކަމަކު ދެވަނަ ސްޓްރޯކެއް ޖެހި ހާލަތު ދެރަވި އެވެ.\n"ފަހުން ހަމަ ހިނގާލާވެސް އުޅުނު. ސޯފާއަށް ނުކުމެލާވެސް އުޅުނު، ދެން އުޅެނިކޮށް އަނެއްކާ ބޮޑަށް ބަލިވީ. ދެން އެކަމާ ބައްޕަވެސް ވިސްނާ ބަލިވީ." އަސަރާއެކު ޖެނީ ކިޔައިދިނެވެ.\nޖެނީ ބުނީ، މަންމަ އަބަދުވެސް ބޭނުންވަނީ އޭނާ މަންމަ ގާތުގައި ހުރުމަށް ކަމަށެވެ. ޖެނީއަކީ އޭނާގެ ގޭގެ 8 މެމްބަރުންގެ ތެރެއިން އެންމެ ހަގު މީހާ އެވެ. ބައްޕަ ބަލިވުމުންވެސް ބައްޕަގެ ގިނަ ކަންތައްތައް ކޮށްދީ އިސްވެ އުޅުނީ ޖެނީ އެވެ. އެކަމަކު ބައްޕަ ބަލިވިތާ މާގިނަ ދުވަހެއް ނުވެ ނިޔާވެއްޖެ އެވެ.\nމަންމަ އާއި ބައްޕަ ގޮވައިގެން މޫދަށް ގޮސް އެ މީހުންނާއެކު މޫދުގައި އެތަކެއް ވަގުތެއް ހޭދަކުރެ އެވެ. ގޮނޑުދޮށުގައި ބައްޕައާއެކު އިށީދެ ވެލިމޮޑެ އުޅުނު ދުވަސްތަކުގެ މަތިން ޖެނީ ހަނދާންކުރީ ފެންކަޅިވެ އިނދެ އެވެ. މޫދަ ދިޔުމުގައި އާއި އެހެނިހެން ކަންކަމުގައި ޖެނީގެ ދޮންތަ އާއި ތުއްތަގެ ފަރާތުން ލިބޭ އެހީތެރިކަން ފާހަގަކުރި އެވެ. އަދި ފިރިމީހާގެ ފަރާތުން ލިބޭ އެހީތެރިކަން ޖެނީ ފާހަގަކުރި އެވެ.\nއަދި އާއިލާގެ އެހެން މެމްބަރުންގެ ފަރާތުން ލިބޭ އެހީތެރިކަންވެސް ޖެނީ ފާހަގަކުރި އެވެ.\nޖެނީ އާއި އޭނާގެ މަންމަ، އަދި ދެ ދަރިންނާއެކު--\nޖެނީއަކީ އޭނާގެ ކަށީގައި ދުވަސްވީ މީހުންނަށް އެހީތެރިވުމުގެ ސިފަ ވަރަށް ބޮޑަށް އަށަގަނެވިފައިވާ މީހެކެވެ. ކުޑައިރުވެސް މަންމަ އާއި ބައްޕަގެ އެނދުމަތި ރީތިކޮށް ބައްޕަގެ ބޯކޮށާދީ އަދިވެސް ދުވަސްވީ ދުރު މީހުންގެ ނިޔަފަތި ކަނޑާދިނުންފަދަ ކަންކަން އޭނާ އައީ ކޮށްދެމުންނެވެ.\n"ކުރީގައިވެސް މަންމަ އާއި ބައްޕަ ބުނާނެ، އެނދުމަތިން އެނގޭނެޔޭ ޖެނީ ރަށުގައި އުޅެންޏާއި ނޫޅެންޏާ. ވަރަށް ރީތިކޮށްށޭ އެނދު ބަހައްޓާނީ. އެއީ ބައްޕަ ވަރަށް ބުނާ އެއްޗެއް ހަނދާވާން އެއްޗެއް." ޖެނީފާ ބުންޏެވެ.\nޖެނީ ބުނީ އެންމެ އުފާވަނީ ބޭރު މީހުން މަންމަ ބަލާލެއް ހާދަ ރަނގަޅޭ ބުނުމުން ކަމަށެވެ. އެގޮތުން ނަރުހުންވެސް ވަރަށް ބޮޑަށް އެކަން ފާހަގަކުރާކަން ޖެނީ ބުންޏެވެ.\n"ނަރުހުންވެސް ބުނޭ މިއީ ހާދަ ކޭއަރ ކޮށްގެން ލޯބިން ބަލާ ދައްތައެކޭ. ކޮވިޑް ޖެހިގެން ފުނަދޫއަށް ގެންދިޔައިރު އެތަނުގައި ތިބި މީހުންވެސް އެކަން ފާހަގަކޮށް ތައުރީފުކުރި. އެހެން ރަށެއްގެ ނުވެސް ދަންނަ ބަޔަކު އެކަން ފާހަގަކުރީމަ ވަރަށް އުފާވި ދުވަހެއް." ދެ ކުދިންގެ މަންމަ ބުންޏެވެ.\nޖެނީފާ އެންމެ ބޭނުންވަނީ އަމިއްލައަށް ދުވަސްވީ މީހުން ބަލާނެ ތަނެއް ހެދޭނެ ދުވަހަކަށެވެ. އަމިއްލައަށް ނުހެދުނަސް ރަށުގައި އެފަދަ ތަނެއް ހެދި އެތަނުގައި މަސައްކަތް ކޮށްލަން ލިބޭނެ ދުވަހަކަށެވެ. އެއީ މިހާރުވެސް އެތަކެއް ދުވަސްވީ މީހުންނަށް އެކަށީގެންވާ އަޅާލުން އާއިލާގެ ތެރެއިން ނުލިބި ވަނީ ބިކަވެފަ އެވެ. އެ މީހުންނަށް ލިބޭ އެލެވަންސް އަތުލާ ރަނގަޅަށް ނުބަލާ އެތަކެއް ބަޔަކު ތިބިކަން ޖެނީއަށް އެނގޭތީ އެވެ.\n"އަޅުގަނޑުގެ ދުޢާއަކީ އެންމެންވެސް އެ މީހެއްގެ މައިން ބަފައިންނަށް ހެޔޮކޮށް ކަންތައްކުރުން." ޖެނީ ބުންޏެވެ.


3 dhaairaaeggai MDP ah Adhaalathuge thaaeedhu | Mihaaru\n17 މާޗް 2019 - 22:27 20 comments\nމަޖިލީހުގެ އިންތިހާބުގައި މަހިބަދޫ ދާއިރާ އާއި ނިލަންދޫ ދާއިރާ އަށް އަދާލަތު ޕާޓީން ވާދަކުރާ ކެންޑިޑޭޓުންނަށް ތާއީދުކުރަން ނިންމައި އެ ދެ ދާއިރާ އަށް އެމްޑީޕީގެ ފަރާތުން ކުރިމަތިލީ ކެންޑިޑޭޓުން މިއަދު ވަނީ ނަން އަނބުރާ ނަގައިފަ އެވެ. އެމްޑީޕީގެ ކެންޑިޑޭޓުންނަށް ތާއީދު ކުރަން ނިންމިކަން އަދާލަތު ޕާޓީގެ ރައީސް އަދި ހޯމް މިނިސްޓަރު އިމްރާން އަބްދުﷲ އިއުލާނު ކުރެއްވީ ފަރެސް މާތޮޑާ ދާއިރާ އަށް އެމްޑީޕީގެ ފަރާތުން ވާދަ ކުރައްވާ ފަތުހުﷲ އަހުމަދަށް ކެމްޕޭން ކުރަން ބިލަބޮން ހައި އިންޓަނޭޝަނަލް ސްކޫލްގައި މިހާރު ކުރިއަށްދާ ޖަލްސާ ގަ އެވެ. އެ ދާއިރާތަކުގެ މެމްބަރުންނަށް ފުރިހަމައަށް ތާއީދު ކުރަން އޭނާ އަދާލަތު ޕާޓީގެ މެމްބަރުންނަށް ގޮވައިލެއްވި އެވެ.\nއެމްޑީޕީ އާއި އަދާލަތު ޕާޓީ ގުޅިގެން ކުރާ މަސައްކަތުން މަޖިލިސް އިންތިހާބުގައި ސަރުކާރަށް ފުރިހަމަ ތާއީދު ލިބޭނެ ކަމަށް ވެސް އޭނާ ވިދާޅުވި އެވެ. ކުރިއަށް އޮތް 19 ވަނަ ރައްޔިތުންގެ މަޖިލީހުގައި އަދާލަތު ޕާޓީއާއި އެމްޑީޕީ އެކުގައި މަސައްކަތް ކުރެވޭނެ ކަމަށް ވެސް އޭނާ ވިދާޅުވި އެވެ.\nހަމަ އެ ޖަލްސާގައި ވާހަކަ ދައްކަވަމުން ކުރީގެ ރައީސް އަދި އެމްޑީޕީގެ ރައީސް މުހައްމަދު ނަޝީދު ވިދާޅުވީ އެމްޑީޕީއާ އަދާލާތު ޕާޓީ ގުޅިގެން ދިގު މުއްދަތަކަށް މަސައްކަތް ކުރެވޭ ގޮތް ވުމަކީ އުފާ ކުރައްވާ ކަމެއް ކަމަށެވެ. އަދާލަތު ޕާޓީއަށް ތައުރީފު ކުރައްވައި ވާހަކަ ދައްކަވަމުން ނަޝީދު ވިދާޅުވީ އެ ޕާޓީއަކީ ގާބިލު ބޭފުޅުން ތިއްބެވި ޕާޓީއެއް ކަމަށެވެ.\nމަހިބަދޫ ދާއިރާގެ އެމްޑީޕީގެ ކެންޑިޑޭޓުގެ ނަން ނެގިއިރު، އެއީ އެމްޑީޕީ އާއި އަދާލަތު ޕާޓީގެ މަޝްވަރާގެ ދަށުން އެމްޑީޕީން ވާދަނުކުރަން ކުރިން ވާހަކަ ދެއްކި ހަ ދާއިރާގެ ތެރޭގައި ހިމެނޭ ދާއިރާ އެކެވެ. މަހިބަދޫ ދާއިރާގެ އިތުރުން ދެން އަދާލަތަށް ދޫކޮށްލަން އެމްޑީޕީން ވިސްނީ ވައިކަރަދޫ ދާއިރާ، މަކުނުދޫ ދާއިރާ، ކާށިދޫ ދާއިރާ އަދި މިލަންދޫ ދާއިރާގެ އިތުރުން ފުވައްމުލަކު ދެކުނު ދާއިރާ އެވެ. އެކަމަކު މަހިބަދޫ ދާއިރާ ފިޔަވައި އެހެން ދާއިރާ އަކުން އެއްބަސްވި ގޮތަށް ނަން އަނބުރާ ނުނަގަ އެވެ.\nއިންތިޚާބުގައި 85 ދާއިރާއަކަށް އެމްޑީޕީން ވާދަކުރާއިރު، ނިލަންދޫ ދާއިރާއަކީ ރިޔާސީ އިންތިޚާބުގައި ކުރީގެ ރައީސް އަބްދުﷲ ޔާމީނަށް ކުރިލިބިވަޑައިގަތް ދާއިރާއެކެވެ.\nއިތުރު ލިޔުންތައް ރައީސް މުހައްމަދު ނަޝީދު އެމްޑީޕީ ރައްޔިތުންގެ މަޖިލިސް އަދާލަތު ޕާޓީ އިމްރާން އަބްދުﷲ، ހޯމް މިނިސްޓަރު ރައްޔިތުންގެ މަޖިލީހުގެ އިންތިޚާބު 2019


Handhugai dhidha jehi2vana gaumakah China | Mihaaru\nދުނިޔެ / ހަނދު\nޗައިނާގެ ދިދަ ހަނދުގައި. --ފޮޓޯ:ސީއެންއެސްއޭ/ސީއެލްއީޕީ\n05 ޑިސެމްބަރ 2020\nބެއިޖިން (ޑިސެމްބަރު 5) - ހަނދުގައި ދިދައެއް ހަރުކުރި ދެ ވަނަ ގައުމުގެ ޝަރަފް ޗައިނާ އިން ހޯދާފައިވާ ކަމަށް އެ ގައުމުން ބުނެފި އެވެ.\nޗައިނާގެ ފަސް ތަރި ހިމެނޭ ރަތް ދިދަ ހަނދުގައި ހަރުކޮށްފައި މި ވަނީ އެމެރިކާގެ ދިދަ ހަނދުގައި ޖެހިތާ 50 އަހަރު ފަހުންނެވެ. ވައިރޯޅިއެއް ނެތް ހަނދުގެ ސަތަހައިގައި ޗައިނާގެ ދިދަ ހުރި މަންޒަރުގެ ފޮޓޯއެއް އެ ގައުމުގެ ނޭޝަނަލް ސްޕޭސް އެޑްމިނިސްޓްރޭޝަނުން ވަނީ އާއްމުކޮށްފަ އެވެ. އެ ފޮޓޯ ނަގާފައި ވަނީ ހަނދުން ސާމްޕަލް ނަގަން ޗައިނާ އިން ފޮނުވި އުޅަނދު ޗަންގުއޫ-5 ގައި ހަރުކޮށްފައިވާ ކެމެރާއަކުންނެވެ. ހަނދުން ސާމްޕަލް ހިފައިގެން އެ އުޅަނދު ބުރާސްފަތި ދުވަހު ވަނީ ދުނިޔެ އަށް މިސްރާބު ޖަހައިފަ އެވެ.\nޗައިނާ އިން މީގެ ކުރިން ހަނދަށް ދިޔަ ދެ ފަހަރެއްގައި އުޅަނދުގެ ބޭރު ކޯޓިންގައި ޗައިނާގެ ދިދަ ހުއްޓެވެ. އެއީ ޗަންގްއޫ-3 އަދި ޗަންގްއޫ-4 މިޝަންގަ އެވެ. ޗަންގްއޫ-4 އިން ހނަދުގެ ދުރު ފަޅިއަށް 2019 ވަނަ އަހަރު ކުރި ދަތުރުގައި ވެސް ޗައިނާގެ ދިދައެއް ގެންދިޔަ އެވެ. ނަމަވެސް މި ފަހަރު ނޫނީ އެއްވެސް ފަހަރަކު ހަނދުގައި ދިދަ ހަރުކޮށްފައެއް ނުވެ އެވެ.\nއެޕޯލޯ 11 މިޝަންގައި، 1969 ވަނަ އަހަރު އެސްޓްރޮނޯޓް ބަޒް އަލްޑްރިން ހަނދުގައި އެމެރިކާ ދިދަ ކައިރީގައި. --ފޮޓޯ:ނާސާ\nއެމެރިކާއިން ހަނދުގައި ދިދަ ޖަހައިފައި ވަނީ އެޕޯލޯ 11 މިޝަންގައި 1969 ވަނަ އަހަރު އެވެ. ހަނދުގައި ފުރަތަމަ ދިދައެއް ޖަހާފައި ވަނީ އެސްޓްރޮނޯޓް ބަޒް އެލްޑްރިން އެވެ. އޭގެ ފަހުން 1972 ވަނަ އަހަރާ ހަމައަށް ހަނދަން ކުރި މިޝަންތަކުގައި ފަސް ފަހަރެއްގެ މަތިން އެމެރިކާގެ ތަރި އާއި ރަތް ރޮނގުތަކުގެ ދިދަ ހަނދުގައި ހަރުކުރި އެވެ.\nނާސާ އިން 2012 ވަނަ އަހަރު އާއްމުކުރި ސެޓެލައިޓް ފޮޓޯއެއްގައި ވަނީ އެ ފަސް ދިދަ ހަނދުގައި ހުރި މަންޒަރު ދައްކައިފަ އެވެ. ނަމަވެސް ތަޖްރިބާކާރުންނާ ހަވާލާދީ މީޑިއާތަކުން ބުނެފައި ވަނީ އަވީގެ ސަބަބުން އެ ދިދަތަކުން ވަނީ ކުލަ ގޮސްފައި ކަމަށެވެ.\nޗަންގްއޫ-5 މިޝަން އަކީ ހަތް އަހަރު ތެރޭ ޗައިނާ އިން ކާމިޔާބުކަމާ އެކު ހަނދަށް ދިޔަ ތިން ވަނަ މިޝަން އެވެ.\nޗައިނާ ހަނދު ޖައްވީ ދަތުރުތައް\n21 ކޮމެންޓް, 45 ރިއެކްޝަންސް\nގައިމު މިހާ ގިނައިން ފުލް މޫނު ބަލާއިރުވެސް މަށަށް ތީން ދިދައެއްގެ ނިޝާންވެސް ނުވެ.\nޓެކްނޮލޮޖީގެ ގޮތުން ޗައިނާ އޮތީ އަދިވެސް އެމެރިކާއަށްވުރެ 40 އަހަރު ފަހަތުގައި.\nދަރިޔާ އެއަކީ ވައެއްނޫނެވެ. އެ މެޓީރިއަލްގެ ސަބަބުން ރޫއަރާފައެވެ.\nއިންޑިޔާގެ ހަނދުގެ އުޅަނދު ފަޒާގެ ތެރެއަށް ގޮވައިގެން ދިޔައީ. އަހަރެމެން މި އުޅެނީ އެވަރުގެ ބަޔަކު ނެތިގެން\nކަލެއަށް ފުރަތަމަ ތިއުޅެނީ ހަނދާ ހިސާބަށް ކީއްކުރަން ދުނިޔެއިން ބޭރަށްވެސް ނުދެވިގެނެއްނުން!؟\nލޮލް. އިންޑިއާގެ ވިކްރަމް ހުރީ އަދިވެސް އިންޑިއާގަ. ހަނދުގެ ވަށާ ބުރު ޖަހަން ވިކްރަމަށް އެނގެނީ\nކޮންމެ ބަޔަކު ހަދަށް ދިޔަޔަސް ރީތި ގަބޫލު ކުރަންފަސޭހަ ފޮތޯތަކެއް ލާނަމަ. ޗައިނާމިހުންގެ ފޮޓޯ މައްސަލައްނެތް އެކަމަކު ހަދުގަ ޖަހައިފަ ހުރިބަޔަކާއެކުގަ އެމެރިކާގެ ފޮޓޯހެން ލީނަމަ. އެމެރިކާދިދައިގެ ހިޔަނިވީތަނެއް ވެސް ނޭގޭ. މީހާގެ ހިޔަނި އެބަހުރި. އިރުގެ އަލިކަން ހުރި ފަރާތަށްބަލާއިރު އުދަރެސް ވެސް އަދިރިވެފަ އެހުރީހާދަ ކާރިންނޭ. ތަރިއެއްވެސް ނެތް. ޗައިނާގެ ފޮޓޯތައް އަވަހަށްފެންނަނަމަ. ނަސީބަކުން ޗައިނާގެ ފޮޓޯ ވަޔާވިހުރުވޭ ކަމެއް ނޭގޭ.\nއަދިވެސް އަހަރެންނަކަށް އޮޅުމެއް ނުފިލި އެމެރިކަގެ ދިދަ ވައިނުޖެހޭ ތަނެއް ގަ ވިހުރުވޭން ޖެހެ ސަބަބެއް. އެތަށް ޕޮޓޯ ތަކެއް ބަލައިފިން އެކަހަ އެތަށް ކަމެއް.\nއެއީ އިނާޝިއާ ކިޔާ ކަމަކުން ވީ ކަމެއް. ދިދައިގައި ރޫ ހުރީ ހުރަސް ދަޑިއަށް ދިދައިގެ މަތީ ފަތި އަމުނައިފައި ހުރުމުން.\nކޮބާ އިންޑިޔާ؟؟ ހަނދެއް ކުރަހާފަ އެ ފޮޓޯގަ ދިދައެއް ނުޖަހާނެ ބާ؟؟ ވ.ވެދުން\nކޮބާ ރަދީފު!؟ ނޫހުގަ ކޮމެންޓު ކުރުން ނޫން ކޮންކަމެއް ކަލެއަށް ވީ؟\nޗައިނާއިން ރާއްޖެ ތަރައްގީ ކޮއްދެމުން ދަނިކޮއް އިންޑިޔާ ވަދެ. ހަޑިހާވަނީ. ޗައިނާޔާ ގުޅިގެން ރާއްޖެގަ އަމިލްލަ ސެޓަލައިޓެއް ގާއިމްކޮއްދިނީސް


Bodu Mahehge Angaige Thereah Nugoss Meehaku Kiriyaa Salaamaiyvejje - Vaguthu\nދެކުނު އެފްރިކާގައި ކޯމަސްތަކެއް ބަލަން ނިކުމެ އުޅުނު ބައެއްގެ ބޯޓެއް ކައިރިން ކުއްލިއަކަށް ބޮޑުމަހެއް ތިލަވުމުން މޫދަށް ވެއްޓުނު މީހަކު ބޮޑުމަހުގެ އަނގައިގެ ތެރެއަށް ނުގޮސް ކިރިޔާ ސަލާމަތް ވެއްޖެއެވެ.\nމީޑިއާ ރިޕޯޓްތައް ބުނާ ގޮތުގައި އުމުރުން 51 އަހަރުގެ މާރިއޯ ގެބްރަވޭޒް އޭނާގެ 22 އަހަރުގެ އަންހެން ދަރިފުޅާއި އަދި އާއިލާގެ އިތުރު މެންބަރުންތަކަކާއި އެކު ބޯޓެއްގައި އަލްގޯއާ ބޭ ސަރަހައްދަށް ދިޔައީ އެސަރަހައްދަށް ތިލަވާ ކޯމަސްތައް ބެލުމަށެވެ. ގިނަ އަދަދެއްގެ ކޯމަސްތައް ބޯޓާއި ދާދިގާތުން ތިލަވެފައި ވަނިކޮށް ކުއްލިއަކަށް ފެނުނީ ބޯޓުގައި ޖެހިގެން ކުއްލިއަކަށް ބޮޑުމަހެއް މައްޗަށް އެރިތަނެވެ. އެވަގުތު ބޯޓުގައި ހުރި މާރިއޯ މޫދަށް ވެއްޓުނެވެ.\nމާރިއޯ މޫދަށް ވެއްޓުމާއިއެކު އެތަނުގައި އޮތް ކުޑަ ލޯންޗަކުން މާރިއޯ ނެގިއެވެ. މާރިއޯ ބޯޓަށް ނެގިތާ އިރުކޮޅެއް ފަހުން އަނެއްކާވެސް ބޮޑުމަސް އެސަރަހައްދުން ފެން މައްޗަށް ފުއްމައިގަތެވެ. މާރިއޯ މޫދުން ނެގުން ލަސްވި ނަމަވެސް ދެވަނަ ފަހަރަށްް އޭނާ ބޮޑުމަހުގެ އަނގައިގެ ތެރެއަށް ދިއުމުގެ ފުރުސަތު އޮތެވެ.\nދެކުނު އެފްރިކާގެ މީޑިއާތަކުން ބުނާ ގޮތުގައި މިދިޔަ އަހަރުގެ ޑިސެމްބަރ މަހު ވެސް މިފަދަ ގޮތަކަށް މޫދަށް ވެއްޓުނު މީހަކު ބޮޑުމަހުގެ އަނގައިގެ ތެރެއަށް ނުދިޔައީ ހަމަކިރިޔާއެވެ.\nދަތުރު އިންތިޒާމް ކުރި ކުންފުނިން ބުނީ މާރިއޯ މޫދަށް ވެއްޓުނީ ބޯޓުގައި ބޮޑުމަސް ޖެހުމުން ކަމަށާއި ބޮޑުމަސް ބޯޓުގެ މެދުގައި ޖެހުނު ނަމަވެސް އެތައް ބަޔަކު މޫދަށް ވެއްޓުން ނުވަތަ ބޯޓަށް ބޮޑު ގެއްލުމެއް ލިބުމުގެ ފުރުސަތު އޮތް ކަމަށެވެ.


BREAKING: Muslim Gaumuthakuge Bahdhaluvumugai Raajje In India Ge Dhifaaugai Thedhuvejje - Vaguthu\nމުސްލިމް ގައުމުތަކުގެ ބައްދަލުވުމުގައި ރާއްޖެއިން އިންޑިއާގެ ދިފާއުގައި ތެދުވެއްޖެއެވެ.\nއިންޑިއާގެ މީޑިއާތަކުން ރިޕޯޓްކޮށްފައިވާގޮތުން ރާއްޖެއިން އިންޑިއާގެ ދިފާއުގައި ތެދުވީ އޮންލައިންކޮށް ބޭއްވި އޮގަނައިޒޭޝަން އޮފް އިސްލާމިކް ކޯޕަރޭޝަން (އޯއައިސީ)ގެ ބައްދަލުވުމެއްގައެވެ.\nމި ބައްދަލުވުމުގައި ޕާކިސްތާނުން ޔޫއެން އަށް ކަނޑައަޅާފައިވާ އެމްބެސެޑަރު، މުނިތް އަކްރަމް ވަނީ އިންޑިއާއިން އިސްލާމްދީނާއި ދެކޮޅަށް ހަރަކާތްތައް ޕްރޮމޯޓް ކުރާކަމަށް ވިދާޅުވެފައެވެ. އެހެން ނަމަވެސް ރާއްޖެއިން އެކަން ދިފާއުކޮށް ވިދާޅުވެފައި ވަނީ އިންޑިއާއަކީ މުޅި ދުނިޔެއިންވެސް އެންމެ ޑިމޮކްރަސީއަށް ލޯބި ކުރާ ގައުމެއް ކަމަށާއި އިންޑިއާއަކީ 200 މިލިއަން މުސްލިމުން ދިރިއުޅެމުން އަންނަ ތަނެއް ކަމަށެވެ.\nއެހެން ކަމުން އިސްލާމްދީނާއި ދެކޮޅަށް ހަރަކާތްތައް ޕްރޮމޯޓް ކުރާ ކަމަށް ބުނުމަކީ ގޯހެއް ކަމަށް ރާއްޖެއިން ވަނީ ވިދާޅުވެފައެވެ.\nމީގެ އިތުރުން އިންޑިއާއިން ފާއިތުވި އަހަރުތަކުގެ ތެރޭގައި އިސްލާމީ ގައުމުތަކާއި މެދު ގާތްގުޅުމެއް ބާއްވާފައިވާ ކަން ރާއްޖެއިން ވަނީ ފާހަގަ ކޮށްފައެވެ. އޭގެ ތެރޭގައި ސައުދީ އަރަބިޔާ، ޔޫއޭއީ، އަފްޣާނިސްތާން، ފަލަސްތީން، މޮރީޝިއަސް ހިމެނޭ ކަމަށް ރާއްޖެއިން ފާހަގަ ކޮށްފައިވެ. މިފަދަ ގައުމުތަކާއި ގާތްގުޅުމެއް އިންޑިއާއިން ބާއްވައިފާތީ އެގައުމުތަކުން އިންޑިއާގެ ބޮޑުވަޒީރު ނަރެންދްރަ މޯދީއަށް ގައުމުތަކުގެ އެންމެ މަތީ ޝަރަފުގެ އެވޯޑު ދީފައި ކަމަށް ރާއްޖެއިން ވަނީ ފާހަގަ ކޮށްފައެވެ.\nރާއްޖެ އާއި އިންޑިއާގެ ގުޅުމުގައި ރައީސް އަބްދުﷲ ޔާމީން ސަރުކާރުގައި ހީނަރުކަން އުފެދުނު ނަމަވެސް، ރައީސުލްޖުމްހޫރިއްޔާ އިބްރާހިމް މުހައްމަދު ސާލިހު ސަރުކާރުގައި އަލުން އިންޑިއާ އާއި ގުޅުންތައް ދިޔައީ ބަދަހި ކުރަމުންނެވެ.\nއަދި މޯދީ ދެވަނަ ފަހަރަށް ބޮޑުވަޒީރު ކަމާއި ހަވާލުވިފަހުން އެންމެ ފުރަތަމަވެސް ދަތުރު ކޮށްފައިވަނީ ރާއްޖެއަށެވެ. އެއީ މިދިޔަ އަހަރުއެވެ. ރާއްޖޭގެ ރައީސުލްޖުމްހޫރިއްޔާ އިބްރާޙިމް މުހައްމަދު ސޯލިހް ވެރިކަމާއި ހަވާލުވިފަހުންވެސް ވަނީ އިންޑިއާއަށް ގިނަ ދަތުރުތަކެއް ކުރައްވާފައެވެ.\nމެއި 22, 2020 16:01\nތިޔައީ މާ ކުރިން ވެސް އެނގޭ ކަ މެއް. ލަނޑަޔާ ވާނީ ހަ މަ ލަނޑަޔާ.\nމެއި 22, 2020 20:58\nމިލާދީނީ ވެރިކަން ނިމުމަކށް ގެންނާކަށް އަދިވެސް ނުވޭތަ؟\nމެއި 22, 2020 20:59\nކީއްކުރާނީ. ދިވެހި ބީތާއިން މިނިވަންކަން ވިއްކަލައިގެން ނިތިބީ. އެވެސް މުސްލިމުންގެ ޖައްލާދުންނަށް. ހުރި ހިތާމައެއްގެ ބޮޑުކަމާއެ.\nމެއި 22, 2020 21:39\nއަނިޔާވެރި އިންޑާއާގެ ނުލަފާ ހިންދޫއިންތައް ފާޑުފާޑުގެ ކާފިއުއާ ދެކޮޅަށް މުޒާހަރާތައް ބާއްވާ އެއްވުންތައް ބާއްވާފަ، ނިކަމެތި މުސްލިމުންގެ ބޮލަށް ޖަހާފަ، ޖެނޮސައިޑް ހިންގާ މުސްލިމުންނަށް އިންސާނިއްޔަތާ ހިލާފް އަނިޔާތައް ދޭއިރު އިންޑިއާ އެއްކޮޅު ވާނީ ވެސް ވަރަށް ބޮޑެތި އަނިޔާވެރިން.. އިންސާނިއްޔަތު ކަމެއްނެތް ބައިގަނޑެއް.... އިންޑިއާއިން ކޮރޯނާ ކޮންޓްރޯލް ކުރަން ހަރުދަނާ ފިޔަވަޅެއް ނާޅާފަ، އިންޑިއާގެ އަނިޔާވެރި ވެރިކަމުން ހެދި މިސްޓޭކްތައް ފޮރުވަން ނިކަމެތި މުސްލިމުންގެ ބޮލަށް ޖަހަނީ.... އަނިޔާވެރި ބޯގޯސް ނުލަފާ ހިންދޫއިން... އިންޑިއާގެ ހިންދޫއިން ކޮރޯނާވައިރަސް އާ ދެކޮޅަށް އިހްތިޖާޖު ކޮށް އެއްވުން ބޭވިތަން އެހެރީ ފެނަން ނޫސްތަކުން.... ފޮޓޯތައް ފެންނަން އެހެރީ.... މޮރިޝަސް އަކީ ހިންދޫ މެޖޯރިޓީ އެއް އޮތް ގައުމެއް، އެކަން ދިވެހި ރާއްޖެއިން ވާހަކަ ދެއްކެވި ބޭފުޅާޔަށް ނޭގުމުން ދޭހަވަނީ ވަޒީފާޔަށް ކުފޫ ހަމަ ނުވާކަން....\nމެއި 22, 2020 20:57\nދިވެހި ސަރުކާރަަށް އިސްލާމް ދީނާ ޑިމޮކްރަސީވެސް ވަކިނުވޭ. 1 ބިލިއަން އާބާދީގައި2މިލިއަނަކީ މައިނޯރިޓީ ތަޅާ މަރާ ހުސްކުރަނީ. މުސްލިމް ދިވެހި ގައުމުން މިތެދުވީ ޖައްލާދަކާ ދެކޮޅަށް. ޔަހޫދީންވެސް މިވަރުގެ ކަމެއް ނުކުރާނެ. އިންސާނިއްޔަތު ކަމެއްވެސް ނެތް ސަރުކާރެއް މިތާ މިއޮތީ.\nގެރިމޯދީ ޑައުން ޑައުން\nމެއި 22, 2020 16:05\nރުޅިއައިސް ކެކިކެކި މިހުރީ????????????\nމެއި 22, 2020 20:26\nކެކުނަސް އެންމެ ފަހުން ޔޫއެންގަ ނެގި ބޮޑު ވޯޓުގަވެސް އިންޑިޔާއިން ވޯޓު ދިނީ އިޒުރޭލައާ ދެކޮޅަށް.. މިތުރު އެމެރިކާގެ ޕުރެޝަރަށް ވެސް ނުބަލާ.. ފަޤީރު ނާތަހުޒީބު އަވަށްގަނޑުގަ އުޅޭ ހައްދުފަހަނަ އެޅި ހަރކަށި ހިންދޫގެ އަމަލުތަކަކީ ނުބައި އަމަލުތަކެއް އެއްވެސް ސަރުކާރަކަށް ނުހުއްޓުވުނުކަމެއް.. ހަމަ އެގޮތަށް ޕާކިސްތާނުގެ އަވަށްތަކުގަ ހިންދޫނާ ދެކޮޅަށް ހިންގާ ލާއިންސާނީ އަމަލުތައް ހުއްޓުވުމަށް އެ ޤައުމުގެ ސަރުކާރުތަކުންވެސް ވަނީ ނުކުޅެދިފަ..\nމެއި 22, 2020 20:30\nމިއޮތީ އިންޑިޔާއިން ރާއްޖެއައް ދޭއެހީގެ ބާރު ފެންނަހެއްކެތް އެހެންވީމާ ކިރިޔައް ދެން އޮނާނީވެސް މިކަންތައްގަނޑު\nމެއި 22, 2020 20:31\nމީ ބާރެއް ދީގެންތަ؟؟؟؟.މީ ހަގީގަތެއް ނޫންތަ؟؟؟؟\nމެއި 22, 2020 16:11\nހަކުރު ދެންޔާ ބޮޑުބޭބެ!\nމެއި 22, 2020 16:24\nބުޑިސްޓް ކާފަރު ބަޔަކަށް ބައިއަތު ހިފައިގެން ފެނިގެންދާނީ މަގުގެއްލި ފަސާދަވަމުންދާތަން، އަދި އަމުދުން އެބައިމީހުންގެ ތެރޭގައި އޮތް އިސްލާމް ދީނުގެ ހޮޅުކޮޅު ނިވާލަން ގަދައަޅާ މަސައްކަތް ކުރާ ބަޔަކަށް ބައިއަތު ހިފިބަޔަކު އެވަނީ ގެއްލެނިކުރެވިގެންވާ ބައެއްގެ ތެރެއިން. اَللّٰهُ أَعْلَ\nމެއި 22, 2020 16:27\nމި ސަރުކާރަކީ އިންދިޔާ އަށް ވިކިފަ ތިބި ބައެއް. ތިބުނާ ޑި މޮކްރަަސީގެ ދަށުންތަ ކަޝ މީރުގެ މުސްލި މުން އިންޑިޔާ ސަރު ކާރުން މަރަނީ. އަދި ދިޔަ ބުނާ ޑި މޮކްރަސީގެ ދަށުން ތަ މުސްލި މަކަށް ވީތީ އންޑިޔާގެ ބއެއް ސަރަހައްދު ތަކުގައި އިންޑިޔާގެ ރައްވެހިކަން އަތުލަ މުން ދަނީ. ވިކުނަސް ތީ ބޮޑު ވަރު ލަދު ކުޑަ\nމެއި 22, 2020 16:33\nޢިންޑިޔާގެމުސްލިމް ރައްޔިތުން އާދޭސްކުރަނީ މައްސަލަތައް ބަލާދިނުމައް ނަމަވެސް ޔޫއެންގެއެއްވެސް ބަޔަކު ކަސްމީރު އަދި މިނޫންވެސް މުސްލިމުންނާދެކޮޅު ކަންކަންހިންގާ ސަރަހައްދަކައް ދިއުމުގެ ހުއްދަޔެއް އިންޑިޔާސަރުކާރަކުންނުދޭ އިންޑިޔާއިން ކަންކުރަމުންގެންދަނީ މިޔަންމާގަ ކަންކުރިގޮތައް. މިއަދު ރާއްޖެއިން އިންޑިޔާއާ އެއްކޮޅައްވާހަކަ ތިދެއްކީ ވަރައްއަވަހައް ތިކަމުގަ ފަލީހަތްވާނެ\nމެއި 22, 2020 18:13\nއެމްޑީޕީ ގެ ބީތާތަކަށް އެނގޭތަ މިކަންކަން ހިނގަމުންދާ ކަން!!!\nމެއި 22, 2020 16:35\nމިތާގެ ވެރިންނަކީ ވެސް މުސްލިމުންނަށް ނަފްރަތު ކުރާ ލާދީނިއްޔަތަށް ލޯބި ކުރާ ބައެއް. އެހެންވީމަ ތިކަމާ ހައިރާނެއް ނުވޭ\nމެއި 22, 2020 17:04\nމިގައުމުގެ ވެރިޔާގެ ކަންފަތައް އަޑުނިއިވޭނީތާ އިިންޑިއާގައި ދިރިއުޅޭ މުސްލިމުން ނަށް ކުރަމުންދާ އަނިޔާތަކުގެވާހަކަ ލާދީނީ ވިއަސް މިއީބޮޑުވަރެށް\nމެއި 22, 2020 17:06\nއިންޑިއާއަކީ މުސްލިމުންގެ އެންމެ ބޮޑު އެއް ދުޝްމަން ލާދީނީ އެމް ޑީ ޕީ ގެ ވެރިކަމެއްގަ އިސްލާމް ދީނަށް ފުރައްސާރަ ކުރުން ނޫން ކަމެއް ނުކުރާނެ\nމީ އިންޑިއާގެ ބީޖޭޕީ ސަރުކާރުގެ ގޮތްޕެއް!! އެހެންވީމާ އިންޑިއާގެ ދިފާޢުގައި ނިކުންނަން ޖެހޭންނު. އަނެއްކޮޅުން އެހާ ގިނަ ހިލޭއެހީތަކާ އެއްޗިހި އޮށްސަނީ މިއޮތްގެން!! އެހެންވީމާ ބާރަށް އަތް ޖަހާ!!\nމެއި 22, 2020 17:33\nއެހީތައް އޮއްސަނީޗައިނާއިން ނަން އިންޑިއާއަށް ސަޅިދޯ\nމެއި 22, 2020 18:11\nއިންޑިއާގެ ދެމިލިއަން މުސްލިމިންނޭކިޔާއިރު އެމީހުންގެ ރަށްވެހިކަން ގެއްލުވާލާ ގެދޮރު ސުންނާފަތިކުރާތަން މި ލާދީނީ ސަރުކާރަށް ނުފެންނަނީތަ!! ބީތާވެފައިތަ ތިތިބެނީ! ނޫނީ ލޮލަށް އެސިޑް އެޅިފަތަ ތިތިބީ!!\nމެއި 22, 2020 17:12\nއެތެދުވިމީހާ ދެފައި އެއްކޮށް ޖަހާ ވައްޓާލަންޖެހޭ.\nމެއި 22, 2020 17:13\nއިސްލާމީ އުއްމަތުގެ ދިފާއުގައި މިގައުމުގެ މިހާރު މިއޮތް ލާދީނީ ވެރިކަން ވައްޓާލައި ވެރިކަމާއި މަޖުލީހާއި ކޯޓުތަކާއި މިނިވަން މުޥައްސަސާތަކުން އެމްޑީޕީ ފިކުރުގެ އެންމެން ބޭރުކުރަން ދީނާއި ގައުމުގެ ހައްގަށްޓަކައި ނުކުންނަން އަދިވެސް ނުވޭތޯއެވެ.\nވަރަށް ދެރަ!! މިހެންވީމަ މިގައުމުގެ ރައްޔިތުން ބުނަމުން މިގެންދަނީ މިރާއްޖޭގައި މިހާރު މިއޮތް ސަރުކާރަކީ އިންޑިޔާގެ އުނގަށް ވެއްޓިފައިވާ ސަރުކާރެކޭ. މިގައުމުގެ ޚާރިޖީ ސިޔާސަތާއި ކަންކަން ނިންމުމުގައި އަދި ވަކިން ޚާއްސަކޮށް ޚާރިޖީ ސިޔާސަތު ބައްޓަން ކުރުމުގައި އިންޑިޔާގެ ނުފޫޒު މިގައުމުގެ މައްޗަށް އޮތީ އިންތިހާއަށް!! އަމިއްލައަށް ހަމައިސްކޮޅަށް ތެދުވެ އެއްޗެއް މިހާރަކު މިގައުމުން ނުބުނެވޭނެ އިންޑިޔާ ނުރުހޭ ގޮތަށް!! ރާއްޖެއިން މިކަމުގައި އިންޑިޔާއިން ތާޢީދުކުރިކުރުމުން މިކަން މާބޮޑަށް ކަށަވަރުވޭ!! ނިކަން ބަލާ އިންޑިޔާއިން މުސްލިމުން ބޭނުންކުރަމުން އައި އަޔޯދިޔާ މިސްކިތް މުސްލިމުންނާ ދެކޮޅަށް ތަޅާ ބިމާ ހަމަކޮށްލީ!! އެފަހަރު އިންޑިޔާ ސަރުކާރުގެ ނުފޫޒުގަދަ ހިންދޫން އަޑީގަ ތިބެގެން މުސްލިމުންގެ އެތައް ބަޔަކު މަރާލާ މުސްލިމުންގެ ގެތަކުގައި ހުޅުޖަހާލި. މިހާރު ކަޝްމީރު އެއްކޮށް ހިސޯރުކޮށް މުސްލިމުން މަރަމުން އެދަނީ އަސާސީ ޙައްގުތައްވެސް ފޯރުކޮށްދޭން ދަތިކުރަމުން!! އިންޑިޔާގެ މުސްލިމުންގެ ޙައްގުތަކާއި ރަށްވެހިކަން ނިގުޅައިގަނެ މުސްލިމުން އެގަމުން ބޭރުކުރުމަށްޓަކައި ދާނޫނެއް އެކުލަވާލާ ފާސްކޮށްފަ!! މުސްލިމުންނާ ދިމާކޮށް މުސްލިމުންނަށް އަނިޔާ ކޮންމެ ދުވަހަކު ދެމުން އެގެންދަނީ!! މިމަންޒަރުތަކާއި މިއަޑުތަކާއި އިންޑިޔާއިން އެގައުމުގެ މުސްލިމުންނާދޭތެރޭ ޢަމަލުކުރަމުންދާގޮތް މިގައުމުގެ ރައްޔިތުންނަށް ނޮއޮޅޭވަރަށް ކޮންމެ ދުވަހަކު ފެނޭ!! ގެރި މޯދީގެ ގޮނޑި ކޮށްކޮ ސަރުކާރުގައި ތިބި ބައެއް މީހުންނަށް އޮޅިފައި އޮތަސް!! ނޮއޮޅޭނެ އެމީހުނަށްވެސް!! ވެރިކަމަށް އަންނަންވެގެން ސިއްރުން ކުރެވިފައިވަ ކަންތައްތަކާއި ހެދި މަޖުބޫރުވަނީ އިންޑިޔާއިން ބުނާގޮތަށް ކަންތައްތައް ކުރަން!! މަޖްލިސްގެ ރައީސާ ޚާރިޖީ ވަޒީރު މިރާއްޖެ ލޮކްޑައުންވުމުގެ ކުރިން ކޮންމެރެއަކު ހުޅުމާލޭގައި ހުންނަ އިންޑިޔާގެ ސަފީރުގެ އެޕާޓްމަންޓަށް ދާވާހަކަ ބަޔަކު ދައްކާތީ އަޑުއިވޭ!! ދެން ބަލާ މިރާއްޖޭގެ ކަންކަން ހިނގާނެގޮތް!! ރައިސް ޔާމީނު އުޅުނީ މިގައުމު ތަރައްގީކުރަން އިންޑިޔާގެ އުނގަަށް ހަމައެކަނި ނުވެއްޓި!! އެކަން އެގައުމަށް ޙަޖަމުނުވި!! މިގައުމަށް ހޮއޮނޭދޭ ބަޔަކުނެރެ އަޑީގައި އެމީހުންތިބެގެން ބޯކޮށް ރީލޯޑްކޮށްގެން ވެރިކަން މިއޮތީ ގަޑުބަޑު ކޮށްފަ!! ކުރާނެކަމެއްނެތް!!\nމެއި 22, 2020 17:15\nއެމްޑީޕީގެ ވިސްނުމުގެ މީހުން ހުރިހާ ބާރުތަކުން ވަކިކޮށް ބޭރުކުރުމަށް ދިވެހިން ނުކުތުމަށް ގޮވާލަން\nމެއި 22, 2020 17:18\nއެމްޑީޕީގެ ވިސްނުމުގެ މީހުން ހުރިހާ ބާރުތަކުން ވަކިކޮށް ބޭރުކުރުމަށް ދިވެހިން ނުކުތުމަށް ގޮވާލަން.\nއިސްލާމުންގެ ލޭހުއްދަކޮށް އިސްލާމުން އެއްވެސް ރަހުމެއްނެތި ގަތުލުކުރަމުންދާ ބައެއްގެ ދިފާއުގައި މިސަރުކާރުން ނުކުތުމަކީ އެބައިމީހުންނާއި ދެކޮޅަށް ޖިހާދަށް ނުކުންނަންޖެހޭ ސަބަބެއް ކަމުގައި ދެކެން.\nމެއި 22, 2020 17:20\nލާދީނީ ބާއިގަނޑަށް ވޯޓްދިން ބޭފުޅުން ދެން އަތްޖަހާ ޖަހާ އަތުން ހަންދުއްވާލާ...\nމެއި 22, 2020 17:30\nކަރަންޓީން ނިމެންދެއްމިތިބެނީ، އިސްލާމްދީނާއި ދިވެހިގައުމުގެ ދިފާއުގާ ނުކުންނަން ތައްޔާރަށް\nތިޔަގޮތަށްނުކުމެދާނެތީ ކުރިޔާލާ ބަރުހަތިޔާރާކަރަންޓުސާމާނު އެހޯދަނީނޫންތޯ؟ ރައިއްޔަތުންބިރުގަންނަވެރުގެސާމާނު ގެނަސްސަހުރިކަންދައްކައިފިނޫންތޯ؟\nމެއި 22, 2020 17:44\nމީ ލާދީނީ ސަރުކާރެއް ނޫންތަ؟\nމެއި 22, 2020 18:09\nމިކަންތައް ނިންމާލަން ރައްޔިތުން ނުކުންނަންވެއްޖެ\nމެއި 22, 2020 17:51\nއާނ ރާއްޖެ މިއީ ސަތޭކަ ކީއްކުރަން ނަމުން އެއްހާސް ޕަސެންޓް އިސްލާމުން...\nހައްދަވައިގެން އިސްލާމީ ޝަރީއަތެއް ހިނގާ ތަނެއްނޫން...\nމަ ހިތަށްއަރާ ޤުރުއާނުގައި ވައްކަން ކުރުމުން އޮންނަ ޙުކުމް ފަދަ ބޭސިކް ޙުކުމް ތައްވެސް ނުހިނގާ ތަނެއް...\nނަމާދަށް އެއްވެސް ވަރަކަށް އިޙްތިރާމް ކުރާ ބައެއް ނޫން...\nމިސްކިތްވެސް ފެންނާނީ ހުކުރަށް އެކަނި...\nޒުވާން ޖީލު ވަނީ ކާފަރުންގެ ސްޓައިލަށް ހެއްލިފަ... ތަރައްޤީ އޯ\nއެހެންވީމާ ދުނިޔޭގެ އުފަލަށް ލާރިހޯދަން މިފަހަރު އިންޑިއާ ބޭނުންވާގޮތަށް ބަސް ބުނާނެކަން ކަށަވަރު ކޮންމެ ބަޔަކު ވެރިކަމުގަ ތިއްބަސް. ޔާމީނުވެސް ސައުދީ ބުނެގެން\nޤަތަރާވެސް ޤުޅުން ކަނޑާލިއެއްނުން ކުރިންފަހަރަކުވެސް...\nމެއި 22, 2020 20:10\nސައުދީއަކީ މުސްލިމް ގައުމެއް. ގަތަރާ ގުޅުން ކަޑާލުމަކީ ދެރަ ކަމެއް\nމެއި 23, 2020 01:43\nކަލޭ ޔާމީނާ އަންނިއާ އެއްވަރު ކުރެވޭތޯ ތަ ތި ބަލަނީ ލާދީނިއްޔަތަށް. ނޫނޭވާ ތިކަމެއް ނުވާނެ. ރީއްޗަށް ބުނަންވީނު މަމީ މޑޕ މީހެކޭ. މަވެސް އެމީހުންނަށޭ ވޯޓް ލެވުނީ. ދެން މިހާރު ކަޑަވެގެން ޔާމީން ވެސް ލާދީނީ އޭ ގޮވާ ނެގޭތޯ މިއުޅެނީ\nމެއި 23, 2020 05:01\nއަންނި ބަލަނީ ފްލެޓާއި އާސަންދަ އާއި ދަތުރުފަތުރު ނިޒާމް ހަދައިގެންކަމަކުވެސް އާދައިގެ އާންމުންނަށް ލުއިފަސޭހަ ގޮތް\nއެކަމަކު ޔާމީން ބޭނުންވަނީ މުއްސަނދިކަން. މުއްސަނދިން އިތުރަށް މުއްސަނދި ކުރަން. ނިކަމެތި މީހާ އެއީ އޭނަކާރީ އެއްވެސް އެއްޗެއް ނޫން! ރައްޔިތުން އެއްވާ ތަނެއްގައި 1 ގަޑިއިރުވެސް ހޭދަނުކުރެވޭ.\nމެއި 22, 2020 17:56\nމިހިރަ މިހިރަގެން އެނގިފާޅުވަނީ ކަންކަމުގެ ހަގީގަތް! ޔޫ ސްކެރެޗް މައިބެކް އައި ސްކެރެޗް ޔޯރ ބެކް!..ސަހަރޯ ހަމަ!\nމެއި 22, 2020 18:02\nމިގައުމު މިހާލަތައް ވައްޓާލީ ގާސިމަކާ މައުމޫނު އަކާ އިމްރާނު ކިއާ ބައެއް ވެގެން މީގެ އިސްމީހަކީ މައުމޫނު އެއީ އޭނަގެ ދަރިއަށް ވެރިކަން ހޯދަންވެގެން .މިހާރު ކޮބާ އެދަރި ވެރިކަން ލިބިއްޖެތަ؟ ރާކަނިމަސް ކެވިއްޖެނު.\nމެއި 22, 2020 18:08\nކަލޯ، ހަބަރު ލިޔާއިރު ތެދުދޮގު ބަލައިފަ ލިޔުން މުހިނމު. އިނޑިއާަ ގަ ޕީޕީއެމް އަށް ސަޕޯޓު ކުރާ ނޫހެއްގަ ލިޔެފަ އޮތް އާރޓިކަލް އަކަށް ވެދާނެ\nމީހުން ލާދީނީއޭ ކިއީމަ ކިޔާވާހަކަ ބުނާނީ އިހައްދުވަހު އެއޮތީ އިންޑިޔާއިން ގާނޫނެއް ފާސްކޮއްފައި އިސްލާމުންނާއި ދެކޮޅައް ދެންކީކޭތޯ ބިނާނީ އަބޫޖަހުލު ނަންވާނީ މިއުންމަތުގެ ފިރުައައުނު އޭނާގެ ވާހަކަ ކޮޕީކުރާކަހަލަގެ ސިފަޔެއް މިފެންނަނީ ކީކޭތޯ ބުނާނީ\nމަޖުބޫރީހާލާތު އުދަރުބީހޭ އިދަރުބީހޭ\nމެއި 22, 2020 18:35\nކޮއްކޯ، ނުތެދުވެ ކޮންތާކަށް ވަންނާނީ..ތެދުވާން މަޖުބޫރުވީ މާ ދެންކީއްކުރާނީ ކޮއްކޯ.\nމެއި 22, 2020 18:42\nޔާﷲ މިމީހުންގެ ލޮލުގެ ފެނުން މިހާރައްވުރެ ރަނގަޅު ކުރައްވާށިއެވެ!\nމެއި 22, 2020 18:44\nތިޔައީ ގިނަ ދިވެހި ރައްޔިތުން ގަބޫލު ކުރާ ގޮތެއް ނޫން. ޢިންޑިއާގަ މިހާރު އޮތް ސަރުކާރަކީ މުސްލިމުންނަށް ހެޔޮއެދޭ ސަރުކާރެއް ނޫންކަން ވަރައް ސާފު\nމެއި 22, 2020 18:51\nމެޓައެއް ދިނީމަ ހެއްލިފަ މިއޮތީ. މޮޔަސަރުކާރެއް\nމެއި 22, 2020 19:10\nމިރާޖޭގެ ތިބި އިސްލާމީ ޖަމިޔާ ޖަމާތަކާ ދީނީ އިލްމުވެރިން އަދިވެސް މިވެރިކަމާ ދެކޮޅައް ބަހެއްކިޔަން ކަަލޭމެނައް ނުކެރެނީތަ! ނޫނީ ކަލޭމެންގެ މީިހަކަށް އަނިޔާ އެއްވީމަތަ ބަހެއްކިޔަން ކެރޭނީ...ދީނީ އިލްމުވެރިންގެ ހުރިވަރެއް މިފަހަރު އެގޭނެ ތާ...ލަދުގަނޭ މިހާރު މިސަރުކާރުން ކުރާ ކައްތަކުން.....\nމެއި 22, 2020 19:12\nމެއި 22, 2020 19:21\nސައުދީ އިންވެސް ތިބައްދަލުވުމުގައި ބައިވެރި ވާނެތާ. ތިވާހަކަވެސް އަޑު އަހާނެތާ. ވާގޮތް ބަލަން ތިބެމާ.\nމެއި 22, 2020 19:24\nއަންނިބެ ބޭނުންވާގޮތައް މިހާރު މިގައުމުގެ ކަންކަން ކުރިޔައް މިދަނީ.\nމެއި 22, 2020 19:28\nކާލޯ އެހެންދޯވާނި އެވަރަށް އެމީހުން އަތުން ފައިސާ ނަގާފަ ވަނީ\nމެއި 22, 2020 19:45\nދެން ނާންނާނެ. އޭރު އައީ އެދުމެއް ފުއްދާލަން ހަނދާން ކޮށްލަދޭން\nމެއި 22, 2020 19:50\nކިނބޫ އަށް އިންޑިއާ ގެ ތިޔަ ފައިސާ ދެވިހިފުމަކުން ސަލާމަތްވެވޭނީ ގެރިބެއާ ބްރޭކްއަޕް ވެގެން.\nގެރިބެގެ އަވައިގައިޖެހި އެލެކްސް ބުއްޅައާ ކިނބޫ ނިމިހިގާދާނެ.\nމެއި 22, 2020 20:00\nޢަމިއްލަ ރައްޔަތުން ބަނޑުހައި ހޫނުކަން ފިލުވާދިނިއްޔާ މާރަނގަޅެއް ނުން މަގުމަތީގައި މަރުވެފައި އޮންނަ ކުއްތާގެމަަސް ކާން ޖހެނީ އަދިވެސް މޯދީ ވަޜެއް ނެތިގެން އުޅެތި މީނަ ދޭ އެހީ ހޯދަން ވެސް ހެޔޮނުވާނެ\nމެއި 22, 2020 20:07\nއަނިޔާވެރި، ރަހުމްކުޑަ އިންޑިއާ... ނިކަމެތި މުސްލިމް ރައްޔިތުންނަށް ދޭ އިނިޔާ ހުއްޓުވާ ބަލަ....\nމެއި 22, 2020 20:09\nމިސަރުކާރު ނުހިންގޭނެ މޮޔަގެރި މޯދީގެ ބަނޑުދޮށުން ނިކުމެގެންނެއް. އެހެންވެ ލޯކަނުވެފާވަނީއިންޑިއާގައިމުސްލިމުންނަށް ކުރާއަނިޔާ ނުފެންނަވަރަށް.\nމެއި 22, 2020 20:24\n2018 ގެ އިންތިޚާބު ކާމިޔާބު ކުރެވުނީ މޯދީގެ ދިން ފައިސާގެ ބޭނުންކޮށްގެން. ޢެހެންވީމާ އިންޑިއާ އިން ކޮންމެ ކަމެއް ރާއްޖޭގެ އަދި އެހން ގައުމެއްގައި ކުރިޔަސް/ހިންގިޔަސް މިހާރު މިއޮތް ސަރުކާރު އޯ.ކޭ ވާނެ. ދެން އަތްޖަހާ\nމިއީ ކަނޑައެޅިގެން ދޮގެއް. އިންޑިޔާ ސަރުކާރުން މުސލިމުންނަށް ވަރަށް އަނިޔާކުރޭ. ސަރުކާރުން މިބުނި ބުނުމުގައި އަހަރެން ބައިވެރިއެއް ނުވަމެވެ.\nމެއި 22, 2020 20:45\nމިއީ އިންޑިޔާގެ އަވަށެއް\nމެއި 22, 2020 21:25\nވެރިކަން ހޯދަދިނީމަ ޖެހޭނީ ބުނާގޮތަށްހަދަން!\nމެއި 22, 2020 21:38\nޅަދުހަޔާތް ނެއްކަން. މަދުފައިސާ ކޮޅަކަށް އިންސާނިއްޔަތުކަން ވެސް ވިއްކާލީ.ދިވެހިންގެ އަގު އިސްލާމީ ދުނިޔޭގަ ތިޔަ ވައްޓާލީ..\nމެއި 22, 2020 21:41\nމެއި 22, 2020 21:49\nމިހާރު އިންޑިއާއިން މުސްލިމުންނާ ދެކޮޅަށް ހިންގާ ޖެނޮސައިޑް ނުފެނޭތަ؟ އިންޑިއާގެ ބޯގޯސް ސަރުކާރުން ކޮރޯނާ ވައިރަސް ކޮންޓްރޯލް ކުރަން ރަގަޅު ފިޔަވަޅެއް ނާޅާފަ، ކަންތައް ގޯސް ވީމަ ތެޅިގަނެފަ، ނިކަމެތި މުސްލިމުންނަށް ބްލޭމް ކޮށްފަ އަނިޔާވެރި ވަނީ.... ހިންދޫއިން ކޮރޯނާ ވައިރަސް އާދެކޮޅަށް ކުރި ހުރިހާ މުޒާހަރާތައް ކޮބާ؟ އިންޑިއާއަކީ މުސްލިމުންނާ ދެކޮޅަށް އަބަދު މަސެއްކަތް ކުރާ އަނިޔާވެރި ގައުމެއް... އެއްވެސް އިންސާފެއް ނެތި މުސްލިމުންނާ ޖައްސާލައިގެން އުޅޭ އަނިޔާވެރި ބައެއް....\nމެއި 22, 2020 21:52\nއިންޑިޔާގެ ދަށުވެ ދީންނުގެ ދިފާއުގައިވެސް ވާހަކަދަންކަންނުކެރުނީމަ ވަރަށްދެރަވެއްޖެ. ކޮންމެއެހީއެއްއެދެނީ ދީނާއިގައުމު ގުރުބާންކުރާގޮތަށް. އިންޑިޔާގެއެހީ ގައުމުގެހަލާކު\nމި ސަރުކާރުން ތިކަން ކުރާނެ ކަމީ ޝައްކެއްވެސް އޮއްކަމެއްނޫން މީ ލާދީނީ ސަރުކާރެއް ލާދީނީ ގުޅޭނީ ލާދީނީއާ\nމެއި 22, 2020 22:23\nލޮލައް މިރުސް އެޅިފަ މިތިބީ. ދެން އެޅޭނީ ކޯއްޗެއްކަމެއްވެސް ނޭގެ. ބަރީއަވަން.\nސު ރުހީ ނުބައި. ޜާއްޖެ ރައްޔިތުންނެއް އިންޑިޔާ ހިންގާ ޖަ ރީމާތައް ދިފާއުއެއް ނުކު ރެ. ޢެކަމެއްކު ރީ މިހާ ރުއޮތް ސަ ރުރކާ ރުތެ ރޭގަ އުޅޭ އެލެކްސް ނަށީދު ފެކްށަން ބައިގަނޑު. ެިެެިެެިެެިެިެެެިެެިެެިެެިެިެެެިެެިެެިެެިެިެެެިެެިެެިެެިެިެ\nމެއި 22, 2020 22:30\nމިއަދު ދުނިޔޭ ގައި އެއްގަމާއި ކަނޑާއި ވައިގެ ތެރޭގައި ވެސް އޮތީ ފަސާދައާއި ލޭއޮހޮރުވުންތައް. މީ އާޚިރުއް ޒަމާން. ފަހު ޒަމާން. މީ މީގެ 1400 އަހަރު ކުރިން ރަސޫލާصلي الله عليه وسلم ބަަސްފުޅު ތަކުގެ ހަޤީޤަފެންނަމުން މި ދަނީ.\nދުނިޔޭގެ ބޮޑެތި ލީޑަރުން ފަރުދާގެ ފުރަގަހުގައި ތިބެ ރޭވުންތައް ރާވާފައި މީޑިޔާ ކުރިމައްޗައް އަރާ ދައްކަނީ އެހެން ވާހަކައެއް. .ހައްޤު ބާޠިލްގެ ގޮތުގައި އަދި ބާޠިލް ހައްޤުގެ ގޮތުގައި ދުނިޔެއަށް ދައްކަނީ.\nމެދު ފަންތީގެ މުސްލިމް ޤައުމުތަކަށް މަޖުބޫރު ވަނީ ދުނިޔޭގެ ބޮޑެތި ލީޑަރުން ގެ ފައިބުޑުގައި އެ މީހުން ދިފާޢު ކުރަން. ސަބަބަކީ އެހެން ނޫން ނަަމަ އާދައިގެ ޤައުމުތަކަށް އެ މީހުން ދަތިކުރުމުގެ ފިޔަވަޅު އަޅާ އެހީދިނުން ހުއްޓާލާނެ ކަމުގެ ބިރަށް. މިއަދު މުންކަރާތް ތައް ނަހީކުރުމުގެ ބާރުވެސް މުސްލިމު ޤައުމުތަކުގައި ނެތް.\nމިއީ ދައްޖާލުގެ ޒަމާނެއް ނޫންތޯއެވެ.؟ ދުނިޔެއަށް އަންނަމުންދާ ބަދަލުތަކަށް ވިސްނާ ދެންވެސް އަހަރުމެން އަޤީދާ ސީދާނުކޮށް ޢާފިލް ކަންމަތީ ނަލަހެދިލައިގެން އުޅެންވީތޯއެވެ؟........\nމެއި 22, 2020 23:23\nތިޔަތަނުގައި ވާހަކަ ދެއްކި މީހަކީ ބުދެއްތަ. ޢިންޑިޔާގެ މުސްލިމުން ނައްތާލުމުގެ ސިޔާސަތަށް ތާއިދު ކުރިމީހެއް. ޢެއީ ދިވެހި ޤައުމުން މުސްލިމުން ނައްތާލުމަށް މަސައްކަތް ކުރާމީހެއް .\nމެއި 22, 2020 23:55\nދިވެހިރައްޔިތުންގެ ތެރެއިން ކިތަށް ބޭފުޅުންނަށްބާ ހައްގާއި ބާތިލް އިނގެނީ ، މީހެއްގެ ދުލުން ތިމަންމީހަ މިއީ އިސްލާމެކޭ ބުނިނަމަވެސް އޭނާގެ އަމަލުން އެކަން ނުފެއްނަ ނަމަ އެނަޔާދޭތެރޭ އެހެން މީހުން ސައްކުކުރާނެ ، އެމް ޑީ ޕީގެ ފިކުރަކީ ލާދީނީ ފިކުރެކޭ މިވެރިކަމަކީ ލާދީނީ ވެރިކަމެކޭ ބުނެވެނީ މިވެރިންގެ އަމަލުތަށް ހުއްނަގޮތުން އަދި ކަންތަށްތަށް ކުރާގޮތުން....\nމެއި 23, 2020 00:42\nމި ވެރިކަން ވައްޓާލަންވި ހަމަ މިހާރު. އެހެންނޫނީ މި ރާއްޖެ އެއްކޮށް އަޅުވެތި ކުރާނެ\nމެއި 23, 2020 05:10\nބަލަ މުސްލިމުންނަށް ދެރަގޮތެއް ފާޅުގައި ހަދަމުންދާނަމަ މިސަރުކާރުގެ ބޮޑުން ތާއިދުކުރާނެ\nމެއި 23, 2020 15:32\nސުބުހާނައްﷲ ހާދަހާވާ ދެރަކަމެކޭމީ މިފަދަ ދަނޑިވަޅެއްގައި ދޮގުހަދާކަށް ފަހެ ބިރެއް ނުގަނޭބާ!!!


ޝަހަރު 27ވަނަބައި – Esfiya – Dhivehi Vaahaka Site\nހިތާމަ / ބިރުވެރި / އެހެނިހެން / މަޖާ / ލޯބި\n- by kudhoo - 33- August 2, 2020\n” އަހަރެމެންގެ ގުޅުމަކަށް އާއިލާއިން ނަފްރަތެއް ނުކުރާނެ.. އެކަމަކު ތިބުނިހެން ރާވިންއަށް ކުރާނެ… އެކަމަކު ރާވިންއަށްވެސް އެނގޭނެ ދޯ ލޯތްބަކީ ގަސްދުގައި ވާ އެއްޗެއް ނޫންކަން؟…” މަލާއިން ބުންޏެވެ. ކޮންމެއަކަސް ދެމީހުންވެސް ގުޅުން ކުރިޔަށް ގެންދަން ބޭނުންވަނީ އާއިލާގެ އެހެންމީހުނަށް އަންގައިގެންނެވެ. ” އިހަށް ހިނގާ ރާވިންއާ ވާހަކަ ދައްކާލަން…އޭރުންދޯ ރާވިން ދެން ކަންތައް ކުރާނެ ގޮތެއްވެސް އެނގޭނީ..” ހާތިބު ބުންޏެވެ. ” އޭނަ އަހަރެމެން ދައްކާ ވާހަކައެއް އަޑެއް ނާހާނެ.. އެއީ އެއަށްވުރެ ބޯހަރު މީހެއް..” މަލާއިން ބުންޏެވެ. މަލާއިން އެހެން ބުނިކަމުގައި ވިޔަސް ހާތިބު ބޭނުންވަނީ ރާވިންއާއި ވާހަކަ ދައްކާލުމަށެވެ.\nރޭގަނޑުގެ ކެއުމުގައި ހާތިބުއާ ރާވިން އަދި މަލާއިންވެސް ބައިވެރިވިއެވެ. ނަމަވެސް އެތިންމީހުންގެ މޫނުމަތިން ފެންނަމުން ދިޔައީ ތަފާތު މަންޒަރެކެވެ. ރާވިންއަކަށް ކެއުމާއިގެން ކުރިއަކަށް ނުގެންދެވުނެވެ. އޭނާގެ ސިކުނޑި ހީވަނީ ފަޅައިގެން ދަނީ ހެންނެވެ. އެހެންރޭތަކާ ޚިލާފަށް ރާވިން ގޮންޑިން ތެދުވުނެވެ. އޭނަ ބޮލަށް ތަދުވާ ކަމުގައި ބުނެ ބޭރަށް ނިކުތެވެ. ރާވިން ނިކުތްތަން ބަލަހައްޓައިގެން ހުރި ހާތިބުވެސް އިރުކޮޅެއް ކޮށްފައި ބޭރަށް ނިކުތެވެ. ބޭރުން ރާވިން ފެންނަން ނެތުމުން ފަރާތްފަރާތް ހޯދައިލިއެވެ. އޭރު ކައިރީ ހުރި ގަހެއްގެ އޮފިގަނޑެއްގައި ރާވިން އޮށޯވެލައިގެން އޮތެވެ. ” ރާވިން…” ގަސްދޮށަށް އައިސް ހާތިބު ރާވިންއަށް ގޮވާލިއެވެ. ރާވިން އޮށޯވެގެން އޮތް ގޮފިގަނޑުން ތެދުވެ ފަރާތް ފަރާތް ހޯދާލިއެވެ. އެއަށްފަހު ތިރިއަށް ފައިބާ މަޑުވެސް ކޮށް ނުލާ ފުރަތަމައަށްވެސް ހާތިބުގެ ކަންފަތްމަތީ ޖަހާފިއެވެ. ކިތަންމެ ތަދުވިޔަސް ހާތިބު ރާވިންއަށް އޭގެ ބަދަލު ދޭކަށް ގަސްދެއް ނުކުރިއެވެ. އެފަދަ ދެތިން ހަމަލައެއް ހާތިބުގެ މޫނުމައްޗަށް ދިނެވެ. ނަމަވެސް ހުރި ތަނުން ހާތިބު ގުޑައެއްވެސް ނުލައެވެ. ރާވިން ހިތްހަމަޖެހޭ ވަރު ވަންދެން ހުރީއެވެ.\n” ކަލޭ މިތަނަށް އައީ ތިކަމުގައިތަ؟… ކަލޭ އައިސް އަހަރެންގެ އުފާވެރިކަން ނަގައިގެންފި…. އަހަރެން އެންމެ ކުޑަ އިރުއްސުރެ އިންތިޒާރު ކުރަމުން އައި ކަންތައް ކަލޭ މުޅިން ހަލާކު ކޮށްލައިފި… އަހަރެންގެ އުންމީދުތައް ލޫޓުވައިގެންފި… ” ކަރުނައާ ރުޅިވެރިކަން އެކުލެވިގެންވީ އަޑަކުން ރާވިން ވާހަކަ ދައްކަމުން ދިޔައެވެ. ” ރާވިން އަހަރެންނަށް މާފުކުރޭ… އަހަރެން މިތަނަށް އައީ ރާވިންއަށް ދެރައެއް ދޭކަށް ނޫން… އަދި އަހަރެންނާ މަލާއިންއާ ދޭތެރޭ ތިދެކޭފަދަ ގުޅުމެއް ނުއުފައްދަން… ނަމަވެސް އަހަރެމެން ދެމީހުން ދެތަނެއްގައި ތިއްބަސް ވަރަށް ކުޑައިރުއްސުރެން ދެމީހުންވަނީ ގުޅިފަ… މީ ތަގުދީރު… ބަދަލުކުރަން އުޅުނަސް ވާނެ ހެނެއް ހިޔެއް ނުވޭ… މަލާއިންވެސް ބޭނުންވަނީ އަހަރެންނާ ގުޅެން… މިކަމުގައި ރާވިންގެ ހިތަށް ދެރައެއް ދެވޭތީ ވަރަށް ދެރަވެސް ވޭ… އަހަރެންނާ ފުރަތަމަވެސް ރާވިން ވާހަކަ ދެއްކި ހިސާބުންވެސް އަހަރެން ދެކެނީ ރާވިން ތީ އަހަރެންގެ ގާތް އެކުވެރިއެއް ގޮތުގައި… އެއްވެސް ކަމެއްގެ ސަބަބުން އަހަރެމެންގެ އެކުވެރިކަމަށް ބަދަލެއް ނާންނާނެ ކަމުގައި އުންމީދުކުރަން… އަދި މަލާއިންވެސް ކުޑައިރުއްސުރެ އޭނާއާއެއްކޮށް އުޅުނު އޭނަގެ އެންމެ ގާތް އެކުވެރިޔާ ބޭނުންވޭ… ” ހާތިބު ބުނަން ބޭނުންވި ވާހަކަ ބުނުމަށްފަހު އެތަނުން ދިޔައެވެ.\nހާތިބު ދިޔަތަން ބަލަން ހުރި ރާވިންއަށް ދެންވެސް ކަންތައް ކުރަންވީގޮތެއް ނުވިސްނުނެވެ. އޭނަގެ ހިތުގައި ހާތިބުއަށް ވަނީ ހަސަދަވެރިކަމާ ރުޅިވެރިކަން އުފެދިފައެވެ. އޭނަ މިދުނިޔެއިން އެންމެ ލޯބިވި ކުއްޖާ ފޭރިގަތް މީހަކަށް އޭނާގެ ހިތްހެޔޮވާނީ ކިހިނެއް ހެއްޔެވެ. ރާވިންއަށް ރަގަޅަށް އެއްވެސް އެއްޗެއް ވިސްނޭ ގޮތެއް ނުވިއެވެ. ރާވިންގެ ހިތުން އޭނަގެ ހިތާ ސިކުނޑި ބުނަމުން ދިޔައީ އެންމެ ރަގަޅު ގޮތެވެ.\nފަހު ދުވަހު ހެނދުނު ސައިގައިވެސް ރާވިން ބައިވެރިއެއް ނުވެއެވެ. އެކަމާ ބެހޭ ގޮތުން ހިލާލު ސުވާލުކުރުމުން ރާވިން ވަރަށް ފަތިހާ ބޭރަށް ދިޔަކަމަށް ގޭގައި ގެންގުޅޭ މަސައްކަތު މީހެއް ބުންޏޭވެ. އާންމުކޮށް ރާވިން ދާ ތަންތަން މަލާއިންއަށް އެނގެއެވެ. އެހެންކަމުން މަލާއިން ސައިބޮއިގެން ނިކުތީ ރާވިން ހުންނާނެ ތަނަކާ ދިމާލަށެވެ. މަލާއިން ދިޔައީ އޭނާއަށް ޚާއްސަކޮށްގެން ހައްދައިފައިވާ ބަގީޗާއަށެވެ. ” ރާވިން… ” މޫދު ފެންނާނެހެން ހިތުގެ ބައްޓަމަށް ހައްދާފައިވާ ގަހުގެ މޫގަނޑުމަތީ ރާއިން އިށީދެލައިގެން ހުއްޓެވެ. މަލާއިން ގޮވާލި އަޑު އިވުމުންވެސް ބަލާކަށް ނޫޅުނެވެ. އެއަށްވުރެ އޭނަގެ ހިތައް ކޮށްފައިވާ އަސަރު މާބޮޑެވެ. ތަކުރާރުކޮށް މަލާއިން ގޮވުމުންވެސް ރާވިން އަނގަޔަކުން ނުބުންޏެވެ. މަލާއިން ގޮސް ރާވިންއާ ކުރިމަތިވާނެހެން އަނެއްފަރާތުގައި އިށީނެވެ. ” އަހަރެންނާ އަނގައިންވެސް ނުބުނަން ހުވާ ކޮށްގެންތަ ތިހުރީ… އިނގޭ ރާވިން ދެރަވާނެކަން… އެކަމަކު ރާވިންއަށްވެސް އިނގެއެއްނޫ ލޯތްބަކީ ގަދަކަމުން ހޯދޭނެ އެއްޗެއް ނޫންކަން… އަހަރެންނަށް ހާތިބު ހަމަލޮލަށް ފެނުމުގެ ކުރިންވެސް ވަނީ އޭނަދެކެ ލޯބިވެވިފަ… އަހަރެން މިވާހަކަ މާފަހުން ބުނެވުނީތީ މާފަށް އެދެން… އަހަރެން ބުނަމެންނު އަހަރެންނަށް ހުވަފެނެއް ފެންނަ ވާހަކަ… އަބަދުވެސް ފެންނަ އެއްގޮތަކަށް ފެންނަ ވާހަކަ.. އެކަމަކު ހުވަފެނުގައި ވާގޮތެއް ކިޔައި ދޭށޭ ބުނުމުންވެސް ކިޔައި ނުދެމެންނޫ..އެއީ އަހަރެންނަށް ހުވަފެނުގައި ފިރިހެން ކުއްޖަކު ފެންނަމުން ދާތީ… އެކުއްޖަކީ ހާތިބު… ރާވިން އަހަރެންނަށް މާފުކުރޭ ނޭނގި ނަމަވެސް ރާވިންގެ ހިތައް ތަދުކުރެވޭތީ… އަހަރެން އަބަދުވެސް ބޭނުން އަހަރެންނާއެއްކޮށް އަބަދުވެސް އުޅެމުންއަންނަ އަހަރެންގެ އެންމެ ގާތް އެކުވެރިޔާ… އުންމީދުކުރަން އެއެކުވެރިޔާ އަނބުރާ އަހަރެންގެ ހަޔާތަށް ހަމަ އެގޮތުގައި އަންނާނެ ކަމަށް…” އަސަރުން ފުރިފައިވި އަޑަކުން މަލާއިން ވާހަކަ ދައްކަމުން ދިޔައެވެ. ރާވިންގެ ލޮލުން ފެންނަމުން ދިޔަ ހިތްދަތިކަމާހުރެ މަލާއިންގެ ލޮލުން ކަރުނަ އަންނަމުން ދިޔައެވެ. އެމަންޒަރު ފެނުމުން ބޮޑު ހައިޖާނެއް އުފެދިފައިވާ ރާވިންގެ ހިތް މަޑު ކަފަކޮޅަކަށް ވެގެން ދިޔައެވެ. ނަމަވެސް މަލާއިންއާ ކުރިމާތިލާނެ ހިތްވަރެއް އޭނާއަކަށް ނުލިބުނެވެ. މަލާއިން ވާހަކަ ދައްދައްކާ ބަހެއް ނުބުނުމުން އިރުކޮޅެއްވަންދެންވެސް ރާވިން ބަހެއް ބުނޭތޯ މަޑުކުރިއެވެ. ނަމަވެސް ރާވިން އަނގަޔަކުން ނުބުންޏެވެ.\nރާވިން އަނގައިން ނުބުނުމުން މަލާއިން ތެދުވެގެން ދުރަށް ހިނގައިގަތެވެ. މަލާއިން ދާތަން ބަލަން ހުރި ރާވިންގެ ހިތުގައިވަނީ ޝަކުވާއެވެ. “އަހަރެންމީ މަލާކުޑައިރުއްސުރެ އެންމެ އެއްކޮށް އުޅުނުމީހާ… ކީއްވެ މަލާއަށް އަހަރެންގެ ހިތުގެ ހާލު ނޭނގެންވީ…އަހަރެން މަލާ ދެކެ މިވާލޯބި އަންދާޒާ ކޮށްލެވޭނަމަ މަލާ ތިހެން ނުބުނީސް… އަހަރެންނަށް މަލާ ކައިރީ ބުނެވުނީ ވަގުތު ފާއިތުވީފަހުންތަ؟.. ނޫން މަލާ އަހަރެންނަށް ތިހެން ނަހަދާ…. އަހަރެން ލޯބިވީ މަލާ ދެކެ… ސާފު ތެދުވެރި ލޯބެއް.. އަހަރެންނަށް މަލާ ނޫން މީހަކާއެކު ދިރިއުޅުމެއް ނުފެއްޓޭނެ…” ރާވިން އަމިއްލައަށް އޭނާގެ ހިތާ ވާހަކަ ދައްކަމުން ދިޔައެވެ. އަދި ހާތިބާ މެދުވެސް ކަންތައް ކުރާނެ ގޮތަކާމެދު ވިސްނަމުން ދިޔައެވެ. އެދުވަހުގެ މެންދުރުގެ ކެއުމުގައި ރާވިންވެސް ބައިވެރިވިއެވެ. ކެއުން ކުރިއަށް ދަނިކޮށް މަލާއިން އޭނަ ބޭނުންވާ ކަންތައްތައް އިއްވާލިއެވެ. އެއްބައިމީހުންނަށް އެކަންތައް ވެގެންދިޔައީ ތަނުގައި ގޮއްވާލި ކުޑަވަރެއްގެ ބޮމަކަށެވެ. ރާވިންއަށް ވެސް ވީ އެފަދައިންނެވެ. އޭނަ ހީކުރިވަރަށް ވުރެން އަވަހަށް އެވާހަކަ ބޮޑުފަރާތްތަކާ ހަމައަށް ދިޔައީއެވެ. ވަރުދާންއަށްވެސް ލިބުނީ ހައިރާންކަމެކެވެ. އެންމެންވެސް ބަލަމުން ދިޔައީ ހާތިބާ މަލާއިންގެ މޫނަށެވެ. މަލާއިން ބުނިވާހަކައަށް ބާރު ދިނުމުގެ ގޮތުން ހާތިބު ވެސް ބޭނުންވަނީ އެފަދައިން ކަން އިއްވާލިއެވެ. އެއްވެސް ކަމެއް ނޭނގި ތިބި ރާވިންގެ އާއިލާ އެކަން އުފަލުން ބަލައިގަތެވެ. ނަމަވެސް ވަރުދާން އެކަމާއެއްވެސް އެއްޗެކޭ ނުބުންޏެވެ.\nވަރުދާން އެއްޗެކޭ ނުބުނެ ހުރުމުން ހާތިބުއަށް ހީވަމުން ދިޔައީ ބައްޕަ އެކަމާ ހިތްހަމަ ނުޖެހުނީހެންނެވެ. ނަމަވެސް ބައްޕަގެ މޫނުމަތިން އެއްވެސް އަސަރެއް ފާޅެއް ނުކުރެއެވެ. މޭޒު ދޮށުގައި ތިބި އެންމެން އެކަމާ އުފާކުރަމުން ދިޔައިރު ރާވިން ހުރީ ނެގި މަޑުވެފައެވެ. މުޅި އާއިލާއަށް އެމީހުންގެ ގުޅުން އަންގާފިއެވެ. ދެން އޭނަ ކަންތައް ކުރާނީ ކިހިނެއް ހެއްޔެވެ.\nކެއުން ނިންމާފައި ހާތިބު ނިކުތީ އޭނާގެ ބައްޕަޔާއެކު ބޭރަށެވެ. ” ދަރިފުޅު ބައްޕަ ކައިރީ ނުވެސް ބުނެ ހާދަ ބޮޑު ކަމެއް ތި ނިންމާލީ… މަލާއިންގެ ހަޤީގަތް ދަރިފުޅަށް އެނގޭތަ؟..” ވަރުދާން އަހާލިއެވެ. ” ލައްބަ ބައްޕާ.. މަލާއަކީ ކިހިނެއް އައިސްފައި ހުރި ކުއްޖެއްކަން އެނގޭ.. ބައްޕަ މި ގުޅުމާ ނުރުހެނީތޯ؟..” ހާތިބު އަހާލިއެވެ. ” ނޫން.. ބައްޕަގެ ހިތައް މިއަރަނީ ދަރިފުޅު ހާދަ އަވަހަކަށް ނިންމި ކަމެކޭ…” ވަރުދާން ބުންޏެވެ. ” ބައްޕަ ކައިރީ ބުނީމެއް ނޫން ހުވަފެނެއްގެ ވާހަކަ… އަޅުގަނޑު ބައްޕަޔަކަށް އެ ހުވަފެނގެ އެއްބައި ކިޔައި ނުދެން… އެހުވަފެނުގެ އަނެއް ބައިން އަބަދުވެސް ފެންނަމުން އައީ މަލާއިން.. އެނގޭ މީ ގަބޫލު ކުރެވޭނެ ފަދަ ވާހަކައެއްވެސް ނޫންކަން… އަޅުގަނޑާ މަލާއިންއާ ދިމާވެގެން ދެއްކި ވާހަކައިން އެނގުނީ މަލާއިން އަށްވެސް ހަމ މިހުވަފެން ފެންނަމުން ދާކަން…” ހިތްހަމަޖެހުން އެކުލެވިގެންވީ ރާގެއްގައި ހާތިބު ބުންޏެވެ. ” ދަރިފުޅުގެ މޫނުމަތިންވެސް ތިވާހަކައިގެ ތެދުކަން ސާބިތުއެބަވޭ… ތި ހިނިތުންވުމަކަށް ބަދަލެއް ނާދޭތޯ ބައްޕަ އަބަދުވެސް ދުޢާ ކުރާނަން…” ވަރުދާން އޭނާގެ ހުރި ފިރިހެން ދަރިފުޅުގެ އުފަލުގައި ބައިވެރިވަމުން ބުންޏެވެ. ބައްޕަ ރުހޭ ކަން އެނގުމުން ހާތިބަށް ބަޔާންކުރަން ދަތި ހިތްހަމަޖެހުމެއް ލިބުނެވެ.\nދެބަފައިން ހަމަޖެހިލާގެން ވާހަކަ ދައްކަން ތިބުމަށްފަހު އެނބުރި ގަނޑުވަރަށް ވަނެވެ. ވަރުދާން ކޮޓަރިއަށް ވަނުމުން ހާތިބު ނިކުތީ ބޭރަށެވެ. އޭރު މަލާއިންގެ ބޭރު މޭޒު ކައިރީ ރާވިން އިށީދެގެން ހުއްޓެވެ. ” ރާވިން ތީ އަހަރެމެންގެ އެކުވެރިއެއް އުންމީދުކުރަން ރާވިން އަހރެމެންގެ ގުޅުން ބަލައިގަންނާނެ ކަމަށް… ރާވިން މަލާއާ ދުރުވެއްޖެ ނަމަ ތީ އޭނާއަށް ގެއްލިގެންދާ އާއިލާގައި ހުރި އެންމެ ގާތް އެކަކު…” ރާވިން ކައިރިއަށް އައިސް ހާތިބު ބުންޏެވެ. ” ކަލޭމެން އެންމެނަށް ދޯ އަހަރެން ކަންތައް ކުރާނެ ގޮތެއް އެނގެނީ… ކަލެއަށްވެސް އެނގުނީ މަގޭ ލޯބިވެރިޔާ ޖަހާގަންނަން… ކަލޭ މިތަނަށް އައި ބޭނުން ކަލެއަށް ވެއްޖެއެއް ނޫން.. ދެން ދާކަށް ނުވޭތަ؟..” ރާވިން ރުޅިން ފަޅައިގެންދާވަރުވިއެވެ. ހާތިބަށް ވިސްނުނީ މިވަގުތަށް ރާވިންއާ ދުރުން އުޅުމަށެވެ. އެހެންނޫނީ ރާވިންއަށް ހެޔޮކޮށް ވިސްނާނޭ ފުރުސަތެއް ނުލިބޭނެހެން ހީވާތީ ހާތިބު އެތަނުން ދިޔައެވެ.\nހާތިބު ދިޔަ ދިމާލަށް ބަލަން ހުރި ރާވިންގެ ހިތުގައި އެތައް ކަމެއް ހިނގާލިއެވެ. ރާވިން ދިޔައި ހިތްހަމަޖައްސާލުމަށްޓަކައި އުނދޯލިތައް ތިބި ދިމާލަށެވެ. ހާތިބަށް އުނދޯލީގައި ނުއިށީ ދެވެނީސް އޭނާއާ ދިމާލަށް ބާރެއް އަންނަކަމުގެ އިހުސާސެއް ވިއެވެ. އެހެންކަމުން އެއަންނަ ދިމާލަށް ވަރަށް ފަރުވާތެރިވެގެން ހުއްޓެވެ. ހާތިބު އިނގިލިން ކޮށްލި އިޝާރާތާއެކު ބާރު މިނުގައި ހާތިބުއާ ދިމާލަށް އައި ދަނޑިބުރި ބިންމައްޗަށް ވެއްޓުނެވެ. އަނެއްކާވެސް ދެވަނަ ހަމަލާއެއްއައެވެ. ނަމަވެސް ހާތިބުއާ ހަމައަށް ނުފޯރަނީސް ވެއްޓިއްޖެއެވެ. ރާވިން ދިން ހަމަލާ އެއްވެސް އެއްޗަކަށް ނުވުމުން ދެވަނަކަމެއް ކުރުމަށް ވިސްނަމުން ދިޔައެވެ.\nވާނަން އެކީގެ ކިޔުންތެރިންނަށް…\nVVV salhi mibaivess 😍😍😍😘😘😘😘maasha allah\n🙂🙂🙂 Thank you Ram 🌸🌸\nmasha allah …mibaives v vv reethi\n🌸🌸🌸 thank you thiththa 🙂🙂🙂\nނޭނގި ވެވުނީ ލޯތްބޭ- 14


Futuboalha Foareege namugai Ooredoo in varah thafaathu Viber...\n8 މަސް,2ހަފްތާ, 1 ދުވަސް,9ގަޑި, 38 މިނެޓް, 36 ސިކުންތު ކުރިން 1910އަހްމަދު މިޒްޔާލް\n"ފުޓުބޯޅަ ފޯރި" ގެ ނަމުގައި އުރީދޫއިން ވަރަށް ތަފާތު ވައިބަރ ސްޓިކަރ ޕެކެއް ތައާރަފުކޮށްފިއެވެ. ހިލޭ ޑައުންލޯޑް ކުރެވޭ މި ސްޓިކަރ ޕެކަކީ އުރީދޫއިން ވައިބަރ އަށް ޚާއްސަކޮށްގެން ނެރުނު ތިންވަނަ ސްޓިކަރ ޕެކެވެ.\nމި ސްޓިކަރ ޕެކާއި ބެހޭގޮތުން ނެރުނު ނޫސްބަޔާނުގައި އުރީދޫއިން ބުނީ، މިފަހަރުގެ ސްޓިކަރ ޕެކްގައި ހިމަނާފައިވަނީ ރާއްޖޭގައި އާންމުކޮށް ބޭނުންކުރާ ފުޓުބޯޅަޔާ ގުޅުން ހުރި ގޮވެލިތައް ކަމަށެވެ. އެގޮތުން ދިވެހި ބަހުން ފަރުމާކޮށްފައިވާ އެ ސްޓިކަރ ޕެކުގައި "ގޯލް"، "ކުޅެން ދާން"، "ފައިބާ"، "އަދި ޖަހާނެ"، "ތަށި ނަގާނެ މިފަހަރު" އަދި "ބޮޑު ބޯޅަ" ފަދަ ލަފުޒުތައް ހިމެނެއެވެ.


Dhivehi Raajje ah annanee tharahgeege aa furusathu thakeh fahivamunneve | Mihaaru\nރާއްޖެ އަށް އަންނަނީ ތަރައްގީގެ އާ ފުރުސަތުތަކެއް ފަހިވަމުން\nވެލާނާ އިންޓަނޭޝަނަލް އެއާޕޯޓުގައި ކުރިއަށް ގެންދާ ތަރައްގީގެ ބައެއް މަސައްކަތްތައް މޯލްޑިވްސް އެއާޕޯޓްސް ކޮމްޕެނީގެ ބައެއް އިސްވެރިން ބައްލަވާލައްވަނީ.---ފޮޓޯ: މިހާރު\n16 ޖޫން 2019 - 08:16\n"އިންސާނުންނަކީ އިޖުތިމާއީ ގުޅުންތަކެއްގެ މައްޗަށް ދިރިއުޅޭ ބައެއް. މަގުދައްކާނެ ލީޑަރުންނަށް ބޭނުންވުމަކީ އަހަރެމެން އިންސާނުންގެ ޠަބީޢީ ސިފައެއް."\nމިއީ، މިދިޔަ މޭ މަހު ވިއެނާގައި ބޭއްވި އޮސްޓްރިއަން ވާލްޑް ސަމިޓުގައި ދުނިޔޭގެ އެކި ގައުމުތަކުގެ ވެރިންނާ މުޚާތަބު ކުރަމުން، ސްވިޑްންގެ ޒުވާން ކްލައިމެޓް އެކްޓިވިސްޓް ގްރެޓާ ތަންބާގް ފާހަގަކުރި ވާހަކައެކެވެ. ތަންބަގް ދެކޭ ގޮތުގައި ވެރިންގެ ޒިންމާ އަކީ ތެދުވެރިކަމާ އެކު މުޅި އިންސާނިއްޔަތަށް ފައިދާ ކުރާނެ މަސައްކަތްތައް ކޮށްދިނުމެވެ.\nމިއީ އަހަރުމެންނަށް، އަހަރެމެންގެ ވެރިންގެ ކިބައިން ފެންނަން އެންމެ އެދޭ ކަންކަން ކަމުގައި ވާ ނަމަ، ދެން ކުރެވޭ ސުވާލަކީ އާންމު ރައްޔިތުންގެ ހައިސިއްޔަތުން އަޅުގަނޑުމެން އަދާކުރަން ޖެހޭ މަސްއޫލިއްޔަތުތަކަކީ ކޮބައި ބާވަ އެވެ؟\nކަންކަމުގައި ނިންމުންތައް ނިންމަން ޖެހޭ ހާލަތްތަކުގައި، ނުވަތަ އާ ހިޔާލެއް ފާޅުކުރެވޭ ކޮންމެ ފަހަރަކު އެންމެ ފުރަތަމަ ވެސް އަޅުގަނޑުމެންނަށް ކުރެވޭ ސުވާލަކީ އެކީ ކާކު ދިން ހިޔާލެއްތޯ އެވެ. ގިނަ ފަހަރަށް ހިޔާލުގެ މުއްސަނދިކަމަށް ވުރެ ބޮޑަށް މުހިއްމު ވަނީ އެއީ ކާކު ފާޅުކުރި ހިޔާލެއްތޯ ބެލުމަށެވެ. އިންސާނުންނަކީ އިޖުތިމާއީ ގުޅުންތަކެއްގެ މައްޗަށް ބިނާކޮށް ދިރިއުޅޭ ބައެއް ކަމުން މިއީ އަޅުގަނޑުމެންގެ ތޮބީއަތުގައި ހުންނަ ސިފައެކެވެ.\nޔޫއެންޑީޕީން ރާއްޖެ އަށް ކަނޑައަޅާފައިވާ އާ ރެސިޑެންޓް ރެޕްރެޒެންޓެޓިވްގެ ހައިސިއްޔަތުން، އަޅުގަނޑަށް މިއަދު ފެންނަނީ، ދިވެހިންނަށް އަދި ދިވެހިރާއްޖެ އަށް މިހާތަނަށް ލިބިފައި ނުވާ ތަރައްގީގެ އެތައް ފުރުސަތުތަކެއް ފަހިވަމުން އަންނަ ތަނެވެ. މިއީ، ތިމާވެއްޓާ ރައްޓެހި އަދި ރާއްޖޭގެ މާހައުލާ ގުޅޭ ތަރައްގީގެ މަޝްރޫއުތަކަކަށް ފަހިވަމުން އަންނަ ފުރުސަތުތަކެއްކަން ކަށަވަރެވެ. އަޅުގަނޑުމެން މި އަށް މިކިޔަނީ ދެމެހެއްޓެނިވި ތަރައްގީ އެވެ.\nމި ދެންނެވި ކަންކަން ހާސިލުކުރުމަށް އެންމެންގެ ވެސް އަމާޒު "ސިޔާސީ" އިން "ތަރައްގީ" އަށް ބަދަލުވާން އެބަ ޖެހެ އެވެ. "ކާކު ދިން ޚިޔާލެއްތޯ" ބެލުމުގެ ބަދަލުގައި އެއީ "ކޮން ކަހަލަ ޚިޔާލެއްތޯ" ބެލުމުގެ ވަގުތު މި އޮތީ ޖެހިފަ އެވެ.\nމިގޮތުން މި ދެންނެވި ތަރައްގީގެ ފުރުސަތުތަކުގެ ތެރެއިން ބައެއް ކަންކަމަށް ބަލައިލަމާތޯ އެވެ؟\nދިވެހިރާއްޖޭގެ އިގްތިސާދަކީ އާންމުންގެ މެދުގައި ހަމަހަމަކަން ގާއިމު ކޮށްދިނުމަށް ބޭނުންކުރެވިދާނެ މުހިއްމު ވަސީލަތެކެވެ. މިސާލެއް ނަގާ ނަމަ، ދިވެހި މަސައްކަތްތެރިންގެ އާބާދީގެ 10.5 ޕަސެންޓަކީ މަސްވެރިކަމުގެ ސިނާއަތުގައި މަސައްކަތް ކުރާ މީހުންނެވެ. ނަމަވެސް ގައުމީ އާމްދަނީގައި މަސްވެރިކަމުގެ ސިނާއަތުން ހިއްސާކުރަނީ އެންމެ 1.7 ޕަސެންޓެވެ. މިއިން ހާމަވަނީ ރާއްޖޭގެ މަސައްކަތްތެރިންގެ ގިނަ ބަޔަކަށް މިއަދު ލިބެމުން މިދަނީ ގައުމީ އާމްދަނީގެ ނިސްބަތުން ކުޑަ މިންވަރެއް ކަމެވެ.\nހަމަހަމަ އިގުތިސާދެއް ބިނާކުރުމަށްޓަކައި ފުޅާ ދާއިރާއެއްގައި ގިނަ ބަޔަކަށް ބައިވެރިވެވޭނެ ތަފާތު ސިނާއަތްތަކެއް އުފެދެން އެބަ ޖެހެ އެވެ. ދިވެހިރާއްޖޭގެ އާބާދީގެ ބޮޑު ބަޔަކީ މިއަދު ޒުވާނުންނެވެ. އަދި އެމީހުން ތިބީ ހީވާގިކަމާ އެކު ގައުމުގެ އިގުތިސާދު އާރާސްތު ކުރުމަށް ބޭނުންވެ ކެތް މަދުވެފަ އެވެ. ޔޫއެންޑީޕީން ދާދި ފަހުން ތައްޔާރުކުރި ދިރާސާއަކުން އެންމެ ފާހަގަކޮށްލެވުނު އެއް ކަމަކީ، މިފަދަ ފުރުސަތުތައް ފަހިވާނެ ފަދަ ސިޔާސީ، އިގުތިސާދީ އަދި އިޖުތިމާއީ ގޮތުން ހަރުދަނާ މާހައުލެއް ގާއިމު ކުރެވިއްޖެ ނަމަ، ދިވެހި ޒުވާނުން އިގުތިސާދީ ކަންކަމުގައި ބައިވެރިވުމަށް ތައްޔާރަށް ތިބި މިންވަރެވެ. އެއްވެސް މީހަކު ބާކީ ނުކުރާ، އެންމެންނަށް އޭގެ މަންފާކުރާ ހަމަހަމަ އިގުތިސާދެއް ބިނާކުރެވޭނޭ ކަމުގެ އެތައް މިސާލެއް މި ރާއްޖޭގެ ތަރައްގީގެ ތެރެއިން ފެންނަން އެބަ ހުއްޓެވެ.\nރާއްޖޭގައި މިވީ މަދު ދުވަސްކޮޅުގެ ތެރޭގައި ވެސް އަޅުގަނޑަށް އެންމެ ބޮޑަށް ފަހާގަކުރެވުނު ކަމަކީ، ދިވެހިންނަކީ އާމްދަނީ ހޯދަން ކުރާ މަސައްކަތްތަކުގައި، ދެމެއްޓެނިވި ތިމާވެއްޓެއް ބިނާކުރުމަށް އިސްކަންދޭ ސަގާފަތެއް ގެންގުޅެމުން އަންނަ ބައެއް ކަމެވެ. ރާއްޖެ އަކީ، ވިލުނޫ ފަޅުތަކާއި ވިދާ ދޮންވެލި ގޮނޑުދޮށްތަކާއި އާޝޯހުވާ ފަދަ ގުދުރަތީ ރީތިކަމުގެ ސަބަބުން އެތައް މިލިއަން ފަތުރުވެރިންގެ މަގުބޫލުކަން ހޯދާފައިވާ ގައުމެކެވެ. ފަތުރުވެރި ކަމަކީ ރާއްޖެ، މެދު ފަންތީގެ އާމްދަނީއެއް ލިބޭ ގައުމަކަށް ނުވަތަ "މިޑްލް އިންކަމް ކަންޓްރީ" އަކަށް ބަދަލުވާން މަގުފަހިވި އެންމެ ބޮޑު ސަބަބު ކަމަށް ވީ ނަމަވެސް، އެ ސިނާއަތުގެ މަސައްކަތްތައް ކުރިއަށް ގެންދަން ވާނީ ދިވެހިން އެތައް ހާސް އަހަރުތަކެއް ވަންދެން ރައްކާތެރި ކުރަމުން އައި ރާއްޖޭގެ ގުދުރަތީ ރީތިކަމާއި ގުދުރަތީ މުއްސަނދިކަމަށް ގެއްލުމެއް ނުދީ އެގޮތުގައި ބޭއްވުމަށް ސަމާލުވެ ތިބެ ކަން ކަށަވަރެވެ.\n"އިންޓަގަވަމެންޓަލް ސައިންސް-ޕޮލިސީ ޕްލެޓްފޯމް އޮން ބަޔޯޑައިވާސިޓީ އެންޑް އިކޯސިސްޓަމް ސާވިސަސް" އިން ބުނާ ގޮތުގައި ދުނިޔޭގެ މުރަކަ ފަރުތަކުގެ ގާތްގަނޑަކަށް 33 ޕަސެންޓާއި ކަނޑުގައި ދިރިއުޅޭ މަންމަލި ޖަނަވާރުތަކުގެ ތިންބައިކުޅަ އެއްބަޔަށް ވުރެ ބޮޑު ބައި ނެތިގެން ހިނގައިދާނެ ކަމުގެ ބިރު މިހާރު މި ވަނީ ދުނިޔެއަށް ކުރިމަތިވެފަ އެވެ. ބިމާއި ކަނޑުގެ ވަސީލަތްތަކުން ހިފާ ބޭނުންތަކަށް އައިސްފައިވާ ބޮޑެތި ބަދަލުތަކާއި ވަކި ހައްދެއް ނެތި ކަނޑުގެ ދިރުންތަކުގެ ބޭނުން ކުރުމާއި މޫސުމަށް އަންނަ ބަދަލުތަކާއި ގުދުރަތީ މާހައުލު ތަޣައްޔަރުވުމާއި އަދި އެހެނިހެން ސަރަހައްދުތަކުގައި ދިރިއުޅޭ ދިރޭތަކެތި އާލާވުމުގެ ސަބަބުން އެ ތަނަށް ކުރާ ނޭދެވޭ އަސަރަކީ މި ކަން މިހެން މެދުވެރިވުމަށް އެންމެ ބޮޑަށް ދިމާވި ފަސް ސަބަބު ކަމަށް މި ދިރާސާގައި ބަޔާންކޮށްފައިވެ އެވެ.\nމިސާލަކަށް 80 ގެ އަހަރުތަކާ އަޅާބަލާއިރު ޕްލާސްޓިކުގެ ސަބަބުން ކަނޑުތައް ތަޣައްޔަރުވާ މިންވަރު މިހާރު 10 ގުނަ އަށް އިތުރުވެ، މި ކަމުގެ އަސަރު މަދުވެގެން 267 ދިރުމުގެ ބާވަތްތަކަށް ކޮށްފައިވެ އެވެ. އޭގެ ތެރެއިން 86 ޕަސެންޓަކީ ވެލާ ކަހަނބު، 44 ޕަސެންޓަކީ އާނުމަތީ ދޫނި އަދި 43 ޕަސެންޓަކީ ކަނޑުގައި ދިރިއުޅޭ މަންމަލި ޖަނަވާރުތަކެވެ.\nރާއްޖޭގެ ކަނޑު އަޑީގެ މުއްސަނދިކަމަށް ހީނުކުރާ ފަދަ ހަލުވިމިނެއްގައި ބޮޑެތި ގެއްލުންތައް ދަނީ ކުރިމަތިވަމުންނެވެ. މި ގުދުރަތީ މުއްސަނދިކަން ރައްކާތެރިކޮށް ކުރިއަށް އޮތް ޖީލުތަކަށްޓަކައި ދެމެހެއްޓުމަކީ އެންމެންގެ ވެސް ޒިންމާއެކެވެ. ކަން މިހެން ހުރުމާ އެކު، ތަރައްގީގެ މަޝްރޫއުތައް ހިންގުމުގައި ދެމެހެއްޓެނިވި އުސޫލުތައް ގެންގުޅުމަކީ ދިވެހިން އެންމެ ބޮޑު އިސްކަމެއް ދޭން ޖެހޭ ކަންތައްކަން ކަށަވަރެވެ. މިގޮތުން އިގުތިސާދީ ކުރިއެރުންތައް ހާސިލުކުރުމުގައި ކަނޑުގެ ދިރުންތަކުގެ ސިއްހަތު ރައްކާތެރިވާނޭ ފަދަ ގޮތަކަށް ބޭނުންކުރުން ނުވަތަ "ބްލޫ އިކޮނޮމީ" އަކީ މި ހަފުތާގައި މާލޭގައި ބާއްވާ މޯލްޑިވްސް ޕާޓްނާޝިޕް ފޯރަމްގައި ސަރުކާރުން އެންމެ އިސްކަމެއް ދީގެން މަޝްވަރާ ކުރުމަށް ހަމަޖެހިފައިވާ އެއް ކަމެވެ.\nމި ފާހަގަކުރި ހުރިހާ ކަމެއް ވެސް ހާސިލު ކުރެވޭނީ އެންމެން އެއް ލަނޑުދަނޑިއަކަށް ވާސިލުވުމަށް މަސައްކަތް ކުރުމުގެ މުހިއްމުކަން ދެނެގަނެ، އެކަމަށް އަމަލު ކޮށްގެންނެވެ. އާންމުން މިކަން ދެނެގަނެ މިކަން ހާސިލުކުރުމަށް އަމަލުކުރަން ފަށާނީ، ސިޔާސަތުތައް ކަނޑައެޅުމާއި ބައްޓަން ކުރުމުގައި އިސް ރޯލެއް އާންމުން އަދާކުރުމަށް ފުރުސަތު ލިބިގެންނެވެ.\nރައްޔިތުންގެ އަޑުތައް އަހައި އަދި ރައްޔިތުން ފާހަގަކުރާ ކަންކަމަށް އަމަލުކުރުމަށް ފުރުސަތު ދިނުމަކީ އޭގެ ސަބަބުން ދެ ފުށް ފެންނަ، ވެރިން ޖަވާބުދާރީ ކުރެވޭނެ ނިޒާމުތައް ހިމެނޭ ހަރުދަނާ ވެރިކަމެއް ގާއިމުވެ، ދެމެހެއްޓެނިވި ތަރައްގީ އަށް މަގުފަހި ވެގެންދާނެ ކަމެކެވެ. އެހެންކަމުން "ދެމެހެއްޓެނިވި ތަރައްގީގެ ލަނޑުދަނޑިތައް' ނުވަތަ (އެސްޑީޖީ)ގެ 16 ވަނަ ލަނޑުދަނޑި ކަމަށްވާ "ސުލްހަ މަސަލަސްކަމާއި އަދުލު އިންސާފު އަދި ހަރުދަނާ މުއައްސަސާތައް ގާއިމުކުރުން" އެއީ އެހެން ހުރިހާ ލަނޑުދަނޑިތަކެއް ހާސިލު ކުރުމަށް މަގުފަހި ކުރާ ސަބަބެކެވެ. މިގޮތުން ވިސްނާ ނަމަ މި ލަނޑުދަނޑި އަކީ ހާސިލުނުކޮށް ދޫކޮށްލައިގެން ނުވާނެ ވަރުގެ މުހިއްމު ލަނޑުދަނޑިއެއް ވެސް މެ އެވެ.\nތަރައްގީގެ މައިދާނުގައި ރާއްޖެ މިކުރާ ދަތުރުގައި ކެތްތެރިކަމާ އެކު، ހަލުވި ބާރުމިނުގައި ކުރިއަށް ދާން އެބަ ޖެހެ އެވެ. ތަނަވަސް އިސާފުވެރި މުޖުތަމައެއް ބިނާކުރުމަށް އިސްނަގަނީ ކޮން ފަރާތަކުންތޯ ބެލުމަށް ވުރެން މުހިއްމީ، އާންމުންނަށް އެކުއެކީގައި ހާސިލު ކުރެވޭނީ ކޮން ކަންކަމެއްތޯ ދެނެގަތުމެވެ. މި ފަދައިން ބިނާކުރާ ގައުމު ވާން ވާނީ ހަމައެކަނި މި ޖީލަށް ފައިދާ ކުރުވަނިވި ގައުމެއްގެ ބަދަލުގައި، އަންނަން އޮތް ޖީލުތަކަށް ވެސް ފައިދާކުރާ ގައުމަކަށެވެ.\nއެޑިޓަރުގެ ނޯޓު: އަކީކޯ ފޫޖީ އަކީ ޔޫއެންޑީޕީ މޯލްޑިވްސްގެ ރެޒިޑެންޓް ރެޕްރެޒެންޓެޓިވް އެވެ. އޭނާ ވަނީ ޖެމެއިކާ، ފީޖީ (ފެޑެރޭޓަޑް ސްޓޭޓްސް އޮފް މައިކްރޮނީޝިއާ، ކިރިބަތީ، މާޝަލް އައިލެންޑްސް، ނައޫރޫ، ޕަލައޫ، ޓޮންގާ، ޓުވަލޫ، ވަނުއަޓޫ ހިމެނޭ ގޮތަށް) ސޫދާން، ޕާކިސްތާން، އަދި ވިއެޓްނާމްގެ ޔޫއެންޑީޕީ އޮފީސްތަކުގައި މަސައްކަތް ކުރައްވައިފަ އެވެ. އޭނާ އަކީ މޫސުމަށް އަންނަ ބަދަލުތަކާއި ކުދި ޖަޒީރާ ގައުމުތަކުގައި (ސިޑްސް) ގައި ދިމާވާ ތަރައްގީގެ މައްސަލަތަކަށް ހާއްސަ ޝައުގުވެރި ކަމެއް ގެންގުޅުއްވާ ބޭފުޅެކެވެ.\nކޮލަމް ތަރައްގީގެ މަޝްރޫއުތައް ޔޫއެންޑީޕީ\n24 ކޮމެންޓް, 30 ރިއެކްޝަންސް\nތިޔާ ހުރީ ހައްތަހާވެސް ވަޔަކުން ވާނެ ކަންތައްތައް\nދެމަފިރިން އެމްއޭސީ އެލް ފަދަ ބޮޑު ކުންފުންޔެއް ހިންގުމަކީ ގޯ ހެއް.\nކޮން ތަރައްޤީއެއްތަ؟ ތަރައްޤީވާން މިޖެހެނީ މީހުންގެ ވިސްނުން. ވަދެ މިތިބީ އެންމެ ގަދަޔަށް މަސައްކަތްކުރާ ސައިޓްއަކަށް. ބޮލުގަ ނެތް ހެލްމެޓްގަނޑުވެސް. ތީ އަދި ވެރިންނަށް ވާވަރު. ދެން އެހެން މީހުންގެ ހާލު ކޮބާ؟\nމުޅިދުނިޔެ މިއަދު ގަބޫލުކުރާ ހަގީގަތަކީ މުޅިޔޫރަޕާ އަދި އެފްރިކާ ބަށްރުގާ ތަރަށްގީގެ ބޮޑެތި ބިޔަ އިންވެސްޓުމަންޓުތައް ކުރަމުންދާ ގައުމަކީ ޗައިނާކަން، މިއަދު މިގައުމުން ފެނިގެންދަނީ ފާއިތުވިދިޔަ އަހަރުތަކުގަ ޗައިނާ ސަރުކާރުގެ އެހީގަ ހިންގާލި ތަރަށްގީގެ ބިޔަޕޮރެޖެތައް ހުއްޓި އިންޑިޔާޖެހި މަޅީގަ ދިވެހިސަރުކާރުޖެހި ތަރައްގީވެސް ހުއްޓި ނުވިތާކަށް އިންޑިޔާ ސިފައިން މިގައުމުގަ ވަކި ހިއްޕާލައިފިކަން، މާފުކުރައްވާ! މީޖަޒީރާވަންތަ ސިފަޔަކަށްވެދާނެ؟\nއާ ސަރުކާރާއެކު އިންވެސްޓަރުންގެ އުއްމީދުތައް އާވެގެން ހިގައްޖެ. އެކަމަކު އާންމު ރައްޔިތުންނަށް ފައިދާ ކުރާނެ ގިނަ ކަންތައް އަދިވެސް ނުކުރެވޭ. އަކީކޯ ފާހަގަކުރެއްވި ފަދައިން ރާއްޖޭގެ އިގްތިސޯދީ ހަމަހަމަކަމެއް ނެތް. މުއްސަނދިކަން ކޮންޓްރޯލްކުރަނީ މަދު އާއިލާތަކަކުން\nޖަޕާނު މީހަކު ލިޔުނަސް ވަރަށް ރަގަޅު ދިވެހި ލިޔުމެއް.\nނޭންގުނު، ދަރަނީގެ ފުރުޞަތުތަކާއި އަބަދުވެސް ބޭރުމީހުންގާތު ސަލާންޖެހުމުގެ ފުރުޞަތު ތޯއްޗެ؟ އެހެން ފުރުޞތެއް އަދި ނުދެކެން. ދެން އޮންނާނީ ގައުމުގެ ވެރިކަމަށް އަންނަމީހުން ގައުމަށް ނުކަތާވަރުގެ ވަޢުދުވުން.\nއެބުނާހެން ޔާމިންގެ ތަރައްގީ ދިވެހިންނަ ފައިދާކުރި.\nހޮޑުލަވާ ވާހަކަ ނުދައްކާ..\nއެމެސެޓް ކިޔާ ބޭހެއް ހުންނާނެ ތިކަމަށް ރަނގަޅުވާަނެ! ؛)


ނޯޓު7ގޮވަން މެދުވެރިވާ ސަބަބު ސެމްސަންގް އަށް ދެނެގަނެވިފައެއް ނުވޭ: ނިއުޔޯކް ޓައިމްސް – Dhuvas Online\nނޯޓު7ގޮވަން މެދުވެރިވާ ސަބަބު ސެމްސަންގް އަށް ދެނެގަނެވިފައެއް ނުވޭ: ނިއުޔޯކް ޓައިމްސް\nސެމްސަންގް ކުންފުނިން އެއްމެ ފަހުން ބާޒާރަށް ނެރުނު ނޯޓް7ފޯނު ގޮވާ މައްސަލަ ފެންމަތިވެ އެ މައްސަލައަށް ނިމުމެއް ނައިސް އެ ބްރޭންޑްގެ ފޯނު އުފެއްދުން ހުއްޓައިލަން އެ ކުންފުނިން ނިންމާފައިވާއިރު ނޯޓު7ގެ ބެޓެރީ ގޮވަން މެދުވެރިވާ ސަބަބު ސެމްސަންގް ކުންފުންޏަށް ދެނެގަނެވިފައިނުވާކަމަށް ނިއުޔޯކް ޓައިމްސް އިން ބުނެފި އެވެ.\nނިއުޔޯކް ޓައިމްސްގައި ބުނެފައިވަނީ ބެޓެރީ ގޮވަން މެދުވެރިވާ ސަބަބ ދެނެގަތުމަށް އެތައް ސަތޭކަ ޓެކްނީޝަނުންނެއް މިހާރުވެސް މަސައްކަތް ކުރަމުން އަންނަ ކަމަށާއި ނަމަވެސް ސީދާ ސަބަބު އަދިވެސް ދެނެގަނެފައި ނުވާ ކަމަށެވެ.\nނިއުޔޯކް ޓައިމްސްގައި މިހެން ބުނެފައިވާއިރު ސެމްސަންގް ކުންފުނިން ނޯޓް7ގެ ދެވަނަ ޝިޕްމެންޓް ބާޒާރަށް ނެރުނީ ބެޓެރީ މައްސަލަ ހައްލު ކުރުމަށްފަހުގައި ކަމަށް ބުނެ އެވެ. ނަމަވެސް އެފަހަރު ސެމްސަންގް ކުންފުނިން އެހެން ބުނީ ބެޓެރީ ސަޕްލައި ކުރާ ކުންފުނި އޭޓީއެލް އަށް އިތުބާރުކޮށްފައި ކަމަށް ބައެއް ނޫސްތަކުގައި ވެ އެވެ.


SunOnline: Pakistan gai hingi rail accident ehgai 11 meehun maruvehje\nޕާކިސްތާނުގައި ހިނގި ރޭލް އެކްސިޑެންޓެއްގައި 15 މީހުން މަރުވެއްޖެ\nމުހައްމަދު ޖަވާދު ޔޫސުފު 11 Jul 2019, 22:00\nބުރާސްފަތި ދުވަހު ޕާކިސްތާނުގައި ހިނގި ރޭލް އެކްސިޑެންޓް\nއިސްލާމް އާބާދު (ޖުލައި 11) : ޕާކިސްތާނުގައި ހިނގި ރޭލް އެކްސިޑެންޓެއްގައި 15 މީހުން މަރުވެ ހަތްދިހަ މީހުން ޒަޚަމްވެއްޖެއެވެ.\nޕާކިސްތާނުގެ ރޭލްވޭގެ މަސްއޫލުވެރިން ވިދާޅުވީ އެކްސިޑެންޓް ހިނގީ ފަސެންޖަރުން ގޮވައިގެން ލާހޯރުން ދަތުރުކުރި ރޭލެއް، މުދާ އުފުލާ ރޭލެއްގައި ޖެހި މުޑިއެރުމުން ކަމުގައެވެ. ޕާކިސްތާނުގެ ދެކުނުގެ ޓައުން އެއް ކަމަށްވާ ރަހީމް ޔާ ޚާން ގައި ހިނގި މި ހާދިސާގައި ޒަޚަމްވި މީހުންގެ ތެރެއިން ބައެއްމީހުން ފުރާނައަށް ނުރައްކާވާ ހާލަތުގައި ވާތީ މަރުވާމީހުންގެ އަދަދު އިތުރުވުން އެކަށީގެންވާ ކަމަށް ޕާކިސްތާނުގެ މަސްއޫލުވެރިން ވިދާޅުވިއެވެ.\nޕާކިސްތާނުގެ ޖިއޯ ޓީވީ ބުނާގޮތުން ބޮޑުވަޒީރު އިމްރާން ޚާންވަނީ މިހާދިސާއާ ގުޅިގެން ހިތާމަ ފާޅުކުރައްވައި މަރުވި މީހުންގެ އާއިލާތަކަށް ތައުޒިޔާ ފޮނުއްވާފައެވެ. އަދި އިމްރާންޚާންވަނީ ޕާކިސްތާނުގެ ރޭލްވޭގެ ސަލާމަތީ ކަންކަން މިހާރަށްވުރެ ރަނގަނޅު ކުރުމަށް ރޭލްވޭގެ ކަންތައްތަކާބެހޭ ވަޒީރު ޝައިޚް ރަޝީދު އަހުމަދުގެ ކިބައިން އެދިވަޑައިގެންފައެވެ.\nމި އެކްސިޑެންޓް ހިނގަންމެދުވެރިވި ސަބަބުތައް ދެނެގަތުމުގެ ތަހްގީގެއް ހިންގުމަށް ރޭލްވޭއާބެހޭ ވަޒީރު ޝައިޚް ރަޝީދު އަހުމަދު އަމުރު ކުރައްވާފައިވާފައިވާއިރު އޭނާވަނީ އެކްސިޑެންޓް ހިނގީ މީހަކު ގަސްދުގައި ނޫންގޮތަކަށް ހެދި ގޯހަކުން ކަމަށް ބެލެވޭ ކަމަށާ، ތަހުގީގު ނިމުމުން ހަގީގަތް އެނގޭނެކަމަށް ވިދާޅުވެ ވާހަކަ ދައްކަވާފައެވެ. އަދި ހަތަރުވަރަކަށް ދުވަހުގެ ތެރޭގައި އެޙާދިސާގެ ތަހްގީގްނިމި ރިޕޯޓް ލިބޭނެކަމަށްވެސް ރޭލްވޭއާބެހޭ ވަޒީރު ވިދާޅުވިއެވެ.\nޕާކިސްތާނުގެ ރޭލްވޭއަށް މައްސަލަތައް ދިމާވަނީ ޒަމާނީ ފެންވަރަށް ރޭލްވޭ ތަރައްގީ ކުރުމަށް ބޭނުންވާ އިންވެސްޓްމަންޓްތައް ނުކުރެވުމާއި ރޭލްދަތުރުތަކުގައި ސަލާމަތީކަންކަމަށް ދޭންޖެހޭ ސަމާލުކަން އެކަށީގެންވާގޮތުގައި ނުދެވޭތީއާއި މަރާމާތުގެކަންކަމަށް ފަރުވާކުޑަކުރެވޭތީކަމަށް ރިޕޯޓްތައް ބުނެއެވެ.\nޕާކިސްތާނުގެ ރޭލްވޭއަކީ މީގެ ހަތްދިހަ ވަރަކަށް އަހަރު ކުރީގައި އިނގިރޭސިވިލާތުން ގެންގުޅުނު ޓެކްނޮލޮޖީގެ މައްޗަށް ބިނާކޮށްފައިވާ ރޭލްވޭއަކަށްވާއިރު ޒަމާނީ ފެންވަރަށް މުޅި ޕާކިސްތާނުގައި ރޭލްވޭ ތަރައްގީ ކުރުމަށް އައްޑިހަ ވަރަކަށް ބިލިޔަން ޑޮލަރުގެ ބޮޑު އިންވެސްޓްމަންޓެއް ބޭނުންވާނެކަމަށް ރިޕޯޓްތައް ބުނެއެވެ. ޕާކިސްތާނުގެ ސަރުކާރުންވަނީ މިއަދު ހިނގު ރޭލް އެކްސިޑެންޓްގައި މަރުވި މީހުންގެ އާއިލާތަކަށް ބަދަލުދޭނެކަން ހާމަކޮށްފައެވެ. (ނޫސްއެޖެންސީތައް)


ވަޒީފާގެ ފުރުޞަތު (ރޭޑިއޯގްރާފަރ / ސީނިއަރ ރޭޑިއޯގްރާފަރ)\nމަޤާމް :ރޭޑިއޯގްރާފަރ / ސީނިއަރ ރޭޑިއޯގްރާފަރ\nރޭޑިއޯގްރާފަރ / ސީނިއަރ ރޭޑިއޯގްރާފަރ\nއެމް.އެސް 1 / އެމް.އެސް2/ އެމް.އެސް 3\nޓެކްނިކަލް އޮފިސަރ ގްރޭޑް 3\nލ.ގަމު ރީޖަނަލް ހޮސްޕިޓަލް\nމެޑިކަލް އިމޭޖިންގ ސައެންސް ނުވަތަ ރޭޑިއޯލޮޖީ ދާއިރާއިން ދިވެހިރާއްޖޭގެ ގައުމީ ސަނަދުތަކުގެ އޮނިގަނޑުގެ ލެވެލް 05 ނުވަތަ6ގެ ސަނަދެއް ހާސިލްކޮށްފައިވުން.\nމަޤާމުގެ މަސައްކަތާއި ގުޅޭ ދާއިރާއިން ދިވެހިރާއްޖޭގެ ގައުމީ ސަނަދުތަކުގެއޮނިގަނޑުގެ ލެވެލް7ނުވަތަ 8 ގެ ސަނަދެއް ޙާޞިލްކޮށްފައިވުން\nމަޤާމުގެ މަސައްކަތާއި ގުޅޭ ދާއިރާއިންދިވެހިރާއްޖޭގެ ގައުމީ ސަނަދުތަކުގެ އޮނިގަނޑުގެ ލެވެލް7ނުވަތަ 8 ގެސަނަދެއް ހާސިލްކޮށްފައިވުމާއެކު، މަޤާމުގެ މަސައްކަތުގެ ދާއިރާއެއްގައިމަދުވެގެން2އަހަރު ދުވަހުގެ ތަޖުރިބާ ލިބިފައިވުން\nމަގާމުގެ މަސައްކަތާއި ގުޅޭ ދާއިރާއިންދިވެހިރާއްޖޭގެ ގައުމީ ސަނަދުތަކުގެ އޮނިގަނޑުގެ ލެވެލް9އިން ފެށިގެންމަތީގެ ސަނަދެއް ހާސިލްކޮށްފައިވުން\n- މީގެ އިތުރުން މަޤާމަށް ކަނޑައެޅިފައިވާ ޢިނާޔަތްތައް.\nއެކްސްރޭ ނެގުމާއި ރަޖިސްޓްރީތަކާއި، ރިޕޯރޓްތައް ޤަވާއިދުން ބެލެހެއްޓުން.\nތަނުގެ ސާފްތާހިރުކަން ބެލުމާއި، ބޭނުންކުރާ އިކްވިޕްމަންޓްސްގެ ސާފްތާހިރުކަން ބެލެހެއްޓުން.\nއެކްސްރޭ އާއި ގުޅިގެން ޑޮކްޓަރުން ބޭނުންވާ މައްލޫމާތުތައް ސާފްކޮށް ދިނުން.\nބޭނުންވެއްޖެ ހިނދެއްގައި ހޮސްޕިޓަލްގެ އެކިއެކި ދާއިރާތަކަށް ބޭނުންވާ ތަފާސްހިސާބުދިނުން، އަދި މަންތްލީ ރިޕޯރޓް ތައްޔާރުކުރުން.\nތަނަން ބޭނުންވާ ތަކެތި ސްޓޮކުން ހޯދާ ރައްކާތެރިކަމާއެކު ބެލެހެއްޓުން.\nޚިދްމަތަށް އެދި އަންނަ މީހުންނަށް އިޙްތިރާމްކޮށް ހިތްހެޔޮކަމާއެކު އެހީތެރިވެ މަގުދައްކައިދިނުން.\nކަނޑައެޅިފައިވާ ގޮތުގެމަތިން ޑިޔުޓީ އަދާ ކުރުން.\nއިމަރޖެންސީ ކޯލްތަކަށް ޤަވާޢިދުން ޙާޟިރުވުމާއި މަސައްކަތަށް ފަރުވާތެރިވުން.\nހޮސްޕިޓަލްގައި ކުރެވޭ މުހިއްމު މަސައްކަތްތަކަށް އެހީތެރިކަން ދިނުމާއި ސަލާމްބުނާ މުވައްޒަފުންނާއި ޗުއްޓީގައި ތިބޭ މުވައްޒަފުންގެ މަސައްކަތް ވެރިން އަންގަވާ ގޮތެއްގެ މަތިން ޙަވާލުވެކުރުން.\nހޮސްޕިޓަލްގެ ތަރައްޤީއަށް ކުރެވޭ މަސައްކަތުގައި ބައިވެރިވުމާއި އަދި އެހެނިހެން ސެކްޝަންތަކުން ކުރާ މަސައްކަތުގައި ޢަމަލީގޮތުން ބައިވެރިވެ މަސައްކަތްކުރުން.\nހޮސްޕިޓަލްގެ ޢާއްމުއުޞޫލުތަކާއި، ޤަވާޢިދުތަކަށް ޢާއްމުން އިޙްތިރާމް ކުރުމަށް ބާރުއަޅާ އެކަން އެގޮތުގައި ދެމެހެއްޓުމަށް މަސައްކަތް ކުރުން.\nމުވައްޒަފުންގެ މެދުގައި އެކުވެރިކަމާއި، އެއްބާރުލުން އާލާކުރުމަށް މަސައްކަތްކުރުމާއި، މުވައްޒަފުން ގުޅިގެންކުރާ މަސައްކަތާއި އެކިއެކި އިޖްތިމާޢީ ޙަރަކާތްތަކުގައި ބައިވެރިވެ މަސައްކަތްކުރުން.\nރޭޑިއޯލޮޖީ އެންޑް އިމޭޖިންގ\n5.ލިބިފައިވާ ތަޢުލީމީ ސެޓުފިކެޓުތަކުގެކޮޕީ؛\n7. މުއްދަތު ހަމަނުވާ ރެޖިސްޓްރޭޝަން އަދި ލައިސަންސްގެ ކޮޕީ\nމަޤާމަށް އެދި ހުށަހަޅަންޖެހޭ ތަކެތި ހުށަހަޅާނީ 25 ޖަނަވަރީ 2021 ވާ ހޯމަ ދުވަހުގެ 14:00 ގެ ކުރިން ގަމު ރީޖަނަލް ހޮސްޕިޓަލުގެ އިދާރީ ސެކްޝަނަށެވެ. ވަޒީފާ އެދޭ ފޯމާއި ލިޔުންތައް އީ-މެއިލް ([email protected] ) މެދުވެރިކޮށް ބަލައި ގަނެވޭނެއެވެ.\nމި މަޤާމާށް މީހަކު ހޮވުމަށް ބޭއްވޭ އިންޓަރވިއު އޮންނާނީ 26 ޖަނަވަރީ 2021 އާއި 10 ފެބްރުވަރީ 2021 އާއި ދެމެދު ގަމުރީޖަނަލް ހޮސްޕިޓަލްގައެވެ. ވުމާއެކު، މި ވަޒީފާއަށް ކުރިމަތިލާ ފަރާތްތަކުން މި މުއްދަތުގައި އިންޓަރވިއުއަށް ޙާޟިރުވުމަށް ތައްޔާރުވެގެން ތިބުން އެދެމެވެ.\nމި އިޢުލާނާ ގުޅިގެން މަޢުލޫމާތު ސާފުކުރުމަށް ގުޅާނީ ރަސްމީގަޑީގައި 6800703 ނަމްބަރ ފޯނާއެވެ. އީ-މެއިލް ކުރާނީ ([email protected] ) އަށެވެ. ސިވިލް ސަރވިސްގެ ވަޒީފާތަކަށް މީހުން ހޮވުމާއި ޢައްޔަނުކުރުމުގެ މިންގަނޑުތަކާއި އުޞޫލުތައް އަދި އެއުޞޫލުތަކާ ގުޅުންހުރި އެންމެހާ ލިޔުންތައް ސިވިލް ސަރވިސް ކޮމިޝަންގެ ވެބްސައިޓްގެ ޑައުންލޯޑްސްގެ "އައްޔަންކުރުމުގެ އުޞޫލާގުޅޭ" (http://www.csc.gov.mv/dv/recruitment-usool) އިން ލިބެން ހުންނާނެއެވެ.\nސުންގަޑި: 25 ޖަނަވަރީ 2021 1400


Ehen Gaumehgga License Ah Binaakoh Faseyha In Raajjeyge Driving License Dhookuran Islaaheh - Vaguthu\nއެހެން ގައުމެއްގެ ލައިސަންސްއަށް ބިނާކޮށް ފަސޭހައިން ރާއްޖޭގެ ޑްރައިވިން ލައިސަންސް ދޫކުރަން އިސްލާހެއް\nޓްރާންސްޕޯޓް މިނިސްޓްރީން ޤަބޫލުކުރާ އެހެން ޤައުމެއްގެ ލައިސަންސެއް އޮންނަ ފަރާތްތަކަށް، އިތުރު އިމްތިޙާނެއް ހެދުމަކާ ނުލައި ލައިސަންސް ދެވޭނެ އުސޫލު ހަމަޖެއްސުމާއި، އިތުރު އިސްލާހްތައް އެއްގަމު ދަތުރުފަތުރުގެ ޤާނޫނަށް ގެނައުމަށްޓަކައި ރައްޔިތުންގެ މަޖިލީހަށް ހުށަހެޅުމަށް އެޓަނީ ޖެނެރަލް އޮފީހުގެ ފަރާތުން ރައީސުލް ޖުމްހޫރިއްޔާގެ އޮފީހަށް ފޮނުވައިފިއެވެ.\nއޭޖީ އޮފީހުން ވިދާޅުވީ، ސަރުކާރުގެ ފަރާތުން ރައްޔިތުންގެ މަޖިލީހަށް ހުށަހެޅުމަށްޓަކައި އެއްގަމު ދަތުރުފަތުރުގެ ޤާނޫނަށް އިޞްލާޙު ގެނައުމުގެ ބިލުގެ ނަމުގައި ރައީސް އޮފީހަށް މިއަދު ފޮނުވި މި ބިލު ހުށަހެޅުމުގެ ބޭނުމަކީ، އެއްގަމު ދަތުރުފަތުރުކުރުމުގެ ނިޒާމުގައި ދުއްވާ އުޅަނދުތައް ދުއްވުމުގައި، އަދި ބޭނުންކުރުމުގައި ހިނގަމުންދާ ނުރައްކާތެރި އަދި ޤާނޫނާ ޚިލާފު ޢަމަލުތައް ހުއްޓުވައި، މަގުތަކަކީ ރައްކާތެރި ތަންތަން ކަމުގައި ހެދުމަށްޓަކައި، އެއްގަމު ދަތުރުފަތުރުގެ ޤާނޫނަށް ގެންނަންޖެހޭ އިޞްލާޙުތައް ގެނައުން ކަމަށެވެ އަދި އެ ޤާނޫނު ހިންގުން އިތުރަށް ހަރުދަނާކުރުމަށްޓަކައި ގެންނަންޖެހޭ އެނޫންވެސް އިޞްލާޙުތައް ގެނައުން ކަމަށެވެ.\nމިހާރު އެއްގަމު ދަތުރުފަތުރުގެ ގާނޫނު ބުނާގޮތުން ބިދޭސީ ލައިސަންސްއަށް ބިނާކޮށް ރާއްޖޭގެ ލައިސަންސެއް ދޫކުރެވޭނީ ދުއްވަން ބޭނުންވާ ކެޓަގަރީގެ އުޅަނދެއް ދުއްވުމުގެ އިމްތިހާނުން ފާސްވުމުންނެވެ. އޭޖީ އޮފިހުން މަޖިލީހަށް ހުށަހަޅަން ރައީސް އޮފީހަށް މިއަދު ފޮނުވި އިސްލާހުގައި ބުނެފައިވާގޮތުން އެހެން ޤައުމެއްގެ ލައިސަންސެއް އޮންނަ ފަރާތްތަކަށް، އިތުރު އިމްތިޙާނެއް ހެދުމަކާ ނުލައި ލައިސަންސް ދެވޭނެ އެވެ.\nއެ ގާނޫނަށް ސަރުކާރުގެ ފަރާތުން ގެންނަން ނިންމި އިތުރު އިސްލާހުތަކަށް ބަލާއިރު، ގަވާއިދާ ޚިލާފަށް ޕާކްކޮށްފައި ހުންނަ އުޅަނދުތަކާމެދު ޢަމަލުކުރެވޭ އިޖުރާއަތުތައް އިޞްލާޙުކުރުމާއި، ފުލުހުންގެ ބެލުމުގެ ދަށަށް ގެންދެވޭ އުޅަނދުތަކާމެދު ޢަމަލުކުރެވޭ އިޖުރާއަތުތައް ކަނޑައެޅުން ހިމެނެއެވެ.\nއަދި ކަނޑައަޅާފައިވާ ދުވެއްޔަށްވުރެ ބާރަށް އެއްގަމު އުޅަނދު ދުއްވާ ޙާލަތުގައާއި، އުޅަނދުގެ ރަޖިސްޓަރީ ނަންބަރު ނުވަތަ އިންޖީނު ނަންބަރު ނުވަތަ ޗެސިސް ނަންބަރަށް ބަދަލުގެނެސްގެން އުޅަނދު ދުއްވާ ޙާލަތުގައާއި، ނުރައްކާތެރިކޮށް ނުވަތަ ފަރުވާކުޑަކޮށް އުޅަނދު ދުއްވާ ޙާލަތުގައާއި، ލައިސަންސް ނެތި އުޅަނދު ދުއްވާ ޙާލަތުގައި އެފަދަ އުޅަނދުތައް ވަކި މުއްދަތަކަށް ފުލުހުންގެ ބެލުމުގެ ދަށަށް ގެންދެވޭނެ އުޞޫލެއް ކަނޑައެޅުން ހިމެނެއެވެ.\nއަދި ރައްކާތެރިނޫން ގޮތުގައި ނުވަތަ އުޅަނދުގެ ކޮންޓްރޯލް ގެއްލޭ ގޮތަށް، މީހުންނާއި މުދާ އުފުލުން ހުއްޓުވުމަށްޓަކައި ޤާނޫނަށް ގެންނަންޖެހޭ އިޞްލާޙުތައް ގެނައުމާއި، މިނިސްޓްރީން ޤަބޫލުކުރާ އެހެން ޤައުމެއްގެ ލައިސަންސެއް އޮންނަ ފަރާތްތަކަށް، އިތުރު އިމްތިޙާނެއް ހެދުމަކާ ނުލައި ލައިސަންސް ދެވޭނެ އުސޫލު ހަމަޖެއްސުންވެސް މި އިސްލާހުގައި ހިމަނާފައި ވެއެވެ.\nމީގެ އިތުރުން، ތިމާވެއްޓާއި ރައްޓެހިކޮށް ފަރުމާކޮށްފައިހުންނަ ބައިސްކަލުތައް ރަޖިސްޓަރީކުރަންނުޖެހޭ ގޮތަށް ހަމަޖެއްސުމާއި. ޓެކްސީގެ ޚިދުމަތްދިނުމުގެ އުސޫލަށް ބަދަލުގެނައުމާއި، ޕްރައިވެޓް ހަޔަރގެ ޚިދުމަތް ދެވޭގޮތަށް ހަމަޖެއްސުމާއި،ޤާނޫނުގެ ދަށުން ކުރެވޭ ޖޫރިމަނާއާ ގުޅިގެން މިނިސްޓްރީއަށް ޝަކުވާ ހުށަހެޅޭނެ ނިޒާމެއް ޤާއިމުކުރުމާއި، އިންޖީނުލީ އެއްގަމު އުޅަނދުން ނެގޭ ފީތަކާގުޅޭ ތާވަލު އިޞްލާޙުކުރުންވެސް ސަރުކާރުގެ ފަރާތުން އެ ގާނޫނަށް ގެންނަން ފެންނަ އިސްލާހުތަކުގައި ވެއެވެ.\nއޮކްޓޯބަރ 27, 2019 19:48\nމީގެ ހިތާމަޔަކީ ބަންގާޅަކީ ބޭނުންކޮންމެ ލިޔުމެއްލިބިދޭ ތަނެކޭ ކިޔާ... މިހާރުވެސް ނަމާއި އުމުރު ބަދަލްކުރުމަކީ ބަންގާޅުގައި އާންމުކަމެއް...ދިވެހި ލައިސަންސް ޤަބޫލްނުކުރާ ޤައުމުތަކުގެ ރައްޔިތުންނަށް ލައިންސް ދޭންވީ ކީއްކުރަން...\nމޮޅު ކޮއްފަ ދައްކަން މީ މިހާރުގަ ކުރާ ކަމެއްނޫން މީގެ އެތައް އަހަރެއް ކުރިން ފެށިގެން ކުރަމުން އައި ކަމެއް .ނަހުލާ އުޅުއްވަނީ ކްރެޑިޓް ނަގަން. ނަހުލާ ކްރެޑިޓް ނަގަން ދޭބަލަ ސޭޓްކާރިއަށް ވަރަށް ފަސޭހަވާނެ.


Foni kaa Echchissah Foari Hunna Meehun Konmehenves Kaan Jehey Echcheh | #Dhiislam\nފޮނި ކާއެއްޗިއްސަށް ފޯރިހުންނަ މީހުން ކޮންމެހެންވެސް ކާންޖެހޭ އެއްޗެއް\n4 months ago |0comment| October 23, 2017 |\nރާއްޖެއަށް މުޅިން އައު ބާވަތެއްގެ ފޮނި ކާއެއްޗެއް އެތެރެކޮށް ހިލޭ އެއިގެ ރަހަ ބެލޭކަމުގެ އިންތިޒާމް ހަމަޖެހިފައިވާ ވާހަކަ ފޭސްބުކުން ފެނުމުން މިދިޔަ ހުކުރުދުވަހު އެތަނަކަށް އެބުނާ އެއްޗެއްގެ ރަހަބަލަން އަޅުގަނޑުވެސް ދިޔައިމެވެ.\nމާވެޔޮމަގުގައި ހުންނަ މަޝްހޫރު “މާވެޔޮމަގު މިސްކިތް” ކުރިމަތިން ކަހަލަ ގޮތަކަށް ހުޅުވާފައިވާ ލިވިންގ ގްރީން ފިހާރަ ދޮރުމައްޗަށް އެރުމާއެކު ހެންވެސް ކުޅުދިޔާވާ ގޮތްވިއެވެ. ތަފާތު ވައްތަރުގެ ފޮނި އެއްޗެހި ފިހާރައިގެ ބޭރުގައިވެސް ބަހައްޓާފައި ހުއްޓެވެ. އިތުރަށް ބަލަން ނުހުރެ ފިހާރަ ތެރެއަށް ވަދެ އެބުނާ އެއްޗެއްގެ ރަހަ ބެލޭތޯ އުޅުނީމެވެ. އިލޮށި ކޮޅަކަށް ޖަހާލާފައިދިން ހަތަރެސްކަން ކިއުބެއްހެން އިން އެތިކޮޅެއް ވަގުތުން އަނގަޔަށްލާ ހަފާލާމެވެ. ހަމަ އަސްލުވެސް ވަރަށް މީރެވެ.\nމިއެއްޗަކާއި ގުޅޭގޮތުން އެވަގުތު މިކަން ހިންގުމުގައި އިސްކޮށް ހަރަކާތްތެރިވި އަލީ ނަސީމްއާއި ސުވާލު ކޮށްލުމުން އޭނާ ބުނީ މިއީ ކޮސްކާ ބްރޭންޑްގެ “ޓާރކިޝް ޑިލައިޓް” ކިޔައި އުފެއްދުމެއް ކަމަށާއި މިބާވަތުގެ ފޮނި ކާއެއްޗެހި ރާއްޖެ އެތެރެކޮށް ވިއްކަން މިފެށީ އަލަށް ކަމަށެވެ.\n“ޓާރކިޝް ޑިލައިޓް” އަކީ ކަނޑައެޅިގެން ކޮން ހިސާބެއްގައި އުފައްދަންފެށި އެއްޗެއްކަން ބުނަން ނޭގުނުނަމަވެސް މީލާދީން 1700 އަހަރުތަކުން ފެށިގެން ތުރުކީގައި އަންނަނީ މީގެ ބާވަތްތައް ތައްޔާރުކުރަމުންނެވެ. ސްޓާޗް ޖެލްއާއި ހަކުރު ބޭނުންކޮށްގެން ތައްޔާރު ކުރާ މިބާވަތްތަކުގައި ހެޒެލްނަޓް، ވޯލްނަޓް، ޕިސްޓާޗިއޯ އަދި ކަދުރު ކޮށާފައި އެއިގެ ވަށައިގެން ސްޓާޗް ޖެލް ބޭނުންކޮށްފައި ހުރެއެވެ. އަދި ތަފާތު ރަހަތައް ގެނައުމަށް ރޯސްވޯޓަރ، ލުނބޯ ފަދަ އެއްޗެހީގެ ރަހަތައް ބޭނުންކޮށްފައި ހުންނައިރު އަނގައިގައި ތަތްނުލަވާގޮތަށް ކޮންމެ ކިއުބެއްގެ ވަށައިގެން އައިސިންގ ޝުގަރ ނުވަތަ ގާނާފައި ހިއްކާފައި ހުންނަ ކާށި ފަދަ ބާވަތްތައް ބޭނުންކޮށްފައި ހުރެއެވެ.\nފާހަގަކޮށްލަންޖެހޭ އަނެއްކަމަކީ ފޮނި އެއްޗެހި ކާހިތްވާ ހަކުރުބަލި ހުންނަ މީހުންނަށް ހާއްސަކޮށްގެން ތައްޔާރުކޮށްފައިވާ މީގެ ބާވަތްތަކެއްވެސް ލިވިންގ ގްރީންއިން އަންނަނީ ވިއްކަމުންނެވެ. އެގޮތުން ހަކުރު ބަލީގެ މީހުންނަށް މިތަކެތި ތައްޔާރުކޮށްފައިވަނީ ސިސަމީ ޕޭސްޓް ބޭނުންކޮށްގެންނެވެ.\nލިވިންގ ގްރީންއިން އަންނަނީ މާމުޔާއި ކަޅުދިރީގެ ބާވަތްތަކުގެ އިތުރުން ހަށިގަނޑަށް ފައިދާހުރި ގިނަ ބާވަތްތަކެއް މިހާރުވެސް ވިއްކަމުންނެވެ.


ބަޣާވާތުގެ ސަބަބުން ރައްޔިތުންނަށް ލިބެންޖެހޭ ތަރައްގީ ހުއްޓިގެންދިޔަ: އީވާ އަބްްދުﷲ – Maldivian Democratic Party\nބަޣާވާތުގެ ސަބަބުން ރައްޔިތުންނަށް ލިބެންޖެހޭ ތަރައްގީ ހުއްޓިގެންދިޔަ: އީވާ އަބްްދުﷲ\n7 ފެބްރުއަރީ 2012 ގައި ގެނެވުނު ބަޣާވާތާއެކު ދިވެހި ގައުމަށް އަންނަން ޖެހޭ ތަރައްޤީ ހުއްޓިގެންދިޔަ ކަމުގައި ގަލޮޅުއުތުރު ދާއިރާގެ މެންބަރު އީވާ އަބްދުﷲ ވިދާޅުވެއްޖެއެވެ. “ނެތޭވެވާކަށް ބާޣީއަކަށް” ގަލޮޅުއުތުރު ކަންމަތީ ބައްދަލުވުމުގައި ވާހަކަދައްކަވަމުން އީވާ އަބްދުﷲ ވަނީ ދިވެހި ރައްޔިތުންގެ ޑިމޮކްރަޓިކް ޕާޓީ(އެމްޑީޕީ)ގެ ވެރިކަމުގައި ކުރިއަށް ގެންގޮސްފައިވާ ތަރައްގީގެ މަޝްރޫއުތައް ހުއްޓުވައިފައިވާ ގޮތާއި ބެހޭގޮތުން ވަރަށް ތަފްސީލްކޮށް ވާހަކަފުޅުދައްކަވައިފައެވެ.\nމިގޮތުން ސަރުކާރު ވައްޓާލިއިރު 2500 ފްލެޓް އެޅުމަށް އެއްބަސްވުމަކަށް އާދެވިފައިވާ ކަަން ފާހަގަ ކުރައްވަމުން އީވާ ވިދާޅުވީ 2012 ވަނަ އަހަރު ވާންވާއިރު އޮންނާނީ އޭގެ ތެރެއިން 1000 ފްލެޓް އަޅައިފައިކަމަށެވެ. އަދި މިއަދުވެސް ހަވާލުކުރަމުން އެދަނީ އެ 1000 ފްލެޓްގެ ތެރެއިން ކަމަށް ވިދާޅުވިއެވެ. އެހެންނަމަވެސް ބާކީ އޮތް 1500 ފްލެޓްއަށް ވީ ކިހިނެއްތޯ ވަހީދު ކުރެން ސުވާލުކުރެއްވުމަށް އީވާ އެދިލެއްވިއެވެ. ރައްޔިތުންގެ ނަމުގައި ކޮންފައި އޮތް އެކޮންޓްރެކްޓްތަކަށް ވެފައިވަނީ ކިހިނެއްކަން އެނގެންޖެހޭ ކަމަށްވެސް އީވާ ވިދާޅުވިއެވެ.\nއެމްޑީޕީގެ ސަރުކާރުގައި 43 މިސްކިތް އެޅިގެނު ނަމަވެސް މިއަދު ސަރުކާރަށް އެކަންތައް ކުރިއަށް ނުގެންދެވޭ ކަން އީވާ ފާހަގަކުރެއްވިއެވެ. މިގޮތުން ފަންޑް ފޮށި ބަހައްޓައްގެން މިސްކިތްތައް މަރާމާތު ކުރަން ރައްޔިތުންގެ އަތުން ފައިސާ ނެގި ނަމަވެސް އެފައިސާތަކަށް ވީ ކިހިނެއްކަމެއް ނޭނގޭ ކަމަށާއި އޭގެން މިސްކިތްތައް އަޅައި މަރާމާތުކުރިތަން ފެނިގެން ނުދާ ކަމުގައި އީވާ ވިދާޅުވިއެވެ. ސިއްހީ ހާލަތައް އަލިއަޅުވައިލައްވަމުން އީވާ ވިދާޅުވީ އެމްޑީޕީގެ ސަރުކާރުން ސިއްހީ ކަންތައްތައް ހަމަޖައްސަމުން ގެންގޮސްފައިވަނީ ސަރުކާރުގެ ބަޖެޓްގެ ތެރެއިން ކަމަށާއި، ބާޣީ ސަރުކާރަށް އެކަންތައް ހަމަނުޖެއްސިގެން އެންމެ ފަހުން އެކަމަށްވެސް ފަންޑު ފޮއްޓެއް ހަދާ ރައްޔިތުން އަތުން ލާރި ނެގީކަމަށެވެ.\n2008 އަށްވަނަ އަހަރު ދައުލަތުގެ ދަރަނިވެރިކަން ހުރީ %29ގައި ކަމަށާއި 2011ވަނަ އަހަރު ނިމުނުއިރު އެއަދަދު %9.9 އަކަށް ތިރިކޮށްފައިވާނޭކަން އީވާ ފާހަގަކުރައްވައިފައިވެއެވެ. އެހެންނަމަވެސް ބަޤާވާތަށް ފަހުން އަނެއްކާ އެއަދަދު މައްޗަށް ޖެހި %16 އަށް އަރާފައިކަމަށް ވިދާޅުވިއެވެ. ނަތީޖާއެއްގެ ގޮތުން ރޯދަމަސް އައިރު ތަކެތީގެ އަގު ބޮޑުވެފައިވާ ކަމަށް ވިދާޅުވިއެވެ. އަދި އެއީ ބަޣާވާތުގެ ހިތިކަން ކަމަށާއި އެކަމުން ފައިދާ ވީ ހަމައެކަނި އެކަމުގެ އަޑީގައި ތިބި ދެތިންމީހުނަށް ކަމުގައިވެސް އީވާ ވިދާޅުވިއެވެ. އަދި މީގެ އިތުރުންވެސް ބަޣާވާތާއެކު ހުއްޓިފައިވާ މަޝްރޫއުތައް ހާޒިރުވެ ވަޑައިންތިއްބެވި ބޭފުޅުންނަށް ވިދާޅުވެދެއްވައިފައިވެއެވެ.\nކުރިއަށް އޮތް އިންތިހާބަކީ7ފެބްރުއަރީގައި ގެއްލުނު ހުރިހާ ކަމެއް އަލުން އިއާދަކުރަން ނިކުންނަންވީ ދުވަސް ކަމަށާއި ގެއްލިގެން ދިޔަ ހައްގު އަލުން ހޯދަން ޖެހޭނެ ކަމުގައި އީވާ ވިދާޅުވިއެވެ.7ސެޕްޓެމްބަރގައި އެމްޑީޕީ ބަލިކުރަން ބާޣީންނަށް ކުރަން އެނގޭ ހުރިހާ ކަމެއް ކުރާނެ ކަމަށާއި އެހެންނަމަވެސް ކެތްތެރިކަމާއެކު މެންދުރުވުމުގެ ކުރީން އަވަހަށް ވޯޓުލައި ނިންމުމަށް އީވާ އިލްތިމާސްކުރެއްވިއެވެ.\nމިކަންމަތީ ބައްދަލުވުމުގައި ރަނިންމޭޓް ޑރ. މުސްތަފާ ލުތުފީ ވެސް ވަނީ ވާހަަކަފުޅު ދައްކަވައިފައެވެ. އެމަނިކުފާނުގެ ވާހަކަފުޅުގައި އަނިޔާވެރިކަމާއި ދެކޮޅު ހަދަން އެމްޑީޕީއަށް ވޯޓް ދޭންޖެހޭކަމުގައި ވިދާޅުވިއެވެ.